မြန်မာ့ရွေးကောက်ပွဲရလဒ် သုံးသပ်ချက် | My Diary\n← Mr.Bill Gate ထံသို့ အိတ်ဖွင့်စာ\tKa Nu’ Inn Nuam →\tမြန်မာ့ရွေးကောက်ပွဲရလဒ် သုံးသပ်ချက်\tDec 5\n( ၂၀၁၀ ရွေးကောက်ပွဲနဲ့ ပတ်သက်ပြီး Conflict Prevention and Peace Forum က အစီရင်ခံစာတစ်ခု ထုတ်ပြန် ခဲ့ပါတယ်။ အဲဒီအစီရင်ခံစာကို နိုင်ငံတကာ ရွေးကောက်ပွဲ လေ့လာမှု စံနှုန်းများကို ကြိုတင်လေ့ကျင့် ပေးထားတဲ့ ပြည်တွင်းက နိုင်ငံသား ၁၇၅ ဦးက နိုင်ငံအနှံ့မှာ ရွေးကောက်ပွဲ ကျင်းပပုံကို လေ့လာတွေ့ရှိချက် တွေကို အခြေခံပြီး ပြုစုထားတာ ဖြစ်ပါတယ်။ စာတမ်း ပြုစုသူက မြန်မာနိုင်ငံမှာ အိုင်အယ်လ်အို ဆက်ဆံရေး အရာရှိ အဖြစ် တာဝန်ယူခဲ့ပြီး မြန်မာစကား ကောင်းကောင်း ပြောတတ်တဲ့ Richard Horsey ဖြစ်ပါတယ်။ အဲဒီ စာတမ်းထဲက အရေးကြီးတဲ့ အပိုဒ်များကို ဆီလျော်အောင် ကောက်နှုတ် ဘာသာပြန် ဖော်ပြ လိုက်ပါတယ်။ စာတမ်း အမည်က Outcome of Myanmar Election ဖြစ်ပါတယ်။ )\nအခန်း ၂ ။ ရွေးကောက်ပွဲနေ့။ စာတမ်းမှာ ရွေးကောက်ပွဲနေ့ အခြေအနေနဲ့ ပတ်သက်ပြီး အခုလိုဖော်ပြထားပါတယ်။\nရွေးကောက်ပွဲနေ့မှာ မဲပေးမှုတွေက အေးအေးချမ်းချမ်း ရှိတယ်။ အားလုံးက ငြိမ်ငြိမ်သက်သက်ပဲ။ ငြိမ်သက် လွန်းအား ကြီးတယ်လို့တောင် ဆိုနိုင်တယ်။ စည်းမျဉ်းနဲ့ မညီတဲ့ ကိစ္စတွေ အများကြီး ရှိတယ်ဆိုတဲ့ သတင်းတွေလည်း ထွက်လာတယ်။ တကယ်တော့ ဒီသတင်းမျိုး မထွက်ဘူးဆိုရင် ထူးဆန်းတယ်လို့ ပြောရမှာ ဖြစ်တယ်။ ဒါပေမယ့် လေ့ကျင့် ပေးထားပြီး စိတ်ချရတဲ့ ရွေးကောက်ပွဲ စောင့်ကြည့်ရေး သမားများရဲ့ ကွန်ယက်အဖွဲ့ ကတော့ ရွေးကောက်ပွဲ မဲပေးပုံနဲ့ ပတ်သက်ပြီး အခုလို ကောက်ချက်ချပါတယ်။\nမဲပေးမှုအတွက် စီမံ ဆောင်ရွက်မှုတွေက ယျေဘူယျအားဖြင့် ချောချောမောမော ရှိပြီး စည်းမျဉ်း အများစုကိုလည်း လိုက်နာ ကြပါတယ်။ ရွေးကောက်ပွဲကို စောင့်ကြည့်နေတဲ့ အဖွဲ့ဝင် ၇၁ % က မဲပေးမှုရတဲ့ လုပ်ငန်းစဉ် တွေကို ချောချောမွေ့မွေ့ ထိထိရောက်ရောက် လုပ်သွားကြတယ်။ အဲဒီနေ့ မဲရုံပိတ်တဲ့ ညနေ လေးနာရီ မှာတော့ ဒီမိုကရေစီ ပါတီတွေက ကိုယ်စားလှယ် တွေဟာ စိတ်ဓာတ်တွေ တက်ကြွ နေကြပါတယ်။ ရွေးကောက်ပွဲ အကြိုကာလမှာ ကန့်သတ်မှုတွေ အတော် များတဲ့အတွက် သူတို့ ပါတီတွေဟာ အများစု နေရာ အနိုင်မရနိုင်ဘူး ဆိုတာ အစထဲက မျှော်လင့် ပြီးသားပါ။ ဒါပေမယ့် အမျိုးသား ဒီမိုကရေစီ အဖွဲ့ချုပ်နဲ့ ပြည်ပက အတိုက်အခံ တွေက သပိတ်မှောက်ဖို့ တောင်းဆိုနေတဲ့ ကြားက မဲလာပေးသူတွေ များခဲ့တဲ့ အတွက်၊ လူတွေဟာ သူတို့ နှစ်သက်တဲ့ ပါတီကို မဲပေးဖို့ ဆုံးဖြတ် ခဲ့ကြတဲ့အတွက် သူတို့ စိတ်အား တက်ကြွ နေကြတာပါ။ မဲရုံ ပိတ်ပြီးတဲ့နောက် ကိုယ်စားလှယ်လောင်း များရဲ့ ကိုယ်စားလှယ်တွေ၊ မဲရုံစောင့်တွေနဲ့ အများပြည်သူတွေ ရှေ့မှာ သက်ဆိုင်ရာ မဲရုံအလိုက် မဲတွေ ရေတွက် ကြပါတယ်။ ကနဦးပိုင်းမှာ ဒီမိုကရေစီပါတီ များရဲ့ ကိုယ်စားလှယ်တွေက သူတို့ကို ထောက်ခံသူ အတော် များတယ်လို့ ပြောခဲ့ကြတယ်။ မဲပေးမှုကို စောင့်ကြည့်နေတဲ့ ပြည်တွင်း အဖွဲ့အစည်း တစ်ခုကတော့ ညသန်းခေါင် အချိန် ခန့်မှန်းချက် ထုတ်ပြန်ရာမှာ ဒီမိုကရေစီ ပါတီတွေ အနေနဲ့ ၀င်ပြိုင်တဲ့နေရာများရဲ့ ၄၀%မှာ နိုင်နိုင်တယ်။ ပြည်ခိုင်ဖြိုး ကလည်း ၀င်ပြိုင်တဲ့နေရာ ၄၀% မှာ နိုင်နိုင်တယ်။ တစညကတော့ ၁၄% လောက်ပဲ နိုင်မယ်လို့ ဖော်ပြခဲ့ပါတယ်။ ဒီမိုကရေစီ ပါတီတွေ အနေနဲ့ မဲရုံတိုင်းမှာ ကိုယ်စားလှယ် မထားနိုင်တဲ့ အတွက် မဲရုံအားလုံးရဲ့ ရေတွက်မှုကို မသိနိုင် ပေမယ့် အဲဒီညမှာတော့ ကိုယ်စားလှယ် အတော်များများက သူတို့အနေနဲ့ မဲအသာရ နေတယ်လို့ ယုံကြည်ခဲ့တာတော့ အမှန်ပဲ။\nဒါပေမယ့် အခြေအနေ တွေက စပြီး ပြောင်းကုန်တယ်။ မဲဆန္ဒနယ် တစ်ချို့မှာ ပြည်ခိုင်ဖြိုး ဘက်က မဲရှုံးမယ့် အခြေအနေ ရှိတာနဲ့ မဲရေတွက်မှုကို ရပ်ဆိုင်း လိုက်တယ်လို့ ကိုယ်စားလှယ် အတော်များများက ပြောပြတယ်။ အဲဒီနေရာတွေမှာ စောင့်ကြည်သူတွေ မရှိဘဲ ထပ်မံ ရေတွက်တဲ့အခါ ပြည်ခိုင်ဖြိုး ကိုယ်စားလှယ်လောင်းတွေက နိုင်ကုန်ပြန်တယ်။ တစ်ချို့ မဲဆန္ဒနယ် တွေမှာတော့ ပြည်ခိုင်ဖြိုးကို ထောက်ခံတဲ့ ကြိုတင်မဲတွေ ဗြုန်းစားကြီး ပေါ်လာပြီး ပြည်ခိုင်ဖြိုး ကိုယ်စားလှယ် လောင်းတွေ နိုင်ကုန်တယ်။ ကိုယ်စားလှယ်လောင်းတွေက တစ်ချို့ ကြိုတင်မဲတွေဟာ မဲရုံပိတ်ပြီး နောက်မှာ ရောက်လာတာ ဖြစ်ပြီး ပထမပိုင်း ကြိုတင်မဲတွေတုံးက ပြည်ခိုင်ဖြိုး မနိုင်သေးဘူးလို့ ဆိုတယ်။\nအားလုံ ခြုံကြည့်လိုက်ရင် ရွေးကောက်ပွဲ မတိုင်ခင်တုံးက ကော်မရှင် ဥက္ကဌက ကြိုတင်မဲပေးမှုဟာ သိပ်မများပါဘူးလို့ ဆိုခဲ့ပေမယ့် တကယ်ကြတော့ ကြိုတင်မဲ ပေးမှုဟာ အတော်များတယ်လို့ ဆိုနိုင်တယ်။ တစ်ပြည်လုံး အတိုင်းအတာနဲ့ ကြိုတင်မဲ ဘယ်လောက် ရှိတယ် ဆိုတာတော့ အသေးစိတ် ထုတ်ပြန်တာ မရှိသေးဘူး။ (မဲဆန္ဒနယ် တစ်ခုချင်း အတွက် သတင်းစာများ၌ ဖော်ပြပြီး ဖြစ်ပါသည်။) နောက်ပြီး ကြိုတင်မဲ အများစုဟာ ပြည်ခိုင်ဖြိုး အတွက် ဖြစ်နေတာကို ထောက်ပြ တာတွေ ရှိပေမယ့် ဒီ ကြိုတင်မဲ ပေးသူ အများစုဟာ မဲဆန္ဒနယ်နဲ့ အဝေးမှာ တာဝန်ယူ နေရတဲ့ စစ်သားတွေ၊ ၀န်ထမ်းတွေနဲ့ ၀န်ထမ်း မိသားစု တွေဖြစ်လို့ သိပ်မဆန်းပါဘူး။ ဒီလူတွေကတော့ ဖိအားကြောင့် ဖြစ်ဖြစ်၊ သူတို့ ဆန္ဒအရ ဖြစ်ဖြစ် ပြည်ခိုင်ဖြိုးကိုပဲ ပေးကြမှာပါ။ ဘာပဲဖြစ်ဖြစ် ကြိုတင်မဲတွေ အရမ်းများတဲ့ အတွက် သံသယ ဖြစ်စရာတွေ ပေါ်လာတာတော့ အမှန်ပဲ။\nအခန်း ၃။ ရွေးကောက်ပွဲ ရလဒ်အပေါ် လေ့လာချက်။ ဒီစာတမ်းကို အပြီးသတ်ပြုစုတဲ့အချိန် ( နို ၁၇ ) မှာ ပြည်သူ့ လွှတ်တော် ၃ နေရာ၊ အမျိုးသားလွှတ်တော် ၂ နေရာနဲ့ တိုင်းဒေသကြီး/ ပြည်နယ်လွှတ်တော် ၁၂ နေရာအတွက် ရလဒ် တွေထုတ်ပြန်ဖို့ကျန်သေးတယ်လို့ စာတမ်းပြုစုသူက မှတ်ချက်ပေးထားပြီး ရလဒ်များကနေ ဖြစ်ပေါ်လာနိုင်တဲ့ နိုင်ငံရေး အခြေအနေများကို အခုလို သုံးသပ်ထားပါတယ်။\nပြည်ခိုင်ဖြိုး ပါတီဟာ အမျိုးသား လွှတ်တော်ရဲ့ ရွေးချယ်ခံနေရာ ၇၇ %၊ အောက်လွှတ်တော်ရဲ့ ရွေးချယ်ခံနေရာ ၇၉% မှာ အနိုင်ရ ထားပါတယ်။ လွှတ်တော် တစ်ရပ်ချင်း အလိုက် စုစုပေါင်း အမတ်နေရာများ (ရွေးချယ်ခံ + တိုက်ရိုက်ခန့်) နဲ့ တွက်ရင် လွှတ်တော် နှစ်ရပ်အတွင်း အာဏာ ချိန်ခွင်လျှာက အခုလို ဖြစ်နေပါတယ်။\nအဲဒီလို ပြည်ခိုင်ဖြိုးက လွှတ်တော် နှစ်ရပ်လုံးမှာ အသာစီး ရထားတဲ့အတွက် ဥပဒေပြုရေးနဲ့ ပတ်သက်ရင် အခုလို အရေးကြီးတဲ့ အကျိုးဆက်တွေ ဖြစ်လာပါတယ်-\n– အမျိုးသား လွှတ်တော်နဲ့ ပြည်သူ့လွှတ်တော် မှာပါတဲ့ ရွေးချယ်ခံ ကိုယ်စားလှယ်များက ဒုတိယ သမ္မတနှစ်ဦး အမည်စာရင်း တင်သွင်းတဲ့ အခါ ပြည်ခိုင်ဖြိုးက ရွေးချယ်တဲ့သူပဲ ဖြစ်မယ်။ (နောက် ဒုသမ္မတ တစ်ဦးကို တပ်မတော်သား ကိုယ်စားလှယ် တွေက တင်သွင်းမယ်။) ပြည်ထောင်စု လွှတ်တော် အနေနဲ့ ဒုသမ္မတ သုံးဦးထဲက သမ္မတ ရွေးတဲ့ အခါမှာလည်း ပြည်ခိုင်ဖြိုး အမတ်များက ထောက်ခံတဲ့လူပဲ သမ္မတ ဖြစ်တယ်။ ပြည်ခိုင်ဖြိုး အနေနဲ့ သူတို့ ကြိုက်တဲ့ သူကို သမ္မတ ဖြစ်အောင် လုပ်နိုင်စွမ်း ရှိသွားပြီ။\n– ပြည်ခိုင်ဖြိုးက ထောက်ခံတဲ့ သမ္မတဟာ (၂၅% အမတ်နေရာကို ကိုင်ထားတဲ့) တပ်မတော် ကာကွယ်ရေး ဦးစီးချုပ်ထက် ဥပဒေပြု အာဏာ ပိုအင်အားကောင်း သွားမယ်။ သာမန် အများစုမဲနဲ့ အတည်ပြုလို့ ရတဲ့ ဥပဒေပြုရေး ကိစ္စများ အတွက် တပ်မတော်သား ကိုယ်စားလှယ်များရဲ့ ထောက်ခံမှုကို ထည့်တွက်ဖို့ မလိုဘူး။\n– ပြည်ခိုင်ဖြိုးနဲ့ တပ်မတော်သား ကိုယ်စားလှယ် ပေါင်းလိုက်ရင် ၇၅% ကျော်နေတဲ့ အတွက် သူတို့နှစ်ဖွဲ့ ပေါင်းပြီး အခြေခံ ဥပဒေကို ပြင်လို့ရတယ်။ အစိုးရ အဖွဲ့ဝင်တွေကို ပြစ်တင်စွတ်စွဲ ဖယ်ရှားလို့ ရမယ်။ ကျန်တဲ့ ပါတီတွေ ကျတော့ ပေါင်းလိုက်ရင် ၂၅% မပြည့်တဲ့ အတွက် အခြေခံဥပဒေ ပြင်ဆင်ခြင်းကို ဟန့်တားလို့ မရတော့ဘူး၊ နောက်ပြီး အခြေခံဥပဒေ ပြင်ဆင်ချက်ကို အဆိုတင်ဖို့၊ ပြစ်တင် စွက်စွဲဖို့အတွက် အဆိုတင်ဖို့၊ အရေးပေါ် လွှတ်တော် အစည်းအဝေး ခေါ်ဖို့ အနည်းဆုံး လိုတဲ့ မဲအရေအတွက် မပြည့်မီတော့ဘူး။\nဒါပေမယ့် တိုင်းဒေသကြီးနဲ့ ပြည်နယ်လွှတ်တော် တွေမှာတော့ အခြေအနေက တစ်မျိုး ပြောင်းသွားတယ်။\nမြန်မာ့ရွေးကောက်ပွဲ ရလဒ်အပေါ် လေ့လာသုံးသပ်ချက် (၂)\nတိုင်းဒေသကြီးနဲ့ ပြည်နယ် လွှတ်တော် အားလုံးမှာ ရှိတဲ့ ရွေးချယ်ခံ ကိုယ်စားလှယ်များရဲ့ ၇၅% ကို ပြည်ခိုင်ဖြိ်ုးက နိုင်ပါတယ်။ တပ်မတော်သား အပါအ၀င် လွှတ်တော် ကိုယ်စားလှယ် စုစုပေါင်းနဲ့ တွက်ရင် ပြည်ခိုင်ဖြိုးက ၅၆% နိုင်ပါတယ်။ ဒါပေမယ့် ဒေသတစ်ခုချင်းကို ကြည့်ရင် အခြေအနေက အခုလို တစ်မျိုး ပြောင်းသွားတာကို မြင်နိုင်ပါတယ်-\nပြည်ခိုင်ဖြိုး ၆၇%၊ တပ်မတော် ၂၅% ၊ တစည ၈%\nပြည်ခိုင်ဖြိုး ၆၈% ၊ တပ်မတော် ၂၅% ၊ တစည ၅%၊ ကရင်ပြည်သူ့ပါတီ ၂%\nပြည်ခိုင်ဖြိုး၇၁%၊ တပ်မတော် ၂၅%၊ တစည ၄%\nပြည်ခိုင်ဖြိုး ၇၃%၊ တပ်မတော် ၂၅%၊ အခြား၂%\nပြည်ခိုင်ဖြိုး ၆၃%၊ တပ်မတော် ၂၅%၊ အခြား ၈%၊ ( အဖြေမရသေး ၂ နေရာ)\nပြည်ခိုင်ဖြိုး ၇၁%၊ တပ်မတော် ၂၅%၊ တစည ၄%\nပြည်ခိုင်ဖြိုး ၆၁%၊ တပ်မတော် ၂၅%၊ တစည ၆%၊ NDF ၄%၊ အခြား ၅%\nပြည်ခိုင်ဖြိုး ၂၉%၊ တပ်မတော် ၂၅%၊ CPP ၂၁%၊ CNP ၂၁%၊ ENDP ၄%\nပြည်ခိုင်ဖြိုး၃၉%၊ တပ်မတော် ၂၅%၊ တစည ၂၂ %၊ SNDP ၈%၊ အခြား၆%\nပြည်ခိုင်ဖြိုး ၇၅%၊ တပ်မတော် ၂၅%၊\nပြည်ခိုင်ဖြိုး ၃၀%၊ တပ်မတော် ၂၅%၊ PSDP ၁၈%၊ KPP ၉%၊ AMRDP ၉%၊ အခြား ၉%\nပြည်ခိုင်ဖြိုး ၄၆%၊ တပ်မတော် ၂၅%၊ AMRDP ၂၃%၊ တစည ၆%\nပြည်ခိုင်ဖြိုး ၃၀%၊ တပ်မတော် ၂၅%၊ RNDP ၃၈% ၊ အခြား ၇%\nပြည်ခိုင်ဖြိုး၃၅%၊ တပ်မတော် ၂၅%၊ SNDP ၂၁ %၊ အခြား ၁၄% ( ၈ နေရာ ကျန်)\nဒါ့ကြောင့် ဗမာလူမျိုး အများစု နေထိုင်တဲ့ တိုင်းဒေသကြီးတွေမှာ ပြည်ခိုင်ဖြိုး ပါတီဟာ အမျိုးသား လွှတ်တော်နဲ့ ပြည်သူ့ လွှတ်တော်မှာလိုပဲ ဥပဒေပြု ရေးရာတွေမှာ တပ်မတော်သား ကိုယ်စားလှယ်တွေရဲ့ ထောက်ခံမှု မလိုပဲ လုပ်နိုင်မယ်၊ တပ်မတော်သား ကိုယ်စားလှယ်တွေနဲ့ ပေါင်းလိုက်ရင် ၇၅% ကျော် ရနေမယ် ဆိုတဲ့ အခြေအနေမှာ ရှိပါတယ်။\nဒါပေမယ့် ပြည်နယ်တွေမှာတော့ အခြေအနေက တစ်မျိုး ပြောင်းသွားပါတယ်။ တိုင်းရင်းသား အများစု နေထိုင်တဲ့ ပြည်နယ်တွေမှာ ကယား ပြည်နယ်က လွဲရင် ပြည်ခိုင်ဖြိုးဟာ ၂၅% ကျော် နေရာ ရထားပေမယ့် အများစု နေရာ မရခဲ့ပါဘူး။ ဒီအခြေအနေကနေ အကျိုးဆက် နှစ်ခု ပေါ်ထွက် လာပါတယ်။ ပထမ အကျိုးဆက် ကတော့ ပြည်ခိုင်ဖြိုး ပါတီဟာ သာမန် ဥပဒေကြမ်းတွေ အတည်ပြုနိုင်ဖို့ အတွက် လိုအပ်တဲ့ သာမန် အများစု ( Simple Majority) မဲအတွက် တပ်မတော်သား ကိုယ်စားလှယ် တွေကို မှီခိုရပါ့မယ်။ (အခု အချိန်မှာတော့ သူတို့ နှစ်ဖက်ရဲ့ အကျိုး စီးပွားတွေက တူညီ နေသေးတယ်လို့ ယူဆရပါတယ်။) ဒါပေမယ့် ပြည်နယ် ၀န်ကြီးချုပ်ကို ပြစ်တင် စွပ်စွဲတာ၊ စုံစမ်းတာ လုပ်ဖို့အတွက် လုံလောက်တဲ့ အများစုမဲမရှိဘူး။ တိုင်းရင်းသား ပါတီတွေက သူတို့ကို တားဆီးလို့ ရတဲ့မဲ ရှိနေတယ်။ အရေးပေါ် လွှတ်တော် ခေါ်ဖို့ တောင်းဆိုခွင့် ရှိတဲ့မဲဟာ ပြည်ခိုင်ဖြိုး မှာရော၊ တိုင်းရင်းသား ပါတီတွေမှာရော ရှိနေတယ်။ ဒါဟာ တိုင်းရင်းသား ပါတီတွေကို လွှတ်တော်ထဲမှာ သူတို့ အရေးအရာတွေကို လုပ်နိုင်ဖို့ အတွက် အခွင့်အရေး ရတာ ဖြစ်ပါတယ်။\nဒီနေရာမှ တစ်ခု သတိပြု သင့်တာက ပြည်နယ် လွှတ်တော်တွေမှာ ပါဝင်လာတဲ့ ပြည်ခိုင်ဖြိုး ကိုယ်စားလှယ် အများစုကြီးဟာ အဲဒီ ပြည်နယ်ထဲက တိုင်းရင်းသား လူမျိုးစုတွေ ဖြစ်တယ် ဆိုတာရယ်၊ အဲဒီထဲက အတော် များများဟာ ဒေသတွင်းမှာ ထင်ရှားတဲ့၊ လူရိုသေ ရှင်ရိုသေ ပုဂ္ဂိုလ်တွေ ဖြစ်တယ် ဆိုတဲ့ အချက်ပါပဲ။ တကယ်လည်း ပြည်ခိုင်ဖြိုးပါတီဟာ အဲဒီလူတွေကို ကိုယ်စားလှယ် အဖြစ်ရဖို့ အတွက် အတော် ကြိုးစား လုပ်ထားရတာပါ။ ဒါ့ကြောင့် ဗဟိုက (ဗမာ အများစုပါတဲ့) ပြည်ခိုင်ဖြိုး ပါတီက ပြည်နယ် လွှတ်တော်တွေ အတွက် မူတွေ ချပေးတဲ့ တိုင်အောင် ပြည်နယ်နဲ့ လူမျိုးနဲ့ ဆိုင်တဲ့ ကိစ္စ အတော်များများမှာ တိုင်းရင်းသား ကိုယ်စားလှယ်တွေကပဲ ဆုံးဖြတ်သွားမယ့် အခြေအနေ ရှိပါတယ်။ ဒါ့ကြောင့် ဒီအကျိုးဆက် နှစ်ခုဟာ အနာဂတ်မှာ တိုင်းရင်းသား ရေးရာများနဲ့ ပတ်သက်ပြီး ဘယ်ကိစ္စတွေကို ကိုင်တွယ်မယ်၊ ဘယ်လို ကိုင်တွယ်မယ် ဆိုတဲ့ အချက်များကို ပြဋ္ဌာန်း ပေးသွားမှာ ဖြစ်တယ်။\nတစ်ဖက်က သိသာ ထင်ရှား အရေးကြီးတဲ့ တိုးတက်မှု ရှိသလို တစ်ဖက်မှာလည်း တိုင်းရင်းသား လက်နက်ကိုင် အဖွဲ့တွေနဲ့ အစိုးရကြားက တင်းမာမှုတွေကလည်း အန္တရာယ်ရှိတဲ့ အခြေအနေကို ရောက်နေပါတယ်။ ကချင်တွေက နိုင်ငံရေး ဖြစ်စဉ်ထဲက ပထုတ် ခံထားရတယ်။ ကယား တိုင်းရင်းသား ပါတီတစ်ခုပဲ ၀င်ပြိုင်ပြီး တစ်နေရာမှ အရွေးမခံရဘူး။ ၀နဲ့ မိုင်းလားအဖွဲ့ တွေက ရွေးကောက်ပွဲမှာ ၀င်ပါဖို့ ငြင်းဆန်ခဲ့ပြီး ကရင် ပြည်နယ်မှာတော့ နယ်စပ်တလျှောက် တိုက်ပွဲတွေ ပြန်ဖြစ်နေပါပြီ။\nနောက်တစ်ခု အရေးကြီးတာကတော့ ဥပဒေပြု လွှတ်တော်တွေရဲ့ အခန်းကဏ္ဍကို လိုတာထက် ပိုပြီး မတွက်ဖို့ပါပဲ။ နိုင်ငံနဲ့ ပြည်နယ်တွေရဲ့ နေ့စဉ် အုပ်ချုပ်မှု ကိစ္စတွေကို လုပ်မှာက နိုင်ငံတော် အဆင့်မှာ သမ္မတနဲ့ သမ္မတက ခန့်ထားတဲ့ ၀န်ကြီးများ၊ ပြည်နယ် အဆင့်မှာ သမ္မတက ရွေးချယ်ထားတဲ့ ပြည်နယ် ၀န်ကြီးချုပ်နဲ့ သူက ခန့်ထားတဲ့ ၀န်ကြီးများ ဖြစ်ပါတယ်။ အဲဒီ သူတွေဟာ အရွေးချယ်ခံ ကိုယ်စားလှယ် လောင်းတွေ ဖြစ်ဖို့မလိုသလို သူတို့ ခန့်ထားရေးကို ပိတ်ပင် တားဆီးဖို့ အတွက် လွှတ်တော်တွေမှာ အာဏာ နည်းနည်းပဲ ရှိပါတယ်။\nအခန်း ၄ ။ ရှေ့ဆက်မယ့်ခရီး ။ အခန်း ၄ မှာတော့ ရွေးကောက်ပွဲလွန် ကာလနဲ့ ပတ်သက်ပြီး အခုလို ဖော်ပြထားပါတယ်။\nရွေးကောက်ပွဲပြီးနောက် လွှတ်တော် အစည်းအဝေးတွေ ကျင်းပဖို့၊ သမ္မတ ရွေးချယ်ဖို့၊ အစိုးရအဖွဲ့ ဖွဲ့စည်းဖို့တွေ လုပ်ဖို့ အတွက် ကြားမှာ သုံးလအချိန် ကြာဦးမှာပါ။ ဒီကာလမှာ လက်ရှိ အစိုးရကပဲ အုပ်ချုပ် နေဦးမှာ ဖြစ်ပေမယ့် မြန်မာနိုင်ငံဟာ အပြောင်း အလဲတွေနဲ့ မရေရာ မသေချာမှုတွေ အတော်များတဲ့ ကာလကို ဖြတ်သန်း ရတော့မှာ ဖြစ်ပါတယ်။ နိုင်ငံရေးပါတီ တွေဟာ မဲပေးမှုနဲ့ ပတ်သက်ပြီး အလွဲသုံးစား လုပ်မှု၊ အမြတ်ထုတ်မှုတွေရဲ့ အတိုင်းအတာနဲ့ ပတ်သက်ပြီး အတော် စိတ်ပျက် သွားကြပေမယ့် အစထဲက ရွေးကောက်ပွဲ ဖြစ်စဉ်မှာ အားနည်းချက်တွေ ရှိလိမ့်မယ်၊ ဒီရွေးကောက်ပွဲဟာ ရှည်လျားပြီး ခက်ခဲ ကြမ်းတမ်းမယ့် နိုင်ငံရေး ဖြစ်စဉ်ရဲ့ ပထမအစပဲ ဖြစ်တယ် ဆိုတာကို သူတို့ လက်ခံထားပြီး ဖြစ်ပါတယ်။ အခုအချိန်မှာ အများ လက်ခံ ထားတာကတော့ ဥပဒေအတိုင်း ရွေးကောက်ပွဲ ရလဒ်ကို ကန့်ကွက်မယ် (အောင်မြင်ဖို့တော့ သိပ်မရှိဘူး) ဒါပေမယ့် လွှတ်တော် ကိုတော့ သပိတ် မမှောက်ဘူး ဆိုတဲ့ အယူအဆပဲ ဖြစ်ပါတယ်။\nတကယ်တော့ ဒီရွေးကောက်ပွဲရဲ့ အရေးပါမှုဟာ လွတ်လပ်ပြီး တရားမျှတစွာ ကျင်းပတယ်၊ မကျင်းပဘူး ဆိုတဲ့ အပေါ်မှာ အခြေမခံဘူး။ အရေးကြီးတဲ့ အခွင့်အလမ်းတွေက တစ်ခြား နေရာမှာ ဖြစ်နေတယ်။ အခုဆိုရင် လွန်ခဲ့တဲ့ ရာစုနှစ် တစ်ဝက် လောက်အထိ မရခဲ့တဲ့ တရားဝင် နိုင်ငံရေး လှုပ်ရှားမှုတွေနဲ့ နိုင်ငံရေး ဆွေးနွေးမှုတွေ ပြန်ဖြစ်လာပြီ။ (ပြည်တွင်း မီဒီယာတွေ မှာလည်း အတိုင်းအတာ တစ်ခု ရနေတယ်။) တပ်မတော်ထဲမှာ မျိုးဆက်လိုက် အပြောင်းအလဲတွေ စဖြစ်နေပြီ။ တပ်မတော်နဲ့ အစိုးရ အဖွဲ့ကြားမှာ တိတိကျကျ ပိုင်းခြား ထားတဲ့ စနစ် ပေါ်လာတော့မယ်၊ တိုင်းဒေသကြီးတွေနဲ့ ပြည်နယ်တွေမှာ လွှတ်တော်တွေ ပေါ်လာပြီး အောက်ခြေကို အာဏာ ခွဲဝေပေးတဲ့ စနစ် အကန့်အသတ်နဲ့ ပေါ်လာတော့မယ်။ တစ်ချို့ အပြောင်း အလဲတွေက ယာယီမျှသာ ဖြစ်ပြီး တစ်ချို့ ပြောင်းလဲမှုတွေ ကျပြန်တော့လည်း အပြုသဘော မဆောင်ဘူး။ ဒါပေမယ့် ဖြစ်ပေါ် တိုးတက်မှုတွေ အားလုံး ကတော့ နှစ်ပေါင်းများစွာ အေးခဲ ရပ်တန့်နေတဲ့ အခြေအနေမှာ ပြောင်းလဲမှုတွေနဲ့ အခွင့်အလမ်းတွေ ဖော်ပြနေပါတယ်။\nတစ်ချိန်တည်းမှာပဲ ပြည်တွင်းမှာ စိတ်လှုပ်ရှားမှုတွေက ပြင်းထန်ေ နတယ်။ လူတွေက ရွေးကောက်ပွဲမှာ ပြည်ခိုင်ဖြိုးက ကူလီကူလာ လုပ်ခဲ့တယ် ဆိုတဲ့ စွပ်စွဲချက်တွေနဲ့ ပတ်သက်ပြီး စိတ်ပျက် ဒေါသထွက် နေသလို ဒေါ်အောင်ဆန်းစုကြည် လွတ်လာတဲ့ အပေါ်မှာလည်း စိတ်လှုပ်ရှား နေကြတယ်။ ဒါတွေ အားလုံးက အထိမခံတဲ့ အခြေအနေကို ဖန်တီးနေတာပဲ ဖြစ်တယ်။\nဒီလို အခြေအနေမှာ ဒေါ်အောင်ဆန်းစုကြည် လွတ်မြောက် လာတာနဲ့ ပတ်သက်ပြီး မေးခွန်းတွေ အများကြီး ပေါ်လာတယ်။ သူ့ကို လုပ်ကြံ သတ်ဖြတ် တော့မယ် ဆိုတဲ့ သတင်းကနေ သူ့ကို နိုင်ငံခြားရေး ၀န်ကြီး ခန့်မယ် ဆိုတဲ့ သတင်းအထိ သတင်း မျိုးစုံ ထွက်လာတယ်။ (အဲဒီ ခန့်မှန်းချက် နှစ်ခုလုံးကတော့ ခိုင်မာတဲ့ အချက်တွေ အပေါ် အခြေခံထားတာ မဟုတ်ပါဘူး။) ထင်ရှားတာ တစ်ခုကတော့ အစိုးရက သူ့ကို လွှတ်ပေး လိုက်တာဟာ ရွေးကောက်ပွဲကို သူတို့ ဖြစ်စေချင်တဲ့ ရလဒ်အတိုင်း ဖြစ်အောင် လုပ်နိုင်တဲ့ အတွက် ရလာတဲ့ ယုံကြည်မှုနဲ့ အင်အား ခိုင်မာမှုအပေါ် အခြေခံပြီး လုပ်တာ ဆိုတာပဲ ဖြစ်တယ်။ သူတို့ ဘက်က နိုင်ငံရေး အပေးအယူ လုပ်ဖို့ အခွင့်အလမ်း နည်းပါတယ်။ ဒါပေမယ့် သူတို့ဘာသာ သူတို့ဆုံးဖြတ်ပြီး နိုင်ငံတကာနဲ့ ပိုမို ထိတွေ့တာတို့၊ နိုင်ငံရေး အကျဉ်းသား တစ်ချို့ လွှတ်ပေး တာမျိုးတော့ လုပ်ဖို့ ရှိချင်ရှိ ပါလိမ့်မယ်။ အရင်တုံးကလည်း သူတို့ အားကောင်းတယ်လို့ ထင်တဲ့ အချိန်မှာ ဒါမျိုး လုပ်ဖူးပါတယ်။\n၂၀၀၂ ခုနှစ်မှာ ဒေါ်အောင်ဆန်းစုကြည်ကို လွှတ်ပေးတုံးကတော့ အစိုးရအနေနဲ့ ဒေါ်အောင်ဆန်းစုကြည်ရဲ့ လူထုအပေါ် ဆွဲဆောင်မှု ကျဆင်းသွားပြီ၊ အင်န်အယ်လ်ဒီရဲ့ စွမ်းရည်လည်း ကျဆင်း သွားပြီလို့ ထင်ခဲ့တယ်။ ဒါပေမယ့် ဒေါ်အောင်ဆန်းစုကြည် ခရီးစဉ်တွေမှာ လူတွေ ထောင်သောင်းချီပြီး ကြိုဆိုတာကို တွေ့တော့ တုန်လှုပ် သွားခဲ့ရတယ်။ အစိုးရအနေနဲ့ ဒီတစ်ခါတော့ အဲဒီလို ဒုတိယ အကြိမ် ထပ်ပြီး အငိုက် ဖမ်းခံတော့မှာ မဟုတ်ဘူး။ ဒီတော့ ဒေါ်အောင်ဆန်းစုကြည် အပေါ် လူထုက အကြီးအကျယ် ထောက်ခံလာမှုတွေ ဖြစ်လာရင် အစိုးရ ဘယ်လို ကိုင်တွယ်မလဲ ဆိုတာ စဉ်းစားစရာ ဖြစ်လာတယ်။\nအခန်း ၅။ သုံးသပ်ချက်။ အခန်း ၅ မှာ စာတမ်းရှင်က စာတမ်း တစ်ခုလုံးမှာ ဖော်ပြထားချက်များနဲ့ပတ်သက်ပြီး အခုလို သုံးသပ် ထားပါတယ်။\nမြန်မာနိုင်ငံက နိုင်ငံရေး ပါတီတွေကတော့ ရှေ့ကို မျှော်ကြည့်ပြီး နည်းနည်း ပါးပါး ရထားတဲ့ အခွင့်အလမ်းတွေကို မဟာ ဗျူဟာမြောက် အသုံးချနိုင်ဖို့ ဆုံးဖြတ် ထားကြပြီး ဖြစ်တယ်။ သူတို့က ရွေးကောက်ပွဲ ရလဒ်ကို စိန်ခေါ်နေမှာ ဖြစ်ပေမယ့် သူတို့ အနာဂတ်အတွက် မဟာဗျူဟာကို ဒီအချက်ပေါ်မှာ အခြေခံမထားဘူး။ နိုင်ငံတကာ အသိုင်းအ၀န်း အနေနဲ့ ဒီနိုင်ငံရေးပါတီတွေရဲ့ ချဉ်းကပ်ပုံ နည်းလမ်းကို နားလည်ဖို့ အရေးကြီးပါတယ်။\nဒီရွေးကောက်ပွဲနဲ့ ပတ်သက်ပြီး ပြောနေကြစကား၊ ခံတွင်း တွေ့နေတဲ့ စကားဖြစ်တဲ့ အတုအယောင် ကိစ္စပဲ၊ ဘာတစ်ခုမှ ပြောင်းလဲမှာ မဟုတ်ဘူးဆိုတဲ့ စကားဟာ ဘယ်လိုမှ အလုပ် ဖြစ်အောင် အကူအညီ မပေးနိုင်ဘူး။ ရွေးကောက်ပွဲ ရလဒ်က ယုံကြည် စိတ်ချရမှု မရှိဘူး ဆိုပေမယ့် အပြောင်းအလဲဖြစ်နေတဲ့ အရာတွေအများကြီးရှိနေတယ်။ မြန်မာ့အရေး အတွက် ပြင်းပြင်း ထန်ထန် ပြောနေသူ အချို့အတွက် မြင်နိုင်ဖို့ အချိန်ယူ ရကောင်း ယူရဦးမှာ ဖြစ်ပေမယ့် သိသာ ထင်ရှားတဲ့ နိုင်ငံရေး အခင်းအကျင်း ပြောင်းလဲမှုတွေ ပုံပေါ်လာ နေတာတော့ အသေအချာပဲ။ အစိုးရနဲ့ အစိုးရ ဖွဲ့စည်း တည်ဆောက် ပုံတွေဟာ စပြီး ပြောင်းလဲ နေပြီ။ အတိုက်အခံ နိုင်ငံရေး လှုပ်ရှားမှုတွေ အားကောင်း လာတယ်။ ဇာတ်ကောင် အသစ်တွေနဲ့ အမြင်သစ်တွေ ပေါ်ထွက် လာနေတယ်။ ဒေါ်အောင်ဆန်းစုကြည် ကလည်း အဲဒီလို အခင်း အကျင်းထဲကို ၀င်လာပြီ။ တိုင်းရင်းသား ရေးရာ ကိစ္စတွေက ပိုပြီး ရှုပ်ထွေး လာတယ်။ တစ်ချို့ တိုင်းရင်းသား ပါတီတွေက ရွေးကောက်ပွဲမှာ အခြေအနေ ကောင်းတယ်။ တစ်ချို့က ရွေးကောက်ပွဲကို လက်မခံဘူး။ နယ်စပ်မှာလည်း တင်းမာမှုတွေ ပြန်ဖြစ်လာတယ်။ ဒါတွေဟာ မြန်မာနိုင်ငံရဲ့ နိုင်ငံရေး အခင်းအကျင်း ပြောင်းလဲ လာမှုတွေပဲ။\nအဲဒီ နိုင်ငံရေး ဖြစ်စဉ်တွေကို မစူးစမ်းဘဲ မျက်စိမှိတ် အပြစ်တင် မနေဖို့ အရေးကြီးပါတယ်။ နိုင်ငံတကာ အသိုင်းအ၀န်း အနေနဲ့ အစိုးရ၊ အတိုက်အခံနဲ့ လူမျိုးစုတွေဆိုတဲ့ သုံးပွင့်ဆိုင် ဘောင်အပြင်ဘက်မှာ နောက်ထပ် အသံတွေ အများကြီး ရှိသေးတယ် ဆိုတာကို အသိအမှတ် ပြုဖို့လိုပါတယ်။ အဲဒီ အသံတွေကိုလည်း နားထောင်ဖို့ လိုပါတယ်။ အဲဒီလို မလုပ်ရင်တော့ အတိတ်တုံးက ရှိခဲ့တယ် အစွန်းရောက်မှုတွေကို လျော့ပါးသွားအောင် လုပ်မယ့်အစား ပိုပြီး အားကောင်း လာအောင် လုပ်ပေးသလို ဖြစ်သွား ပါလိမ့်မယ်။\nPosted on December 5, 2010, in Uncategorized and tagged ရွေးကောက်ပွဲ ရလဒ် သှံးသပ်ချပ်. Bookmark the permalink.\tLeaveacomment.\t← Mr.Bill Gate ထံသို့ အိတ်ဖွင့်စာ\tKa Nu’ Inn Nuam →\tLeaveacomment


လေနတ်ဘုရားကြီး ဇလာတန် ရဲ့ နောက်ထပ် ဘုံနန်း က ဘယ်နေရာဖြစ်လေမလဲ . . . - SPORTS MYANMAR\nလေနတ်ဘုရားကြီး ဇလာတန် ရဲ့ နောက်ထပ် ဘုံနန်း က ဘယ်နေရာဖြစ်လေမလဲ . . .\nဇလာတန် အီဘရာ ဟီမိုဗစ်ချ် ရဲ့ အမေရိကန် စွန့်စား ခန်းတွေ က တော့ အဆုံးသတ် သွားခဲ့ ပါပြီ ။ LAFC နဲ့ ကစား ခဲ့တဲ့ MLS Cup ရှုံးထွက်ပွဲ မှာ LA Galaxy အတွက် ဂိုးသွင်း ပေးခဲ့ ပေမယ့် ပြိုင်ဘက် ရဲ့ အနိုင် ရလဒ်ကို မဟန့်တား နိုင်ခဲ့ ပါဘူး ။ ဒါကြောင့် ၂၀၁၇ ခုနှစ် ဇန်နဝါရီ တုန်းက အမေရိက ကို ပြောင်းရွှေ့ ခဲ့တဲ့ ဇလာတန် ရဲ့ ခရီးစဉ် ဟာ ဒီနေရာမှာ ပြီးဆုံး သွားခဲ့ပြီး နောက်ထပ် နယ်မြေသစ် ကို ရှာဖွေ ဖို့ လုပ်ဆောင် ရတော့မှာ ဖြစ် ပါတယ် ။\nဇလာတန် ဟာ ကွင်းအတွင်း မှာ ဂိုးသွင်း ကောင်း သလို ကွင်း အပြင် မှာ လည်း စကားပြော ကြွယ်သူ အဖြစ် လူသိ များပါတယ် ။ သူ့ရဲ့ ပွဲပြီး အင်တာဗျုးတွေ ၊ သတင်းထောက် တွေကို ဖြေကြားချက် တွေ ဟာ အင်္လကာ မြောက်မှု တွေ ပိုခဲ့တာ ကြောင့် မီဒီယာကြိုက် ကစား သမား တစ်ဦး လည်း ဖြစ်ခဲ့ ပါတယ် ။\nLAFC ကို ရှုံးနိမ့်ပြီး အမေရိက စစ်မြေပြင်မှာ အောင်မြင်မှု မရခဲ့ ပေမယ့် ဇလာတန် ရဲ့ စကားလုံး လက်နက်တွေ ကတော့ အစွမ်း လျော့သွားခြင်း မရှိခဲ့ ပါဘူး ။\n“ကျွန်တော် ဆက်နေမယ် ဆိုရင် MLS အတွက် ကောင်းကျိုးတွေ ရှိလာမှာပါ ။ ကျွန်တော် ဆက်မနေ ဘူးဆိုရင် တော့ MLS ကို ကမ္ဘာကြီးက သတိတောင် ရတော့ မှာ မဟုတ်တော့ ပါဘူး ။ ကျွန်တော် က LAFC ကိုရော ကားလိုစ့် ဗီလာ ကိုပါ နာမည်ကြီး အောင် လုပ်ပေးခဲ့တာပါ” လို့ ဆိုခဲ့ပါသတဲ့ ။ လေနတ်ဘုရား ဆိုတဲ့ ဘွဲ့ ဟာ ဇလာတန် အတွက် အလိုက်ဖက်ဆုံး ဖြစ်မယ် ဆိုတာ ငြင်းလို့ ရနိုင်မယ် မထင် ပါဘူး ။\nဇလာတန် ဟာ မနှစ် က မေဂျာလိဂ် ရာသီ အကုန် တုန်းက LA Galaxy နဲ့ စာချုပ် သက်တမ်း ထပ်တိုးခဲ့ ပါတယ် ။ ဒါပေမယ့် ဒီနှစ် မှာတော့ ဆွီဒင်သားကြီး ဟာ အမေရိက မှာ ဆက်နေဖို့ မရှိတော့ဘဲ နောက်ထပ် အသင်းသစ် ကို ပြောင်းရွှေ့ ဖွယ် ရှိနေ ပါတယ် ။\nလတ်တလော မှာတော့ ဇလာတန် နဲ့ ဘယ်အသင်းမှ သတင်းမထွက်သေး ပါဘူး ။ ဒါပေမယ့် စီးရီးအေ ကလပ် နာပိုလီ အသင်း ပိုင်ရှင် ဒီလော်ရန်းတစ် ကတော့ သူတို့ ဟာ ဇလာတန် ကို ခေါ်ယူဖို့ စိတ်ကူး နေတယ်လို့ ထုတ်ဖော် ပြောဆိုခဲ့ဖူး ပါတယ် ။ ဒါဟာ ဇလာတန် အတွက် စတုတ္ထ မြောက် အီတလီ စွန့်စားခန်းသစ် ဖြစ်လာ ဖို့ လမ်းစ ဖြစ်လာနိုင် ပါတယ် ။\nဇလာတန် ဟာ ယူဗင်တပ် ၊ အင်တာမီလန် ၊ အေစီမီလန် တို့ နဲ့ အတူ စီးရီးအေ မှာ ဖြတ်သန်းခဲ့ ဖူးပြီး ပွဲပေါင်း ၂၉၄ ပွဲ ကစားခဲ့ကာ ၁၄၈ ဂိုး သွင်းယူ ပေးနိုင်ခဲ့ သလို ဂိုးပေါင်း ၆၀ ကိုလည်း ဖန်တီးပေး နိုင်ခဲ့ ပါတယ် ။ အသင်း ၃ သင်း စလုံး နဲ့ အမှတ်ပေး ချန်ပီယံ ဖြစ်ခဲ့ တာကြောင့် အီတလီ ဟာ ဇလာတန် ရဲ့ အောင်မြေ စစ်စစ် လို့ ဆိုရင် မှားနိုင်မယ် မထင် ပါဘူး ။\nလက်ရှိ နာပိုလီ အသင်း နည်းပြ အန်ဆယ်လော့တီ ဟာ ဇလာတန် နဲ့ PSG မှာ ဆုံခဲ့ဖူးပြီး ဆက်ဆံရေးကောင်း တွေ ရှိခဲ့ ပါတယ် ။ နာပိုလီ ဆိုတာ ဟာလည်း ကမ္ဘာကျော် ဘောလုံး သမားကြီး မာရာဒိုနာ ကစားခဲ့တဲ့ ကလပ် ဖြစ်ကာ ကောင်းမွန်တဲ့ သမိုင်းကြောင်းတွေ ပိုင်ဆိုင် ထားခဲ့ ပါတယ် ။ ဒါတွေ ဟာ နေရာ တကာမှာ သူ့ရဲ့ အမည် နာမ ကို ချဲ့ထွင်လိုတဲ့ ဇလာတန် အတွက် အသင့်လျော်ဆုံး အခြေအနေ တွေ ပါပဲ ။\nဇလာတန် ကိုယ်တိုင် ကလည်း သူ့ရဲ့ လက်ရှိ အနေ အထား ဟာ အီတလီ စီးရီးအေ မှာ ပြန် ကစားလို့ ရနိုင် သေးတယ်လို့ ခဲ့ သလို သူ အခု ပြန်သွားပါက လက်ရှိ စီးရီးအေ တိုက်စစ်မှုးတွေ ထက် ပိုကောင်းအောင် စွမ်း ဆောင်ပြ နိုင်မှာ သေချာပါတယ် လို့တောင် သိပ် မကြာခင် က ပြောဆို ထားခဲ့ ဖူး ပါတယ် ။\nဇလာတန် အီတလီ ကို ပြန်သွား မလား ဆိုတာ အတပ် ပြောနိုင်ဖို့ ခဲယဉ်းပေမယ့် အနီးစပ်ဆုံး ကတော့ အီတလီ ပဲ ဖြစ်နေ ပါတယ် ။ မန်ချက်စတာ ယူနိုက်တက် ကိုပြန်သွား ရင်တော့ ကိုယ့်သေတွင်း ကိုယ်တူးတာ နဲ့ အတူတူ ပါပဲ ။ အီတလီ စီးရီးအေ ရဲ့ ကစားပုံ ဟာ ဇလာတန် လို သက်ကြီးပိုင်း ကစား သမား တစ်ယောက် အတွက် အသင့်တော်ဆုံး အခြေအနေမှာ ရှိနေပါတယ် ။\nနာပိုလီ ကိုသာ ဇလာတန် ပြောင်းရွှေ့ ဖြစ်ခဲ့ရင်တော့ စီးရီးအေ ဟာ ပိုပြီး မြိုင်ဆိုင်လာမှာ ပါ ။ ဘောလုံးလောက ရဲ့ လေနတ်ဘုရားကြီး ကို ဘယ် ဂျာစီ နဲ့ မြင်တွေ့ ရဦးမလဲ ဆိုတာ သိရဖို့ တော့ လအနည်းငယ်လောက် စောင့်ရဦး မှာပါ . . .


ကျွန်ုပ်တို့ MobileLegends Player တွေရဲ့ မာတာမိခင်ကြီးရဲ့ အကြောင်းပါ\nThet Naing Swe (10/11/2017)\nကျွန်ုပ်တို့ MobileLegends Player တွေရဲ့ မာတာမိခင်ကြီးရဲ့ အကြောင်းပါ.... :3\nLayla ဟာ Malefic Energy (အန္တရာယ်များသော စွမ်းအင်တစ်မျျိုး) လို့ခေါ်တဲ့ စွမ်းအင်တွေပြည့်နက်နေတဲ့ ကမ႓ာမှာ နေထိုင်ခဲ့တယ်...\nအဲဒီဆိုးရွားတဲ့ စွမ်းအင်တွေဟာ layla နေထိုင်တဲ့ ကမ႓ာပေါ်က လူရိုင်းတွေနဲ့ သက်ရှိမှန်သမျှကို ရက်စက်ကြမ်းကြုတ်စေတဲ့ အကြောင်းပြချက် (သက်သေ) တစ်ခုပါပဲ....\nအဲဒီစွမ်းအင်တွေဟာ သူမရဲ့ ကမ႓ာပေါ်မှာရှိသမျှ အရာအားလုံးကို ချေမှုန်းဖျက်ဆီးပစ်နေသလိုပါပဲ... တစ်နေ့မှာတော့ Layla ရဲ့အဖေဟာ မှော်သံမဏိတွေကို သေနတ်ပုံစံ ပုံသွင်းပြီး Malefic Energy ကိုဘယ်လို ထိန်းချုပ်ရမလဲ ဆိုတဲ့ နည်းလမ်းကို ရှာဖွေတွေ့ရှိခဲ့ပါတယ်...\nကံဆိုးချင်တော့ သေနတ်ပြုလုပ်နေစဉ်အတွင်း စွမ်းအင်တွေကို လိုအပ်တာထက်ပိုသုံးခဲ့မိလို့ အသက်ဆုံးရှုံးခဲ့ရပါတယ်... ဒါပေမယ့်လည်း သေနတ်ကို ပီးစီးအောင် ပြုလုပ်ပြီး Layla ကိုပေးအပ်နိုင်ခဲ့ပါတယ်...\nLaylaဟာ Malefic Energy သေနတ်ကို ကိုင်တွယ်အသုံးပြုရမှာတောင် တွေဝေနေခဲ့ပါတော့တယ်...\nMovement Speed. >240\nPhysical Attack. >118\nAttack Speed. >0.85\nHP Regen. >27\nMana Regen. >14\nPassive ( Malefic Gun )\nအဝေးကပစ်လေ သူမရဲ့ basic attack နဲ့ skill damage ကြမ်းလေပါ.... level အလိုက် အကွာအဝေး 100% ကနေ 130% အထိ ဝေးလာမှာပါ....\nSkill 1 (Malefic Bomb)\nMalefic ဗုံးနဲ့ ပစ်လွတ်လိုက်တာပါ... ပစ်လိုက်တဲ့ လမ်းကြောင်းမှာရှိတဲ့ ပထမဆုံး ရန်သူကိုထိမှာပါ.. physical damage 200 ထိမှာပါ...\nCooldown 3.5 စက္ကန့်ရှိပါတယ်...\nSkill2(Void Projectile)\nEnergy ball လို့ခေါ်တဲ့ စွမ်းအားလုံးလေး ပစ်လွတ်လိုက်တာပါ... ရန်သူ(minion အပါဝင်) Target နဲ့ အနီးနားက ရန်သူတွေကို physical damage 170 ထိမှာပါ... ရန်သူတွေရဲ့ movement speed 60% 2စက္ကန့် နှေးသွားစေပါတယ်... အဲ့ဒီ skill သုံးတဲ့ အကွာအဝေးဟာ skill ရဲ့ level အပေါ်မူတည်ပြီး တိုးလာမှာပါ...\nCooldown 7.5 စက္ကန့်ရှိပါတယ်..\nUltimate Skill (Destruction Rush)\nလေဆာတန်းလိုမျိုး ပစ်လိုက်တာပါ.... လေဆာတန်းတစ်လျှောက် ထိတဲ့ရန်သူဟာ physical damage 500 ထိမှာဖြစ်ပါတယ်... ဘဒိုတို့ ဆစ်တို့ သိပ်မသိတဲ့ ult ရဲ့ အားသာချက် တစ်ခုရှိပါသေးတယ်... Ult skill level တစ်ဆင့်တိုးတိုင်း သူမရဲ့ basic attack အကွာဝေး 0.4 ပေါင်းပေးတယ်ဆိုတာပါပဲ... ဆိုလိုတာက ult မှာ level သုံးဆင့်ရှိတယ်... သုံးဆင့်လုံးယူပြီးသွားရင် attack rage 1.2 ပေါင်းပေးတယ်... အဲဒီတော့ tower တွေကို အပြင်ဘက်ကနေတောင် ပစ်လို့ရတာ တွေ့ကြမှာပါ...\nCooldown 37 စက္ကန်ရှိပါတယ်....\n≥Ö‿Ö≤ How To Play ≥Ö‿Ö≤\nLayla ဟာ free ပေးတဲ့ hero ဖြစ်ပေမယ့် တော်တော်လေး ကြမ်းတာ လူကြီးမင်းတို့ အသိပါ.. Item စုံသွားလို့ကတော့ skill မသုံးပဲနဲတောင် basic attack က လန်ထွက်နေပါတယ် Layla ဟာ hero တွေထဲမှာ attack rage အဝေးဆုံးလို့ပြောလို့ရပါတယ်.. တစ်ခါတစ်လေ ဘယ်ကပစ်နေမှန်းတောင်မသိပါဘူး... Battle ဆိုင်ရင် Tank/Fighter တွေနောက်ကဖြစ်ဖြစ် ခြုံထဲမှာဖြစ်ဖြစ် နေရာယူထားပါ... by one တွေ့ရင် Ult အရင်သုံးပြီး ကြိုက်သလို ဆော့နိူင်ပေမယ့် battle ဆိူင်ရင်တော့ ult ကို အရင် မသုံးလိုက်ပါနဲ့... တစ်ဘက်ရန်သူတွေကို ကိုယ် ဘယ်နေရာမှရှိနေလဲဆိုတာ ပြောပြလိုက်သလိုပါပဲ.... တစ်ဖက်ရန်သူတွေရဲ့ Assassin တွေကို အထူး သတိထားနေပါ... Assassin တွေသာ မိမိဆီဝင်လာခဲ့ရင် ဘယ်လို လုပ်မလဲ ပြေးမှာလား ဘာspell သုံးရင် အကောင်းဆုံးဖြစ်မလဲဆိုတာ ကြိုတင်တွေးထားပါ... Marksmae ဟာ battle အတွက် damage အများဆုံး ထုတ်ပေးနိုင်တာမို့ ပထမဆုံး မသေသွားဖို့ အရမ်းအရေးကြီးပါတယ်.. Battle spell ကတော့ Assassin တွေကို ကြောက်ရင် filcker နဲ့သွားပါ... Tank နောက်က ထိုင်ဆော်မယ်လို့ စိတ်ကူးရင် Inspire နဲ့ သွားပါ...


“သေပြီးနောက် အကြောင်း ဗုဒ္ဓဘုရား မဟောကြားခဲ့ပုံ” သုတ္တံတရားများ | Myanmar Gazette News Media Forum Network\nHome » Copy/Paste » “သေပြီးနောက် အကြောင်း ဗုဒ္ဓဘုရား မဟောကြားခဲ့ပုံ” သုတ္တံတရားများ\nPosted by Kotrue on Jan 24, 2012 in Copy/Paste |4comments\nယနေ့မြန်မာထေရ၀ါဒလောကမှာ ဗုဒ္ဓဘုရားမဟောကြားခဲ့သော သေပြီးနောက် တမလွန်၌ ပြန်ဖြစ်သေးသည်ဟူသော အယူများကို ဘာသာရေးခေါင်းဆောင် ဘုန်းတော်ကြီးတွေကလည်း တက်ညီလက်ညီ ဟောကြားနေကြပါသည်။ ထိုကဲ့သို့ ဟောကြားမှုကိုသာ နားကြားခွင့်ရသော တကာ၊ တကာမများကလည်း ထိုဘုန်းတော်ကြီးတွေဟောကြားနေတာတွေသည် ဗုဒ္ဓဘုရားရဲ့ဟောကြားချက် တွေလို့လည်းပဲ ယုံကြည်နေကြရပါသည်။ သေပြီးနောက် တမလွန်၌ပြန်ဖြစ်သေး သည်ဟူသော အယူများသည် ဂျိန်းဘာသာ၏ အယူဝါဒသာလျှင်ဖြစ်ပါသည်။ ဂျိန်းသာသာမှ ဗုဒ္ဓဘာသာထဲသို့ ကူးပြောင်းလာသည့် ဘုန်းကြီးတချို့မှ ဗုဒ္ဓဘာ သာတရားများထဲသို့ ဗုဒ္ဓဘုရားပဲဟောခဲ့သလိုနဲ့ သွတ်သွင်းခဲ့ကြခြင်းဖြစ်ပါသည်။\n(အကျယ်သိလိုပါက ဂျိန်းကံနှင့် ဗုဒ္ဓကံစာအုပ်)download တွင် လေ့လာနိုင်ပါသည်။)\nဗုဒ္ဓဘုရား၏ တရားဂုဏ်တော် (၆) ချက်နဲ့မညီသော သေပြီးနောက် တမလွန်၌ ပြန်ဖြစ်သေးသည်ဟူသော အယူများသင်ကြားခံခဲ့ရမှုတို့ကြောင့် မြန်မာလူမျိုးတို့သည်\nမကောင်းမှုတွေကို ရှောင်ကျဉ်ကြသည့်အခါမှာ ထိုမကောင်းမှု၏ လုပ်သူကို ယခုချက်ခြင်းကိုပဲ ဆိုးဝါး၊ ပျက်ဆီး၊ နှိက်စက်နေပုံကို မသိမြင်ကြတော့ပဲ၊ နောင်ဘ၀မှခံရမည်ဟု နားလည်နေကြကာ မကောင်းမှုကို ထင်သလောက် မကြောက်ကြတော့ပါ။\nကုသိုလ်ကောင်းမှုလုပ်သည့်အခါမှာလည်း လောကအတွက် အမှန်တကယ်အကျိုးများသည့် ကုသိုလ်မျိုးတွေကို မလုပ်တတ်ကြတော့ပါ။ နောင်ဘ၀ကောင်းစားရေးအတွက်ဟုဆိုကာ စိတ်ကူးယဉ်ကြံဆလုပ်ကိုင်ကြမှုတို့ကြောင့် လုပ်သလောက်အကျိုးမများပဲဖြစ်နေကြရပါသည်။\nထို့ကြောင့် “ဗမာတွေလောက်လှူတာ ဗမာတွေပဲ၊ မွဲနေတာလည်း အဲဒီဗမာတွေပဲ”ဆိုတာသည် ဗုဒ္ဓမဟောခဲ့သည့် သေပြီးနောက် တမလွန်၌ ပြန်ဖြစ်သေးသည်ဟူသော စိတ်ကူးယဉ်အယူများကို သင်ကြားခံခဲ့ရလို့ ဖြစ်သည်။\nထိုကြောင့် သေပြီးနောက် တမလွန်၌ ပြန်ဖြစ်သေးသည်ဟု ယူထားသူများသည် အထက်ပါကဲ့သို့ တောင်လွဲ မြောက်လွဲ အလုပ်များကြောင့် အကျိုးမများရသလို၊\nသေပြီးနောက် ဘာမှမဖြစ်ဘူးဟု အတွေးအကြံက သေပြီးနောက်ကို ရောက်နေပါကလည်း ထိုသူသည် သူထင်ရာမကောင်းမှုနေတွေကို လုပ်ချင်ရာလုပ်ဖို့ ၀န်မလေးတော့ပါ။\nအဘယ့်ကြောင့်ဆိုသော် သူယခုပစ္စုပ္ပန် ပြုလုပ်မိနေသော မကောင်းမှုရဲ့ ဆိုးဝါး၊ ပျက်ဆီး၊ နှိက်စက်နေပုံကို မသိမြင်ပဲ သေပြီးနောက်ကိုပဲ အာရုံရောက်နေလို့ဖြစ်ပါသည်။\nသေပြီးနောက် ဖြစ်/ မဖြစ် တစ်ခုခုကို ယူစွဲနေကြပါက ထိုအယူအစွဲသည် ထိုသူကို ပျက်ဆီးစေတယ်၊ ဆင်းရဲစေတယ်၊ အချီးအနှီးဖြစ်စေပါသည်။ ထိုကြောင့် ဗုဒ္ဓဘုရားက\nထိုအယူများကို မယူကြဖို့ အောက်ပါ သုတ္တံများတွင်း အကြိမ်ကြိမ်ဟောပြောခဲ့ခြင်းဖြစ်ပါသည်။\nထိုအယူများကို ယူစွဲနေကြပါက မိမိတို့ ယခုပစ္စုပ္ပန်လုပ်ကိုင်နေကြသော အလုပ်များ၏ ကောင်း၊ မကောင်း တန်ဘိုးအမှန်ကို မသိနိုင်ကြတော့ပဲ စိတ်ကူးယဉ်စိတ္တဇများဖြင့်သာ လုပ်နေကြပါတော့သည်။ ထို့ကြောင့် စိတ်ကူးယဉ် အတွေးအခေါ်များဖြစ်သည့် သေပြီးနောက် ဖြစ်သေးသည်/ မဖြစ်တော့ဘူးဟု ကြံဆမှုများကို ပယ်ဖျောက်ကြကာ မိမိတို့ ယခုပစ္စုပ္ပန် လုပ်ကိုင်၊ ပြောဆို၊ နေထိုင်ကြသည့် အပေါ်တွင် ဗုဒ္ဓ၏သမ္မာမဂ္ဂင် (၈) ချက် လမ်းညွှန်ချက်မြင့် အပြော မှန် (သမ္မာ)လာအောင်၊ အပြု မှန် (သမ္မာ)လာအောင်၊ အနေ မှန် (သမ္မာ)လာအောင် အတွေးမှန်၊ အသိအမြင်မှန် စိတ်ထားတို့ဖြင့် နိုးနိုးကြားကြား ကြိုးစားကြဖို့လိုပေသည်။\nယခုပစ္စုပ္ပန် လုပ်ကိုင်၊ ပြောဆို၊ နေထိုင်ကြသည့်အပေါ် တန်ဘိုး အမှန်အတိုင်းသိမြင်မှ သာလျှင် တကယ့်ကောင်းမှုများကို သိမြင်ရှောင်ရှားတတ်လာပြီး၊ တကယ့်ကောင်းမှုများကို လုပ်ကိုင်တတ်လာကြမှာဖြစ်ပါသည်။\nဒါ့ကြောင့် စစ်မှန်သောဗုဒ္ဓတရားကို ကျင့်သုံးလိုက်နာကြသူများဖြစ်ကြစေရန်အတွက် ဗုဒ္ဓဘုရား မဟောကြားခဲ့သော၊ မယူခဲ့သော သေပြီးနောက်၊ ရှေ့ဘ၀၊ နောက်ဘ၀ (စိတ်ကူးယဉ်) အယူဝါဒများကင်းစင်ကြဖို့လိုပေသည်။\n(ဟိန္ဒူ ဗြဟ္မဏ၊ ဂျိန်းရဟန်းအဖြစ်မှ ဗုဒ္ဓဘာသာထဲရောက်လာခဲ့သော ဘုန်းတော်ကြီးတချို့က သမုတိသစ္စာအရ ဘယ်လို ယူရတယ်၊ ပရမတ္တသစ္စာနည်းအရ ဘယ်လိုနားလည်ရသလို ဟု စကားများ ရှုပ်ထားခဲ့ကြသလို ထိုနောက်လိုက် အဘိဓမ္မာဆရာကြီးတချို့ကလည်း ကြံဆပြီး တွေးလုံးများဖြင့် သုတ္တံနည်းအရ ဘယ်လို၊ အဘိဓမ္မာနည်းအရ ဘယ်ပုံယူရတယ်စသည်ဖြင့် ဟိုလိုတစ်မျိုး၊ ဒီလိုတစ်မျိုး အမျိုးမျိုးထင်ရာရှောက်ပြောနေကြပေသည်။ ဗုဒ္ဓမြတ်စွာဘုရားသည် စကားလည်း မရှုပ်တတ်သလို၊ ဟိုတစ်မျိုး ဒီတစ်မျိုးလည်း မပြောတတ်ပါ။ အရိယသစ္စာဆိုတဲ့ သမုတိသစ္စာအစွန်းလွတ်သော၊ ပရမတ္တသစ္စာအစွန်းလွတ်သော တစ်မျိုးတည်းသော လူ့အမှုသစ္စာကိုသာ ဟောကြားတော်မူခဲ့ပါသည်။)\nဗုဒ္ဓ၏ အရိယသစ္စာကို သိလိုပါက www.ariyathitsa.org တွင် လေ့လာနိုင်ပါသည်။\nView all posts by Kotrue →\n(ယခုပစ္စုပ္ပန် လုပ်ကိုင်၊ ပြောဆို၊ နေထိုင်ကြသည့်အပေါ် တန်ဘိုး အမှန်အတိုင်းသိမြင်မှ သာလျှင် တကယ့်ကောင်းမှုများကို သိမြင်ရှောင်ရှားတတ်လာပြီး၊ တကယ့်ကောင်းမှုများကို လုပ်ကိုင်တတ်လာကြမှာဖြစ်ပါသည်။) တွင်\nတကယ့်ကောင်းမှုများကို သိမြင်ရှောင်ရှားတတ်လာပြီး၌ “မ”သတ်ပုံကျန်ခဲ့ပါ၍ “တကယ့်မကောင်းမှုများကို သိမြင်ရှောင်ရှားတတ်လာပြီး၊”ဟု ပြင်ဆင်ဖတ်ရှုပေးပါရန် မေတ္တာရပ်ခံတောင်းပန်အပ်ပါသည်။\nတကယ်တော့ သေပြီးနောက်နဲ့စပ်ပြီး ဘာကြောင့်မဟောတာလဲဆိုတာကလဲ အရိယသစ္စာဒဿန မမြင်ရင် နားမလည်နိုင်ဘူးဗျ၊ ကျွန်တော်တို့ ဗုဒ္ဓက လူ၏ဖွဲ့စည်းတည်ဆောက်ပုံကိုလည်း အရေးတယူလုပ်ပြီးမပြောသလို၊ လူတွေ သေပြီးနောက် ဖြစ်၊ မဖြစ်တို့လည်း မပြောပါဘူး။ ဒါကို ဒီကနေ့ မိရိုးဖလာ ဗုဒ္ဓဘာသာဝင်များက နားမလည်နိုင်ပါဘူးဗျာ၊ ဒီနေ့ တရားစကားဆိုရင် သေပြီးနဲ့ ဟိုဘက်ဘ၀၊ ဒီဘက်ဘ၀ မှ မပါရင် တရားစကားတောင် မပြောတတ်သလိုဖြစ်ပြီး၊ ဒါတွေမပါဘဲနဲ့ ပြောတဲ့ တရားဆိုရင်လည်း ဒါဟာ တရားမဟုတ်တဲ့(မတရား) အဓမ္မလို့ လုပ်ချင်သူတွေက ခပ်များများ ဖြစ်နေတာတော့ အလွန်ဝမ်းနည်းစရာပါပဲဗျာ။ အခုလို သုတ်အမှတ်စဉ်နှင့်တကွ ဖော်ပြပေးတာကိုလည်း ကျေးဇူးတင်ပါတယ်။\nဒီကနေ့ မိရိုးဖလာ ဗုဒ္ဓဘာသာတွေ အများဆုံး နားမလည်နိုင်ပဲ အလွယ်သိနေတဲ့ ဝေါဟာရတွေက အဓိပ္ပာယ်လွှဲမှားသိနေကြတာတွေ များစွာရှိပါတယ်။\nဒုက္ခ ဆိုရင် ဗုဒ္ဓဟောတဲ့ ဒုက္ခဟာ ဒုကမ္မလား ဒုကရလား ကွဲပြီး မသိပါဘူး။\nဘ၀ ဆိုရင်လည်း ယခုဘ၀၊ နောင်ဘ၀ စသည်ဖြင့် ဒါကို ဘုရားဟောတာလား၊ လူ၏ ကံမှားတွေကြောင့် ဖြစ်ပေါ်လာတဲ့ လူ့အဖြစ်ရရှိမှုပြောင်းလဲချက်ကို ဘ၀ အဖြစ် ဘုရားဟောတာလား ကွဲပြီး မသိကြပါဘူး။\nဂျိန်းအနွယ်ဝင် ကျွန်းကလေးပေါ်မှာ နေကြတဲ့ ဗဟုသုတ ခေါင်းပါးလှသော သီဟိုဠ်ဘုန်းကြီးများ ဖွင့်ဆိုမှု အဋ္ဌကထာတွေ ယုံစားနေကြဦးမယ်ဆိုရင်တော့ – – – – ။\nဘုရားဟောနဲ့ အဋ္ဌကထာ သင်းတို့ ဘယ်ဟာ ရွေးမည်နည်း။\n“Samsara” (သံသရာ) is the Sanskrit word for “illusion.” It refers to the suffering associated with the incessant rounds of rebirth created by karma, or the law of cause and effect. This is the basic predicament behind Hinduism, Buddhism, the Bon religion of Tibet, Jainism, and Sikhism.\nSuch grand religious formulations are out-picturings of very personal human dilemmas that everyone struggles with, regardless of their religious preferences. From time to time all of us feel trapped in the drama of life, victims not only of our own poor decisions and delusions, but of our social, cultural, and biological worlds. How to get out? What to do? Each Indian religion has its own answer. For Hinduism, Jainism, and Sikhism it is to take upayoga and seek moksha, or liberation (mukti in Sikhism). Buddhists follow the Eight-Fold Noble Path and seek nirvana, the cessation of all cravings.


ဖမ်းမိထားတဲ့ စစ္စလီမာဖီးယားဂိုဏ်းရဲ့ ခေါင်းဆောင်သစ်လို့ နာမည်ကြီးတဲ့ ဆယ်လ်ဗာတိုရေးလိုပီကိုလို ပုန်းအောင်းနေခဲ့တဲ့ ပါလာမိုအနီးက အိမ်တစ်အိမ်မှာ မာဖီးယားဂိုဏ်းသားတွေ လိုက်နာကျင့်ကြံနေထိုင်ရမယ့် စည်းကမ်းချက်ဆယ်ပါးကို အီတလီရဲတွေက ဖော်ထုတ်တွေ့ရှိခဲ့တာပါ။ အဲဒီအချက်တွေကတော့-\n၁။\tမိတ်ဆွေတွေကို တိုက်ရိုက်မတွေ့ရ။ ကြားလူထားပြီး တွေ့ရမယ်။\n၂။\tမိတ်ဆွေတွေရဲ့ဇနီးသည်နဲ့ မတွေ့ဆုံရဘူး။\n၃။\tရဲတွေနဲ့အတူ မတွေ့စေရဘူး။\n၄။\tညကလပ်တွေ၊ အရက်ဆိုင်တွေ မသွားရဘူး။\n၅။\tဂိုဏ်းအတွက် အမြဲ အဆင်သင့်ရှိနေရမယ်။\n၆။\tချိန်းဆိုထားချက်တွေ အားလုံးကို လုံးဝလေးစားရမယ်။\n၇။\tဇနီးတွေကို လေးစားစွာ ပြုမူဆက်ဆံရမယ်။\n၈။\tသတင်းတစ်ခုအတွက် မေးလိုက်တိုင်း အဖြေဟာ အမှန်အတိုင်းဖြစ်ရမယ်။\n၉။\tအခြားမိသားစုတွေ သို့မဟုတ် အခြားလူတွေ ပိုင်ဆိုင်တာဖြစ်ရင် ငွေကြေးတွေကို ယူပြီးမသုံးရ။\n၁၀။\tကိုယ်တိုင်ဖြစ်စေ၊ မိသားစုဝင်ထဲကဖြစ်စေ ရဲနဲ့ပတ်သက်သူရှိရင် အဖွဲ့ဝင်မဖြစ်နိုင်ဘူး စတာတွေဖြစ်ပါတယ်။\nBBC သတင်းတစ်ပုဒ်မှာတွေ့လို့ ကူးယူဖော်ပြတာပါ။ မာဖီးယားဂိုဏ်းက ဒုစရိုက်ဂိုဏ်းတစ်ခုဖြစ်ပေမယ့် စည်းကမ်းရှိတာ၊ သစ္စရှိတာတွေကြောင့် ကျွန်တော် အရမ်းသဘောကျတဲ့ အဖွဲ့တစ်ဖွဲ့ဖြစ်ပါတယ်။ အခုတွေ့ရတဲ့အချက်တွေကို ကြည့်ရင် မာဖီးယားဂိုဏ်းဝင်တစ်ယောက်ဖြစ်ဖို့က လွယ်တဲ့ကိစ္စတော့မဟုတ်ဘူးဗျ။ ဇနီးမယားတွေကို အလေးထားဖို့ ပြောထားတာလည်း တွေ့ရပါတယ်။ သူတို့ စစ္စလီကျွန်းသားတွေရဲ့ အလေ့အထပဲလားတော့ မသိပါ။ ကျွန်တော်ကတော့ ကောင်းတဲ့အချက်လေးတွေ နမူနာယူကျင့်သုံးသင့်တယ်လို့ထင်ပါတယ်။ ဥပမာ- ချိန်းဆိုထားချက်တွေကို လေးစားဖို့တို့၊ သူများပိုင်တဲ့ငွေကို မယူဖို့တို့ပေါ့ဗျာ။\nTechnorati tags: marfia, commandments, ethic. Powered by ScribeFire.\nကမ္ဘာ့နိုင်ငံရေးနှင့် ရေနံပါဝါ (၂)\nတရုတ်ခေါင်းဆောင်များနှင့် ဂျပန်ခေါင်းဆောင်များက ကမ္ဘာ့ရေနံတင်ပို့ရောင်းချမှုသည် ထင်မှတ်ထားသည်ထက် ကြီးမားသော စိန်ခေါ်မှုတစ်ရပ်ဖြစ်လာနေကြောင်း သတိပြုမိကြသည်။ တရုတ်နိုင်ငံသည် အမေရိကန်ပြည်ထောင်စုထံမှ ရေနံနှင့် သဘာဝဓါတ်ငွေ့များ ၀ယ်ယူနေရသည်။ ရေနံစိမ်းနှင့် ရေနံများ ဈေးကြီးလာမှုသည် ၀ယ်လိုအားကို ထိခိုက်စေ နေကြောင်း အမေရိကန်က သဘောပေါက်ထားသလို ရေနံလိုအပ်ချက်များစွာရှိနေသည့် တရုတ်နိုင်ငံကလည်း ဈေးချိုချိုနှင့်ရနိုင်သည့် နိုင်ငံများဘက် ခြေဦးလှည့်ရတော့မည်။ ကမ္ဘာ့ ရေနံလိုအပ်ချက် သို့မဟုတ် ၀ယ်ယူသုံးစွဲမှု ပမာဏမှာ တစ်နေ့လျှင် စည်ပေါင်း ၈၃ သန်းဖြစ်ပြီး ပြီးခဲ့သည့်ဆယ်နှစ်က ၇၁ သန်းမျှသာ ရှိသည်။ အနာဂါတ်တွင် ထို့ထက်ပိုပြီး သုံးစွဲကြမည့်အခြေအနေရှိသည်။\nနိုင်ငံပိုင် ရေနံကုမ္ပဏီများသည် ကမ္ဘာ့ရေနံမြေ၊ ရေနံသိုက်ကြီးများ၏ ၈၀ ရာခိုင်နှုန်းကို ပိုင်ဆိုင်ထားကြသည်။ အနောက်နိုင်ငံရှိ နိုင်ငံပေါင်းစုံမှ ရေနံကုမ္ပဏီကြီးများ၏ ပိုင်ဆိုင်မှုကတော့ ခြောက်ရာခိုင်နှုန်းမျှသာရှိသည်။ အစိုးရပိုင် ရေနံကုမ္ပဏီကြီးများထဲမှ မလေးရှားနိုင်ငံ အစိုးရပိုင် မလေးရှားပီထရိုနာ့စ်ကုမ္ပဏီဆိုလျှင် ကမ္ဘာ့အဆင့်မီ ကုမ္ပဏီကြီးတစ်ခုဖြစ်သည်။ သို့သော် အခြားအစိုးရပိုင် ကုမ္ပဏီများကတော့ ရေနံထုတ်လုပ်မှုတွင် ဗျူရိုကရေစီစနစ် ကျင့်သုံးလုပ်ဆောင်လျှက်ရှိကြသည်။ ယနေ့ ကမ္ဘာ့ရေနံဈေးနှုန်း စံချိန်တင်မြင့်တက်နေမှုသည် ထိရောက်မှုမရှိသော အုပ်ချုပ်မှုစနစ်ကျင့်သုံးနေသည့် အစိုးရပိုင် ကုမ္ပဏီများအဖို့ကတော့ ၀မ်းသာအားရဖြစ်စေမည့် အနေအထားရောက်နေသည်။ သဘောကတော့ နိုင်ငံရေးသမားများအတွက် ရေနံမှ အမြတ်အစွန်းငွေများ ရှာဖွေပေးနိုင်သည်။ ထုတ်လုပ်မှု တိုးမြှင့်အတွက် နောက်ထပ် ရင်းနှီးမြှုပ်နှံမှုတွေ ဘာမှ ပြုလုပ်ရန်လည်းမလို။ အုပ်ချုပ်မှုစနစ် ညံ့ဖျင်းနေသည့်တိုင် နိုင်ငံအုပ်ချုပ်သူများအတွက် ငွေကြေးအမြောက်အများ ရှာဖွေပေးနိုင်သည့် အနေအထားမှာရှိနေသည်။ အီရန်နိုင်ငံနှင့် ဗင်နီဇွဲလားနိုင်ငံဆိုလျှင် ရေနံဈေးနှုန်း မြင့်တက်နေမှုက ရေနံထုတ်လုပ်မှု ကျဆင်းနေမှု၊ ရေတိုနိုင်ငံရေးဖြေရှင်းနေမှုနှင့် ရေရှည်ရင်းနှီးမြှုပ်နှံမှုများ မစွမ်းဆောင်နိုင်မှုများကို ကုသပေးလျှက် ရှိသည်။ အီရန်နိုင်ငံဆိုလျှင် ရေနံနှင့် သဘာဝဓါတ်ငွေ့သိုက် အကြီးစားရှိသည့် နိုင်ငံအဖြစ် နံပါတ်နှစ်နေရာတွင် ရှိသည်။ သဘာဝဓါတ်ငွေ့များ ပြည်ပသို့ရောင်းချနေသည့် နိုင်ငံလည်းဖြစ်သည်။ သို့သော် မကြာမီကာလအတွင်း ရေနံထွက်ထုတ်ကုန်များ ပြည်ပမှ မှာယူတင်သွင်းရမည့်အခြေအနေ ဆိုက်ရောက်တော့မည်။\nဘူမိဗေဒဆိုင်ရာ တွက်ချက်လေ့လာမှုများအရ ကမ္ဘာပေါ်တွင် ရေနံခန်းခြောက်မှုများနှင့် ကြုံတွေ့ရဖွယ်ရှိကြောင်း သုံးသပ်သူတွေက သုံးသပ်လျှက်ရှိကြသည်။ တစ်ခုတော့ သေသေချာချာပြောနိုင်သည်။ လက်ရှိ ရေနံထုတ်လုပ်မှု နည်းပညာများကြောင့်လည်းကောင်း၊ နိုင်ငံရေးအခြေအနေများကြောင့်လည်းကောင်း ရေနံထုတ်လုပ်မှုပမာဏများ လျော့နည်းသွားမည်ကတော့ သေချလှသည်။ ဒါကလည်း အကြောင်းရှိသည်။ နိုင်ငံပိုင်ကုမ္ပဏီကြီးများသည် သဘာဝအရ ထုတ်လုပ်မှုလျော့နည်းနေမှုကို ပြုပြင်ရန်အတွက် ရင်းနှီးမြှုပ်နှံမှုများ မပြုလုပ်ကြ။ ထုတ်လုပ်နိုင်စွမ်းပမာဏနှင့် ထုတ်လုပ်မှုပမာဏ အချိုးအစားမမျှ။ ၀ယ်လိုအားသည် ရောင်းလိုအားထက် များနေသည့် သဘောဖြစ်သည်။ အဓိက စွမ်းအင်ထိန်းသိမ်းမှုစွမ်းဆောင်ချက်များ မပြုလုပ်ခဲ့ပါက ဖြစ်လာနိုင်သည့်အန္တရာယ် အကျိုးဆက်က ကြီးမားမည်သာဖြစ်ပါ၏။ ရေနံဈေးနှုန်းများ တက်နေမည်ဆိုပါက စီးပွားရေး ကမောက်ကမဖြစ်ခြင်းနှင့် ပြတ်တောက်ခြင်းများ ဖြစ်ပေါ်လာတော့မည်။ အစိုးရများအနေဖြင့် ရေနံတင်ပို့ရောင်းချမှုတွေ စိစစ်ခြင်း၊ လုံခြုံမှု ပေးခြင်းများ ပြုလုပ်ရတော့မည်။ သို့မှသာ ပထ၀ီနိုင်ငံရေးအရ ကြီးမားကျယ်ပြန့်သော ဆိုးကျိုးများ၊ ပျက်သုဉ်းမှုများကို ဟန့်တားနိုင်မည်။\nသဘာဝပတ်ဝန်းကျင် ထိန်းသိမ်းရေးသမားများကတော့ ရေနံနှင့် သဘာဝဓါတ်ငွေ့ဆိုင်ရာ စွမ်းအင်များ တားဆီးကန့်သတ်မှုသည် ဂလိုဘယ် ရာသီဥတုပြောင်းလဲမှုအတွက် ပြဿနာဖြစ်ပေါ်စေမည့် နိုင်ငံရေးပညာတစ်ရပ်၊ ဆန္ဒ သဘောထားတစ်ရပ် ဖြစ်ပေါ်လာစေလိမ့်မည်ဟု ပြောကြားကြမည်ဖြစ်သည်။ ရေရှည် အငြင်းပွားနေသည့် သဘာဝ ပတ်ဝန်းကျင်ဆိုင်ရာ ပြဿနာများနေရာတွင် လက်တလောပေါ်ပေါက်လာမည့် စွမ်းအင်အကျပ်အတည်း ပြဿနာကို နိုင်ငံရေးသမားများက အလေးအနက်ထား ဆွေးနွေးကြမည်ဖြစ်ရာ သဘာဝပတ်ဝန်းကျင်ဆိုင်ရာ ပြဿနာများ ဦးစားမပေးတော့မည်ကို စိုးရိမ်လာကြခြင်းဖြစ်သည်။\nကမ္ဘာကြီးသည် တည်ငြိမ်မှုမရှိသည့်နယ်ပယ်တွင် သက်ဆင်းနေပြီဆိုသည့်အချက်ကတော့ မေးခွန်းထုတ်ရန်မလို။ ငြင်းပယ်ရန် အကြောင်းလည်းမရှိ။ ကမ္ဘာ့နိုင်ငံရေးဇာတ်ခုံတွင် သရုပ်ဆောင်သစ်တွေ တက်ရောက်ကပြ အသုံးတော် ခံနေကြသည်။ သူတို့တွေလက်ထဲမှာ ဒေါ်လာငွေတွေကို ကိုင်ထားကြသည်။ ပြီးတော့ ရည်မှန်းချက်ကလည်း ကြီးပေစွ။ သူတို့တွေသည် အရေးပါသည့်နေရာမှာ ပါလိုကြသည်။\nစွမ်းအင်လုံခြုံရေးအတွက် အဓိကလိုအပ်သည်က မှီခိုအားထားရသည့် ၀ယ်ယူသူကဲ့သို့ သင့်တင့်မျှတသော ဈေးနှုန်းရောင်းချရေးဖြစ်သည်။ ထိုသို့လုပ်ဆောင်ခြင်းသည် သဘာဝပတ်ဝန်းကျင်ကိုလည်း မထိခိုက်နိုင်။ သို့သော် ဤဖြစ်စဉ်မျိုးက ယနေ့ကမ္ဘာတွင်မဖြစ်ပေါ်၊ မတွေ့ရှိနိုင်တော့ပြီ။ အမေရိကန်ပြည်ထောင်စုအပါအ၀င် ပါဝါနိုင်ငံဟောင်းများက ယနေ့ကမ္ဘာကြီးကို ချဉ်းကပ်မှုသစ်ဖြင့် လုပ်ဆောင်ဖို့ အချိန်တန်နေပြီ။ ရေနံရှာဖွေနည်းပညာများကို ရှာဖွေထုတ်လုပ်ရတော့မည်။ ရင်းနှီးမြှုပ်နှံမှုများ ပိုမိုပြုလုပ်ရမည်။ ရေနံထုတ်လုပ်သည့် နိုင်ငံများနှင့် ပူးပေါင်းဆောင်ရွက်မှုများကို တီထွင်ဖော်ဆောင် လုပ်ကိုင်ရမည်။ နိုင်ငံရေးအရလည်း အဆင့်မြင့် သံတမန်နည်းလမ်းများ အသုံးပြုရတော့မည်။ သို့မှသာလျှင် စွမ်းအင်ပြည့်စုံမှုများကို ဖန်တီးဖော်ဆောင် လုပ်ကိုင်နိုင်မည်။\nဤသို့ လုပ်ဆောင်နိုင်ခြင်းမရှိပါက ကမ္ဘာကြီး၏ လုံခြုံရေးအပါအ၀င် စွမ်းအင်ကဏ္ဍများသည် စိန်ခေါ်မှု၊ ခြိမ်းချောက်မှုများနှင့် မလွဲမသွေ ရင်ဆိုင်ရတော့မည်။ လူသားတစ်ယောက်ချင်း၏ ဘ၀ဖြစ်တည်မှု၊ လွတ်လပ်မှု၊ လူနေမှုဘ၀ခက်ခဲမှုများအား ရေနံနှင့် စွမ်းအင်ကို လက်နက်တစ်ခုအဖြစ် လုပ်ဆောင်နေသူများ၏ဘေးမှ လွတ်မြောက်ရန်အတွက် ၀ိုင်းဝန်းလုပ်ဆောင်ရတော့မည်ဖြစ်သည်။\n(Robinson West ၏ The Power of Petroleum အား မြတ်သစ်မှ ဘာသာပြန်ထားခြင်း ဖြစ်ပါသည်။)\nTechnorati tags: petroleum, power, politic. Powered by ScribeFire.\nကမ္ဘာ့နိုင်ငံရေးနှင့် ရေနံပါဝါ (၁)\nစံချိန်တင် မြင့်တက်လာသော ရေနံဈေးနှုန်းများက ဂလိုဘယ်ပါဝါကို သိသိသာသာ ပြောင်းလဲလိုက်သည်ကို တွေ့ရသည်။ ရေနံစိမ်းတစ်စည်ကို ၉၈ ဒေါ်လာခန့်ထိ ဖြစ်သွားသည့်တိုင် ရေနံသည် အဓိကစွမ်းအင်လိုအပ်ချက် တစ်ခုအဖြစ် ရပ်တည်နေဆဲ။ ကုန်စည်တင်ပို့ရောင်းချရာတွင် မဟာဗျူဟာမြောက် ရောင်းကုန်ပစ္စည်းတစ်ခုအဖြစ် အရေးပါသည့် အခန်းကဏ္ဍမှ ရှိနေဆဲ။\nအောက်တိုဘာလတွင် ကမ္ဘာ့ရေနံစိမ်းဈေးကွက်တွင် တစ်စည် ဒေါ်လာ ၃၀ ခန့် မြင့်တက်သွားချိန်တွင် အမေရိကန် ပြည်ထောင်စုနှင့် ဥရောပတိုက်များ၏ နေ့စဉ် ရေနံတင်သွင်းမှု ကုန်ကျစရိတ်မှာ ဒေါ်လာ သန်း ၃၀၀ မျှ ရှိနေခဲ့သည်။ အရှေ့အလယ်ပိုင်းရှိ ရေနံ ထုတ်လုပ်ရောင်းချသည့် နိုင်ငံများကတော့ နေ့စဉ် အသားတင် ဒေါ်လာ သန်း ၅၀၀ မျှ ရရှိနေသည်။ ထိုမျှ ငွေအလုံးအရင်းပမာဏသည် နိုင်ငံရေးဆိုင်ရာ သြဇာသက်ရောက်မှုများကို ဖြစ်ပေါ်စေလျှက်ရှိသည်။\nရေနံဈေး ကမောက်ကမဖြစ်မှုသည် ရေနံထုတ်လုပ်ရောင်းချသည့် နိုင်ငံများကိုလည်းကောင်း၊ ကမ္ဘာ့နိုင်ငံအသီးသီးကို လည်းကောင်း ကြီးမားသော အပြောင်းအလဲများ ဖြစ်ပေါ်စေခဲ့သည်။ ၂၀၀၇ ခုနှစ်တွင် ဆော်ဒီအာရေဗျနိုင်ငံသည် ရေနံရောင်းချရသည့် ဘဏ္ဍာအခွန်မှာ ဒေါ်လာ ၁၅၂ ဘီလီယံ ရှိခဲ့သည်။ ၂၀၀၀ ပြည့်နှစ်ကဆိုလျှင် ဒေါ်လာ ဘီလီယံ ၆၀ သာရှိခဲ့ရာ ခေါက်ချိုးမက တိုးတက်သွားခဲ့သည်။ ရုရှနိုင်ငံသည် ၁၉၉၈ ခုနှစ်တုန်းက စီးပွားရေးချွတ်ခြုံကျနေခဲ့ရာ ဒေ၀ါလီခံရမည့်ကိန်း ဆိုက်နေခဲ့သည်။ နိုင်ငံခြား တိုင်းပြည်များသို့ ပေးဆပ်ရန် ကြွေးမြီများရှိနေခဲ့သည်။ ထိုငွေတွေ ပြန်ဆပ်နိုင်ဖို့ နိုင်ငံတွင်းရှိ ရေနံနှင့် သဘာဝဓါတ်ငွေ့လုပ်ငန်းအတွက် ရင်းနှီးငွေ ဒေါ်လာ ၄၃၄ ဘီလီယံ မြှုပ်နှံခဲ့သည်။ ဤသို့ဖြင့် ၂၀၀၇ ခုနှစ်သို့ ရောက်ရှိသောအခါတွင် ဆော်ဒီအာရေဗျနိုင်ငံသည်လည်းကောင်း၊ ရုရှနိုင်ငံသည် လည်း ကောင်း ရေနံပြည့်ပြည့်၀၀ရရှိနေရုံမျှမက ပိုလျှံနေချေပြီ။ အာဖရိကတိုက်ရှိ နိုင်ငံအချို့နှင့် ကက်ဆပီယံပင်လယ်နိုင်ငံ အချို့သည်လည်းရေနံမှ ဒေါ်လာသန်းပေါင်းများစွာ ရရှိရေးအတွက် ရန်ပုံငွေများ သီးသန့်ထားရှိလာကြသည်။\nဂလိုဘယ်စီးပွားရေးဖြစ်စဉ် သို့မဟုတ် ဂလိုဘယ်အရင်းရှင်စနစ်၏ဘီးများ လည်ပတ်စေရန်အတွက် ရေနံသည် ချေဆီ ဖြစ်လာခဲ့သည်မှာ မှန်သော်လည်း ရေနံသည် လွတ်လပ်ပွင့်လင်းသော လူ့အဖွဲ့အစည်းတစ်ရပ် ပေါ်ပေါက်ရေးနှင့် ဒီမိုကရေစီဖြစ်ထွန်းရေးအတွက် အနှောင့်အယှက် အတားအဆီးဖြစ်လာ၏။ ရေနံမှ အကျိုးအမြတ်များစွာရရှိနေသည့် အစိုးရများနှင့် အုပ်ချုပ်သူများသည် သြဇာ၊ အာဏာ၊ ပါဝါအတွက် စိုးရိမ်ပူပန်စရာ သိပ်မရှိတော့။ သဘောကတော့ ရေနံမှရသည့် ဒေါ်လာငွေများဖြင့် မိတ်ဆွေသင်္ဂဟတွေ ရှာဖွေနိုင်သည်။ ဆုလာဘ်တွေ ပေးနိုင်သည်။ ဆန့်ကျင်ဘက် အဖွဲ့အစည်းနှင့် ပါတီတွေကို မိမိဘက်ပါလာအောင် ၀ယ်ယူနိုင်သည်။ သို့မဟုတ် နှိပ်ကွပ်နိုင်သည်။ ထိုနိုင်ငံတွေမှာ လွတ်လပ်သော ဈေးကွက်များပေါ်ထွန်းရေးကို အားမပေးကြ။ နိုင်ငံပိုင်စီးပွားရေးလုပ်ငန်းများကို ဦးစားပေး လုပ်ဆောင် ကြသည်။ ဥပမာ နိုင်ဂျီးရီးယားနှင့် အဇာဘိုင်ဂျန်ဆိုလျှင် ရေနံလုပ်ငန်းမှ ရရှိသည့်ငွေဖြင့် နိုင်ငံရေးစနစ်ကို တိုးတက်အောင် မလုပ်ဆောင်ဘဲ နိုင်ငံရေးသမားများကို အကျင့်ပျက်ခြစားမှုဖြစ်အောင် ပြုလုပ်လျှက်ရှိသည်။ ဗျူရိုကရေစီစနစ် ရှင်သန်အောင် ပြုလုပ်လျှက်ရှိသည်။\nယနေ့ခေတ်တွင် ရေနံထုတ်လုပ်တင်ပို့ရောင်းချနေသောနိုင်ငံများသည် ရေနံလက်နက်အပေါ်မှာ ပိုပြီး စိတ်ချယုံကြည် ကိုးစားလာကြသည်။ အစဉ်အလာပါဝါများအပေါ်တွင် မှီခိုအားထားမှုတွေ သိပ်မပြုကြတော့။ ၂၀၀၆ ခုနှစ် နွေဦးပိုင်းတွင် တရုတ်သမ္မတ ဟူကျင်တောင် ၀ါရှင်တန်သို့ အလည်အပတ်ခရီး သွားရောက်ခဲ့သည်။ သူသွားမည့်ခရီးမှာ နိုက်ဂျီးရီးယား နိုင်ငံ။ ၀ါရှင်တန်ကား ခရီးတစ်ထောက်နားရာ အရပ်ဒေသမျှသာဖြစ်သည်။ ဟူကျင်တောင်နည်းတူ ဂျပန်ဝန်ကြီးချုပ်ဟောင်း ရှင်ဇိုအာဘေးသည်လည်း အမေရိကန်သို့ ခရီးထွက်ခဲ့သည်။ သူလည်း အမေရိကန်မှအပြန်တွင် ဆော်ဒီအာရေဗျနိုင်ငံသို့ သွားရောက်ခဲ့သည်။ လမ်းမအားလုံးသည် ရေနံထုတ်လုပ်တင်ပို့ရောင်းချသည့်နိုင်ငံများဆီသို့ ဦးတည်နေပြီ။\nTechnorati tags: oil, politic\nဗုဒ္ဓဘားဆိုတာ ပြင်သစ်နိုင်ငံ၊ ပါရီမြို့မှာရှိပြီး ဗုဒ္ဓဆင်းတုတွေ၊ ပုံတော်တွေနဲ့ တန်ဆာဆင်ထားတဲ့ ဈေးကြီးတဲ့ အထူးသီးသန့် အာရှအစားအစာစားသောက်ဆိုင်ပါ။ ဗုဒ္ဓဘားကို စတင်တည်ထောင်သူက Raymond Visan ဖြစ်ပြီး နောက်ပိုင်းမှာ Gerard Guez နဲ့ ပူးပေါင်းပါတယ်။ ဗုဒ္ဓဘားကို Sharm El-Sheikh, Hurghada, Beirut, Dubai, Amman, New York City, Las Vegas, Stockholm, and Lisbon စတဲ့ မြို့တွေမှာလည်း ဆိုင်ခွဲတွေ ဖွင့်ထား ပါတယ်။ Cairo မြို့က Sofitel El Gezirah မှာလည်း ပါရီမြို့က ဘားပုံစံအတိုင်း ၂၀၀၇ သြဂုတ် ၁ ရက်နေ့ မှာ ဆိုင်သစ်တစ်ခု ဖွင့်ခဲ့ပါတယ်။ စပိန် ဘာစီလိုနားမှာလည်း ဗုဒ္ဓဘားတစ်ခုဖွင့်ထားပါတယ်။ နယူးယောက်က ဘားရဲ့ နေရာတော့ မြေပုံတစ်ခုရလို့ ဖော်ပြလိုက်ပါတယ်။\nဂေါတမ ဗုဒ္ဓဟာ ဗုဒ္ဓဘာသာလို့ လူသိများလာတဲ့ ဘာသာယုံကြည်ကိုးကွယ်မှုကို တည်ထောင်ခဲ့သူ ပုဂ္ဂိုလ်ထူး ပုဂ္ဂိုလ်မြတ်ကြီးဖြစ်တယ်။ "ဗုဒ္ဓ" ဆိုတဲ့အမည်က အရိယာသစ္စာသိပြီး သဗ္ဗညုဥာဏ်တော်ကိုရပြီး ဘုရားဖြစ်မှ ခေါ်ကြတာ။ ဗုဒ္ဓရဲ့ အဓိပ္ပါယ်က နိုးထခြင်း၊ အလုံးစုံကို သိမြင်တော်မူသော သဗ္ဗညု မြတ်စွာဘုရား ဆိုတဲ့ အဓိပ္ပါယ်ပါ။ လူ့သမိုင်းတလျှောက် တိရစ္ဆာန်တွေကို သတ်ဖြတ်ပြီး ယဇ်ပူဇော်ခြင်းကို ဆန့်ကျင်တဲ့ အဆုံးအမတွေကို ဟောကြားတော်မူတဲ့ ဘာသာရေးခေါင်းဆောင်တွေထဲမှာ မြတ်ဗုဒ္ဓက ပထမဆုံးပါ။ ဗုဒ္ဓမြတ်စွာဟာ မဟာလူသားတစ်ပါးပါ။ သူ့ရဲ့သက်တမ်းတော်တစ်လျှောက်လုံးမှာ လူသားတွေအပေါ် ထူးထူးခြားခြား ဘုန်းတန်ခိုး သြဇာကြီးမားစွာ လွှမ်းမိုးခဲ့တယ်။ မရပ်မနား လှုပ်ရှားသွားလာပြီး တရားဓမ္မတွေကို သင်ကြားပေးခဲ့တဲ့ အာစရိယ ဆရာဘ၀တစ်လျှောက်လုံးမှာ ဗုဒ္ဓကိုယ်တော်မြတ်ကြီးဟာ သူ့တရားကို နာယူသူ လူပေါင်းများစွာကို မဂ်ဥာဏ်ဖိုလ်ဥာဏ်ကို ရရှိစေခဲ့တယ်။ ဒီလို မြင့်မြတ်တဲ့ အထွဋ်အမြတ် ပုဂ္ဂိုလ်ရဲ့အမည်ကို လူတွေ သောက်စားမူးယစ်ရာ ပျော်ပါးကြရာ ဘားခန်းတစ်ခုရဲ့နာမည်အဖြစ် သုံးတာဟာ ဗုဒ္ဓမြတ်စွာကို ကိုးကွယ်စည်းကပ်သူ ဗုဒ္ဓဘာသာဝင်တွေကို စော်ကားခြင်းပါပဲ။ ဒါပေမယ့် ဘယ်သူမှ တားဆီးခြင်း၊ ကန့်ကွက်ခြင်း မရှိဘဲ လွတ်လွတ်လပ်လပ် လုပ်ကိုင်နေလိုက်တာများ ဆိုင်ခွဲပေါင်းကို မနည်းဘူးဗျာ။ ၂၀၀၄ ခုနှစ်ကတည်းက စလာလိုက်တာ အခုဆို ဆိုင်ခွဲပေါင်း ရှိနေပြီလေ။ ဟိုနိုလူလူမှာရှိတဲ့ ဘားတစ်ခုပဲ ပိတ်သိမ်းအောင် လက်မှတ်ထိုး ကန့်ကွက်နိုင်ခဲ့တယ်။ ဒီလို ကိစ္စမျိုးကျတော့ ဗုဒ္ဓဘာသာကို တန်ဖိုးထားပါတယ်ဆိုတဲ့လူတွေ ဘယ်များရောက်နေပါလိမ့်။ ဟိုတလောက သံဃာတော်တွေ သွေးမြေကျပါပြီ၊ ဗုဒ္ဓဘာသာကို ထိပါးနေပါတယ်နဲ့ အော်ခဲ့ကြတဲ့လူတွေ ဒီ ဗုဒ္ဓဘားတွေ ဖွင့်ခဲ့တုန်းကတော့ ဘယ်နားမှာ သွားအိပ်နေကြပါလိမ့်။ မခံချင်လွန်းလို့ ရေးနေတာပါ။ တကယ်တမ်း စော်ကားနေတာကျတော့ ငြိမ်ခံနေကြတယ်။ အင်အားကြီးနိုင်ငံတွေကိုတောင် သွားပြီး lobby လုပ်နိုင်တဲ့ အစွမ်းတွေ ရှိနေကြတာပဲဗျာ။ ဒီလူတွေ ဒါမျိုးကျတော့ lobby လုပ်ဖို့ မစဉ်းစားမိဘူးလား။ ကျွန်တော် နိုင်ငံရေးသမား မဟုတ်ပါဘူး။ လက်ရှိအစိုးရဘက်လိုက်ပြီး ဆန့်ကျင်ဘက်အုပ်စုကို ကျိန်ဆဲနေတာလဲမဟုတ်ဘူး။ နိုင်ငံရေးနဲ့ ပတ်သက်လာတော့မှာ ဘာသာရေးတို့၊ သာသနာရေးတို့ ထအော်နေတဲ့ နိုင်ငံရေးသမားဆိုတဲ့ လူထူးလူဆန်းကြီးတွေကို မြင်ပြင်းကပ်လွန်းလို့ ပြောနေတာပါ။\ntechnorati tags: buddha, bar. Powered by ScribeFire.\nမလေးရှားအာဏာရပါတီက နိုင်ငံမှာ လောင်စာဆီဈေးနှုန်း မြှင့်တင်ရန် အခုလ ရှစ်ရက်နေ့က စီစဉ်ခဲ့ကြပါတယ်။ မလေးရှားနိုင်ငံဟာ ဓါတ်ဆီနဲ့ ဒီဇယ် လက်လီ ဈေးနှုန်းတွေကို ဈေးနှုန်းလျှော့ပါးစေဖို့ တစ်နှစ်ကို ရင်းဂစ် ၁၅ ဘီလျံ လောက် (ဒေါ်လာ ၄.၅ ဘီလျံ) အရှုံးခံပါတယ်။ မလေးရှားဟာ လောင်စာဆီ အသားတင် တင်ပို့တဲ့နိုင်ငံတစ်နိုင်ငံ ဖြစ်ပေမယ့် ကမ္ဘာ့ရေနံဈေးနှုန်းတွေ မြင့်တက်လာမှုကြောင့် မလေးရှားအစိုးရကို ၂၀၀၆ ခုနှစ် ဖေဖော်ဝါရီနောက်ပိုင်း ပထမဆုံးအကြိမ်အဖြစ် လောင်စာဆီထောက်ပံ့ကြေးတွေ လျှော့ချပစ်ဖို့ ဖိအားဖြစ်စေခဲ့ပါတယ်။\nမလေးရှား အဓိကနိုင်ငံရေးပါတီဖြစ်တဲ့ ယူနိုက်တက်မလေး အမျိုးသားအဖွဲ့အစည်းမှ တာဝန်ရှိသူတွေက နိုင်ငံ ထောက်ပံ့ကြေးတွေကို အမှန်တကယ် ငွေကြေးအကူအညီ လိုအပ်နေတဲ့ ဆင်းရဲသားပြည်သူတွေဆီ ရောက်ရှိနိုင်စေအောင် ထောက်ပံ့ကြေး အစီအစဉ်တွေကို ပြန်လည်သုံးသပ်ဖို့ နှိုးဆော်လိုက်ပါတယ်။ "ပိုက်ဆံရှိတဲ့သူတွေဟာ ဓါတ်ဆီကို ဈေးကွက်ပေါက်ဈေး ဒါမှမဟုတ် ပေါက်ဈေးအောက် မသိမသာ လျော့နည်းတဲ့နှုန်းထားနဲ့ ပေးဝယ်နိုင်ကြမယ်လို့ ကျွန်တော်တို့ယုံတယ်" လို့ အဲဒီ ပါတီရဲ့ လူငယ်အဖွဲ့ လက်ထောက်အကြီးအကဲ ခါရီဂျမာလူဒင်က ပါတီ နှစ်ပတ်လည် ညီလာခံမှာ ပြောကြားခဲ့ပါတယ်။\nဓါတ်ဆီ၊ ဒီဇယ်ဆီနဲ့ သဘာဝဓါတ်ငွေ့ရည်တွေရဲ့ လက်လီဈေးနှုန်းတွေကို ၂၀၀၆ ဖေဖော်ဝါရီလက ၂၃ ရာခိုင်နှုန်းထိ မြှင့်တင်ခဲ့လို့ ငွေကြေးဖောင်းပွမှုနှုန်း မြင့်တက်ခဲ့ပြီး နောက် အတိုက်အခံအဖွဲ့တွေ ဦးဆောင်တဲ့ ဆန္ဒပြမှုတစ်ချို့ ပေါ်ပေါက်စေခဲ့ပါတယ်။ မလေးရှားနိုင်ငံရဲ့လောင်စာဆီ လက်လီအရောင်းဈေးတွေဟာ အရှေ့တောင်အာရှ ဒေသတွင်းမှာ အနိမ့်ဆုံးနှုန်းထားတွေထဲမှာ ရှိနေဆဲဖြစ်ပေမယ့် နောက်ထပ် ဈေးနှုန်း တိုးမြှင့်မှုလုပ်ရင် လာမယ့်အထွေထွေရွေးကောက်ပွဲတွေမှာ အတိုက်အခံတွေအတွက် နိုင်ငံရေးထိုးနှက်စရာ လက်နက်တစ်ခု ဖြစ်လာနိုင်တယ်လို့ အာဏာပိုင်တွေက စိုးရိမ် နေကြပါတယ်။\nအစိုးရဟာ ရေနဲ့ စိုက်ပျိုးရေးပစ္စည်းတွေအပါအ၀င် ထောက်ပံ့ဖို့လိုအပ်တဲ့အရာ အမြောက်အမြားကို ထောက်ပံ့ပေးနေတယ်လို့လည်း ခါရီက ဆိုပါတယ်။ "ထောက်ပံ့ကြေးလျှော့လိုက်ရင် လူတွေက အစိုးရကို ကျိန်ဆဲကြမယ်။ ဒါပေမယ့် ကျွန်တော်တို့က ထောက်ပံ့ကြေး ဆက်ပေးထားမယ်ဆိုရင်လည်း အစိုးရကို ကျေးဇူးတင်ပါတယ်ဆိုတဲ့စကား ဘယ်တော့မှ မကြားရဘူး" လို့ ခါရီက ဆိုပါတယ်။\nထောက်ပံ့ကြေးတွေကို ရုပ်သိမ်းပစ်ဖို့တော့ ဖြစ်နိုင်မှာမဟုတ်ဘူး။ ဒါပေမယ့် သည်စနစ်ကို အားကောင်းအောင် လုပ်ရမယ်။ ဒါမှ ဆင်းရဲသားတွေအနေနဲ့ လိုအပ်တဲ့အရာတွေကို ဈေးချိုချိုနဲ့ ဆက်လက်ဝယ်ယူနိုင်ကြမယ်။ တစ်ဖက်ကလည်း တတ်နိုင်တဲ့သူတွေက ငွေပိုပေးပြီး ၀ယ်ကြရမယ်လို့ ခါရီက ပြောကြားပါတယ်။\n"လက်ရှိစနစ်က အလေအလွင့်များတယ်။ ဘာကြောင့်လဲဆိုတော့ လောင်ဆာဈေးနှုန်းတွေ သိပ်နိမ့်နေပြီး လောင်စာဆီတွေ အလေအလွင့်ဖြစ်စေတယ်" လို့ သူက သုံးသပ်ပြောဆိုပါတယ်။\n(အေပီသတင်းတစ်ပုဒ်ကို ဗဟုသုတနဲ့ အသုံးဝင်တာကို အတုယူနိုင်အောင် ဖော်ပြ လိုက်ပါတယ်။)\ntechnorati tags: oil price, malaysia,\nNine Factors That Really Matter For Success: Former Gillette CEO's Advice for Leaders\ntechnorati tags: success, ceo, leader\nဆိုလိုတာကတော့ "စုပေါင်းစွမ်းအင် ဖန်တီးခြင်း" (Synergize) ပါပဲ။ "စုပေါင်းစွမ်းအင်" ဆိုသည်မှာ နှစ်ယောက် ဒါမှမဟုတ် နှစ်ယောက်ထက် ပိုတဲ့လူတွေ၊ ကိုယ်စွမ်းဥာဏ်စွမ်းရှိသမျှ ပူးပေါင်းလုပ်ကိုင်လို့ ရလာတဲ့ စုပေါင်းအာနိသင်ကို ခေါ်တာပါ။ ဒီအာနိသင်၊ ဒီအစွမ်းဟာ ကိုယ့်ဟာ မဟုတ်သလို သူ့ဟာလည်း မဟုတ်ပါဘူး။ အားလုံးထက်ပိုကောင်းတဲ့ အားလုံးနဲ့ဆိုင်တဲ့ အားလုံးပိုင်တဲ့ စွမ်းအင်ပါ။\nတကယ်တော့ "စုပေါင်းစွမ်းအင်" ဆိုတာ ထူးဆန်းအံ့သြဖွယ်ရာတော့လည်း မဟုတ်ပါဘူး။ သဘာဝကြီးရဲ့ ထောင့်တိုင်း နေရာတိုင်းမှာ အလွယ်နဲ့ တွေ့နိုင်တာမျိုးပါ။ လူ့ဘ၀ လူ့လောကမှာတော့ "စုပေါင်းစွမ်းအင်" ဆိုတာ မတွေ့ချင်မမြင်ချင်အဆုံး။ ဝေးဝေးရှာစရာမလိုပါ။ ကိုယ်နဲ့နီးတဲ့ တီးဝိုင်း တစ်ခုခုကိုပဲ နားသောတဆင်ကြည့်လိုက်။ ဂစ်တာသံတော့ပါတယ်။ ဒါပေမယ့် ဂစ်တာသံသက်သက် မဟုတ်ဘူး။ အော်ဂင်တော့ဟုတ်တယ်။ ဒါပေမယ့် အော်ဂင်သံသက်သက်လည်း မဟုတ်ပြန်ဘူး။ ကောင်မလေး သီချင်းဆိုနေတယ်။ ဒါပေမယ့် သူ့အသံ သက်သက်လည်း မဟုတ်ပြန်ဘူး။ တကယ်တော့ တူရိယာပေါင်းစုံက စုစည်းပေးလိုက်တဲ့ 'ဂီတသံ' သာ ဖြစ်ပါတယ်။ အဲဒါ "စုပေါင်းစွမ်းအင်" ပါပဲ။\n"စုပေါင်းစွမ်းအင်" ဆိုတာ သူ့အလိုလိုရလာတာမျိုးတော့လည်း မဟုတ်ပါဘူး။ တမင်ဖန်တီးယူရတဲ့ဖြစ်စဉ်ပါ။ ဒီလို ဖန်တီးနိုင်ဖို့ ပထမဆုံး နှလုံးသွင်းရမှာက 'လူတိုင်းလူတိုင်း သူ့အဆင်း၊ သူ့အလင်းနဲ့ ရှိပါကလား' ဆိုတာကိုပါ။ 'မတူခြားနားမှု' (Diversity) ကို အသိအမှတ်ပြုနိုင်ကြဖို့ ဖြစ်ပါတယ်။ များသောအားဖြင့်တော့ လူတွေဟာ 'မတူခြားနားမှု' နဲ့ပတ်သက်ရင် သုံးမျိုးသုံးစား တုံ့ပြန်တတ်ကြပါတယ်။ တချို့က မကြိုက်ဘူး ရှောင်တယ် (Shun Diversity)။ တချို့က ဘာသိဘာသာနေတယ် (Tolerate Diversity)။ တချို့ကျတော့ လေးစားတန်ဖိုးထားတတ်တယ် (Celebrate Diversity)။\nရှောင်ကြဉ်ရေးသမားက ကိုယ်နဲ့ အသားအရောင်၊ ကိုးကွယ်တဲ့ဘာသာ၊ လူမျိုး၊ ဒါမှမဟုတ် အတွေးအခေါ် အယူအဆမတူရင် အထင်သေးချင် ရှုတ်ချချင်ကြတယ်။ တစ်ခါတစ်လေ ရန်လုပ်ချင်တဲ့သဘောတောင် ရှိတတ်တယ်။ ကိုယ်နဲ့ သွေးတူမွေးတူချင်းမှ အဖက်လုပ်ချင်တဲ့သဘောပါ။ ဒီလိုလူမျိုးအတွက် "စုပေါင်းစွမ်းအင်" ဆိုတာ ဝေးမှဝေး...။\nဘာသိဘာသာသမားကတော့တစ်မျိုး။ သူ့ဆောင်ပုဒ်က "မင်းသဘောနဲ့ မင်းနေပါ။ ငါ့သဘောနဲ့ ငါနေမယ်။ မင်းလုပ်ချင်ရာလုပ်။ ငါလုပ်ချင်ရာ လုပ်မယ်။ မင်းကို ငါ မနှောင့်ယှက်ဘူး။ ငါ့ကိုလည်း လာမနှောင့်ယှက်နဲ့"။ ရှောင်ကြဉ်ရေးသမားလောက် မပြင်းထန်ပေမယ့် သူလည်း "စုပေါင်းစွမ်းအင်" နဲ့ မနီးလှပါဘူး။\nလေးစားတန်ဖိုးထားတတ်သူကတော့ "တစ်ထပ်တည်း တွေးတတ်တဲ့ လူနှစ်ယောက်ထက်၊ တစ်မျိုးစီ စဉ်းစားတတ်တဲ့ လူနှစ်ယောက်က အောင်မြင်မှု ပိုရနိုင်တယ်" လို့ ယုံကြည်တယ်။ အဲဒီတော့ သူ့အတွေးက "မတူခြားနားမှု = တီထွင်မှုရဲ့လမ်းစ = အခွင့်အလမ်း"။ ဒီလိုလူမျိုးမှ "စုပေါင်းစွမ်းအင်" ကို ရနိုင်စရာ ရှိပါတယ်။\nမတူခြားနားမှုတွေ၊ အသွင်ကွဲ အဆင်ကွဲတွေ စုပေါင်းလိုက်ရုံနဲ့ "စုပေါင်းစွမ်းအင်" ရတာမျိုးတော့လည်း မဟုတ်ပါဘူး။ ပေါင်းတဲ့နည်းကလည်း အရေးကြီးပါတယ်။ တစ်ခုက 'စေ့စပ်ညှိနှိုင်းပေါင်းစပ်ခြင်း' (compromise)လို့ခေါ်ပါတယ်။ ရည်ရွယ်ချက်က ]ကြားအဖြေ} တစ်ခု ရဖို့ပါ။ ၁ + ၁ = ၁ ၁/၂ လို့ ညီမျှခြင်း ထုတ်နိုင်ပါတယ်။ မူလ အခြေအနေထက်တော့ ပိုကောင်းလာပါတယ်။ အကောင်းဆုံးတော့ မဟုတ်သေးပါဘူး။\nနောက်တစ်ခုက 'ပူးပေါင်းဆောင်ရွက်ခြင်း' (cooperation) ဖြစ်ပါတယ်။ ရည်ရွယ်ချက်က စုစုပေါင်းစွမ်းအင် ရိုးရိုးကို ရဖို့လောက်သာ ဖြစ်တယ်။ အဆတိုးပြီး စွမ်းအင်သစ်ရလာတာမျိုး မဟုတ်ပါဘူး။ ၁ + ၁ = ၂ ပေါ့။ ဒါလည်း အကောင်းဆုံးလို့ မပြောနိုင်သေးပါဘူး။\nလိုချင်တာက ၁ + ၁ = ၃ ဆိုတာမျိုးပါ။ မူလပါဝင်တဲ့ စွမ်းအင်တွေ စုစုပေါင်းထက် ပိုလာတဲ့ ပေါင်းစပ်မှုမျိုးပါ။ ရည်ရွယ်ချက်က တီထွင်ဖန်တီးမှုအသစ် (စွမ်းအင်သစ်) ရဖို့ပါ။ ဒါမျိုးကိုမှ "စုပေါင်းစွမ်းအင်" (synergy) လို့ ခေါ်နိုင်ပါလိမ့်မယ်။ ပြောရရင် 'အမြင့်ဆုံးလမ်း' (high way) ပေါ့။ အဲဒီ 'အမြင့်ဆုံးလမ်း' ကိုရောက်အောင် အဆင့်ငါးဆင့်ကို ဖြတ်သန်းဖို့လိုပါတယ်။\n၁။ Define the problem။ ။ ပြဿနာကို ဖွင့်ဆိုရပါမယ်။ ဘာကြောင့်ဖြစ်တယ်၊ ဘယ်လိုဖြစ်တယ် စသဖြင့်ပေါ့။\n၂။ Their way။ ။ သူများရဲ့အိုင်ဒီယာကို နားလည်ဖို့ အရင်ကြိုးစားရပါမယ်။\n၃။ My way။ ။ ကိုယ့်အိုင်ဒီယာကို သူများနားလည်အောင် မျှဝေပြရပါမယ်။\n၄။ Brainstorm။ ။ အိုင်ဒီယာမျိုးစုံ၊ လမ်းကြောင်းမျိုးစုံကို နှိုင်းယှဉ်ဆက်စပ်ပြီး ရွေးစရာလမ်းကြောင်းသစ်တွေ၊ အိုင်ဒီယာသစ်တွေ ဖန်တီးကြရပါမယ်။\n၅။ High way။ ။ အကောင်းဆုံးလမ်းကို ရွေးချယ်ရမှာ ဖြစ်ပါတယ်။\n"စုပေါင်းစွမ်းအင်" ရဖို့ ကြိုးစားရတဲ့လမ်းမှာ တောင်ကြီးသုံးလုံး ကာနေတတ်တာ ကိုတော့ အထူးသတိပြုဖို့ လိုပါတယ်။ ဒီတောင်တွေကို မကျော်နိုင်ရင် "စုပေါင်း စွမ်းအင်" ကို ဘယ်လိုမှ ဆုပ်ကိုင်နိုင်မှာ မဟုတ်ပါဘူး။ ပထမဆုံးတောင်ကြီးကတော့ 'မာန' ဆိုတဲ့ တောင်ကြီးပေါ့။ မတူခြားနားမှုကို အထင်အမြင်သေးရာက ကိုယ့်ကိုယ်ကို သူများထက် ခေါင်းတစ်လုံးမြင့်သူလို့ အထင်ရောက်လာတဲ့ 'ဘ၀င်' စိတ်ပါ။ အဲဒီဘ၀င်က ခံနေတော့ သူများရဲ့ခံစားမှုကို မစာနာတတ်သလို သူများရဲ့ အိုင်ဒီယာ ကိုလည်း စိတ်မ၀င်စားတတ်တော့ဘူး။ 'အမှန်တရားအားလုံး ငါ့မှာရှိနေပြီ' ဆိုပြီး ကိုယ့်အသိစိတ်ကို ကိုယ့်ဘာသာ တံခါးပိတ်နေတော့တယ်။\nဒုတိယတောင်ကြီးကတော့ 'ဂိုဏ်းဂဏစိတ်' ဆိုတဲ့ တောင်ကြီးပါ။ ကိုယ်နဲ့ အမြင်တူ၊ အတွေးတူ၊ ယုံကြည်ချက်တူသူချင်းသာ အဖက်လုပ်ပြီး လောကကြီးနဲ့ အဆက် ပြတ်နေတာ ဖြစ်ပါတယ်။ ဒီလိုလူမျိုးတွေဟာ ကိုယ့်အစုအဝေးကိုသာ တစ်ကမ္ဘာ ထင်နေတတ်ပေမယ့် တကယ်တော့ စိတ်ကူးယဉ်ဂိုဏ်းလေးတစ်ခုထက် မပိုပါဘူး။ အုပ်စုစွဲ၊ ဂိုဏ်းဂဏစွဲက ခံနေတော့ သူများအမြင်၊ သူများအိုင်ဒီယာကို ဘယ်မှာ လက်ခံစဉ်းစားနိုင်တော့မှာလဲ။ 'ငါနဲ့မတူ ငါ့ရန်သူ' ဆိုတဲ့ အစွဲနဲ့ ပုတ်ခတ်စော်ကားတဲ့ တုံ့ပြန်နည်းကလွဲလို့ သူတို့ဘာမှ မလုပ်တတ်ကြတော့ဘူး။\nနောက်ဆုံးတောင်ကြီးကတော့ 'အာဃာတ' ဆိုတဲ့ တောင်ကြီးပါ။ အခုအခံ အစွဲအလမ်းတွေကို မွေးထုတ်လိုက်တဲ့ အမုန်းမီးပွားတွေ ဖြစ်ပါတယ်။ ဒီလိုလူမျိုး တွေဟာ အတိတ်ရဲ့အကျဉ်းသားတွေ ဖြစ်တတ်သလို၊ အမုန်းနဲ့ လောင်မြိုက်ခံ နေရ ရှာသူတွေလည်း ဖြစ်ပါတယ်။ ဒီတောင်ကြီးသုံးခုကိုလည်း ကျော်နိုင်ပြီဆိုရင်တော့ "စုပေါင်းစွမ်းအင်" နဲ့ လက်တကမ်းကို ရောက်လာပြီဖြစ်ပါတော့တယ်။\n(Sean Covey ၏ The7Habits of Highly Effective Teens အား ကျော်ဝင်း၏ ဘာသာပြန်မှုများမှ ကောက်နှုတ်ထားပါသည်။)\ntechnorati tags: synergize, synergy, diversity, habbits\nလွတ်လပ်မှုကို အလွဲသုံးစား မလုပ်ပါနဲ့\nလွတ်လပ်မှုကို အလွဲသုံးစားမလုပ်ဖို့ သိပ်အရေးကြီးပါတယ်။ လွတ်လပ်မှုကို အလွဲသုံးစားလုပ်တဲ့သူဟာ လွတ်လပ်မှုနဲ့ မတန်ဘူး။ ကိုယ့်လွတ်လပ်မှုကို တန်ဖိုးထားရင် သူတစ်ပါးရဲ့ လွတ်လပ်မှုကိုလည်း တန်ဖိုးထားမှ ဖြစ်မယ်။ ကိုယ့်အကျိုးရှိဖို့ သူတစ်ပါးအကျိုး ထိခိုက်တဲ့အလုပ်တွေကို စည်းမဲ့ကမ်းမဲ့လုပ်တာဟာ လွတ်လပ်မှုမဟုတ်ဘူး။ လူ့အသိုင်းအ၀ိုင်းတစ်ခုလုံးအတွက် အကျိုးရှိတာကိုသိပြီး လုပ်နိုင်တဲ့သူဟာ လွတ်လပ်မှုရှိတဲ့သူ ဖြစ်တယ်။ တစ်ကိုယ်ကောင်းဆန်တဲ့သူဟာ လွတ်လပ်မှုမရှိတဲ့သူ လွတ်လပ်မှုနဲ့ မတန်တဲ့သူ ဖြစ်တယ်။\nဥပဒေဆိုတာ လွတ်လပ်မှုကို တားဆီးနေတဲ့အရာလို့ ဆိုနိုင်ပေမဲ့ ဥပဒေမရှိဘဲ လွတ်လပ်မှု မရှိနိုင်ဘူး။ စည်းကမ်းနဲ့ လွတ်လပ်မှု၊ တာဝန်နဲ့ လွတ်လပ်မှုတို့ဟာ တွဲနေတယ်။ ဥပဒေမရှိ စည်းကမ်းမရှိတဲ့ အသိုင်းအ၀ိုင်းမှာ လုံခြုံမှု မရှိဘူး။ လုံခြုံမှုမရှိရင်လည်း လွတ်လပ်မှု မရှိတော့ဘူး။ ကိုယ့်အိမ်ထဲကို ကိုယ်ခွင့်မပြုဘဲ ဘယ်သူမဆို ၀င်လာလို့ရရင် လုံခြုံမှု ရှိသေးသလား။ လွတ်လပ်မှု ရှိသေးသလား။\nလွတ်လပ်မှုရဲ့ စစ်မှန်တဲ့အဓိပ္ပါယ်ကို နားလည်ဖို့ သိပ်အရေးကြီးပါတယ်။ အတ္တစိတ်ကလိုချင်တဲ့ လွတ်လပ်မှုက တစ်မျိုး၊ သတိနဲ့ဥာဏ်ပါတဲ့ အတ္တစွဲကင်းတဲ့စိတ်က လိုချင်တဲ့ လွတ်လပ်မှုက နောက်တစ်မျိုး။ အတ္တစွဲကင်းတဲ့လူက လိုချင်တဲ့ လွတ်လပ်မှုဟာ သူ့တစ်ယောက်တည်းအတွက် လိုချင်တဲ့ လွတ်လပ်မှု မဟုတ်ဘူး။ လူ့အသိုင်းအ၀ိုင်းတစ်ခုလုံးအတွက် လိုချင်တဲ့ လွတ်လပ်မှုဖြစ်တယ်။\nအတ္တစွဲကင်းတဲ့လူဟာ ကိုယ်ထင်ရာမလုပ်ဘူး။ နောက်ဖြစ်လာမယ့် အကျိုးဆက်တွေကို ထည့်စဉ်းစားတယ်။ အမြော်အမြင်ကြီးတဲ့အတွက် နိုင်ငံတစ်နိုင်ငံလုံးအတွက်ကော နောက်လာမယ့် ခေတ်အဆက်ဆက်အတွက်ကော ထည့်စဉ်းစားပြီး လုပ်သင့်တာကိုပဲ လုပ်မယ်။ သူတွေးတာက ငါတို့ဟာ လူ့အသိုင်းအ၀ိုင်းကြီးတစ်ခုလုံးရဲ့ အစိတ်အပိုင်း တစ်ခုပဲဖြစ်တယ်။\nWe exist as part ofacommunity. We cannot afford to ignore those who went before, and those who will come after.\nငါတို့ဟာ အသိုင်းအ၀ိုင်းကြီးတစ်ခုရဲ့ အစိတ်အပိုင်းတစ်ခုဖြစ်တယ်။ တို့ရှေ့က သွားတဲ့သူတွေနဲ့ တို့နောက်က လာမယ့်သူတွေကို အလေးမထားဘဲ နေလို့မဖြစ်ဘူး။\n(ဆရာတော်ဦးဇောတိက (မဟာမြိုင်တောရ) ၏ အသက်ရှင်နေလျက် ဘ၀သေနေသူ စာအုပ်မှ ထုတ်နှုတ်ထားပါသည်။)\nအိုးဝေ ... အိုးဝေ ... ရယ်လို့\nကျီးမိုက် ပြန်ဦး ။ ။\n(၁၉၉၉ ခုနှစ်၊ စာပေဗိမာန် စာမူဆု၊ ကဗျာပေါင်းချုပ်၊ ပထမဆုရ ပြင်စည်အောင် (ခရာတော) ၏ သရပါအ၀င် ကဗျာများ စာအုပ်မှ ကူးယူဖော်ပြသည်။)\nHonor to thehappypersons.googlegroups.com\nနိုင်ငံရေးတွင် စိတ်ဝင်စားဖွယ်ရာအချက်များစွာ ရှိပါသည်။ စနစ်တကျ လေ့လာလုပ်ဆောင်လျှင် တိုင်းပြည်အကျိုးရှိဖွယ်၊ နမူနာယူဖွယ် အချက်များစွာရှိပါသည်။ လူဦးရေမှာ ပထ၀ီနိုင်ငံရေး (Geo-Politics) ၏ ပထမအချက်ကြီးတစ်ရပ်ဖြစ်ပါသည်။ ယင်းက နိုင်ငံရေးကို အကြီးအကျယ် လွှမ်းမိုးမှုရှိပေသည်။ လူဦးရေအခြေအနေ (Demographic Situation) ကို ထည့်မတွက်ဘဲ နိုင်ငံရေးလုပ်ဆောင်လျှင် အကျိုးမရှိ ဖြစ်နိုင်သည်။\nကျွန်တော်တို့ မြန်မာနိုင်ငံ လူဦးရေအခြေအနေနှင့် ပထ၀ီနိုင်ငံရေးကို လေ့လာလျှင် အလွန်ရင်လေးဖွယ် အချက်ကို တွေ့ရပေမည်။ မြန်မာနိုင်ငံမြောက်ဘက်တွင် လူဦးရေ သန်းပေါင်း ၁၀၀၀ ကျော်ရှိသည့် တရုတ်နိုင်ငံရှိပြီး၊ အနောက် ဘက်တွင် လူဦးရေ သန်းပေါင်း ၈၀၀ ကျော်ရှိ အိန္ဒိယနိုင်ငံရှိပေသည်။ အနောက်မြောက်မှ ဘင်္ဂလားဒေ့ရ်ှသည်လည်း လူဦးရေ သန်းပေါင်း ၁၀၀ ကျော်နေပေပြီ။ ယင်းလူဦးရေထူထပ်လှသည့် နိုင်ငံကြီးသုံးနိုင်ငံကြားတွင် လူဦးရေ ၅၄ သန်း ကျော်မျှသာရှိသော မြန်မာနိုင်ငံအခြေအနေသည် မည်မျှရင်လေးဖွယ်ကောင်းပါသနည်း။\nထိုသို့သော လူဦးရေအခြေအနေတွင် မြန်မာလူမျိုးတို့၏ စရိုက်လက္ခဏာ (National Characteristic) ကို ထည့်တွက်လိုက်ပါက အခြေအနေမှာ အလွန်ဆိုးရွားလှသည်ကို တွေ့ကြရပေမည်။ မြန်မာလူမျိုးတို့သည် တစ်ဦးချင်း အလွန်လွတ်လွတ်လပ်လပ် နေလိုပြီး၊ မိမိသဘောအရသာ နေသွားလို၏ (Individualistic) )။ ထို့ကြောင့် ခိုင်မာ စွမ်းပကားရှိသည့် ခေါင်းဆောင်များ မရှိသည့်အခါ မြန်မာတို့သည် ညီညွတ်စည်းလုံးမှု လုံးဝမရှိဘဲ ၀ါးအစည်းပြေ သလို သူတစ်လူငါတစ်မင်းသာ နေထိုင်ခဲ့ကြသည်ကို တွေ့ရပါသည်။\nပုဂံခေတ်မှ ယခုအထိ တိုင်းပြည်စည်းလုံးညီညွတ်သည့် ကာလမှာ အလွန်နည်းပြီး ၀ါးအစည်းပြေသလို ဖြစ်ခဲ့သည်က များလေသည်။ အနော်ရထာ၊ ဘုရင့်နောင်၊ အလောင်းဘုရား၊ ဗိုလ်ချုပ်အောင်ဆန်းတို့ကဲ့သို့ စွမ်းပကားရှိပြီး ခိုင်မာသည့် ခေါင်းဆောင်များ လက်ထက်တွင်သာ မြန်မာတို့ ရေပက်မ၀င်အောင် စည်းလုံးခဲ့လေသည်။ မြန်မာတို့ စည်းလုံးမိပြီ ဆိုလျှင်လည်း အရှေ့တောင်အာရှ ဖိန့်ဖိန့်တုန်ခဲ့သည်ချည်းဖြစ်၏။\nသို့သော် ထိုသို့ စည်းလုံးခဲ့သည့်အချိန်မှာ အလွန်နည်းပါးလှပါဘိ။ အနော်ရထာ နန်းသက် (အေဒီ ၁၀၄၄-၁၀၇၇) ၃၃ နှစ်၊ ဘုရင့်နောင် နန်းသက် (အေဒီ ၁၅၅၀-၁၅၈၁) ၃၁ နှစ်၊ အလောင်းဘုရား နန်းသက် (အေဒီ ၁၇၅၂-၁၇၆၀) ၈ နှစ် နှင့် ဗိုလ်ချုပ်အောင်ဆန်း ၂ နှစ် (၁၉၄၅ ခုနှစ် စစ်ကြီးအပြီး ဗိုလ်ချုပ် နိုင်ငံရေးဦးဆောင်မှုပေးသည့် ကာလကိုသာ ရေတွက်ပါသည်။) စုစုပေါင်း ၇၄ နှစ်သာ မြန်မာတို့ စည်းစည်းလုံးလုံး ရှိခဲ့ကြလေသည်။ အနော်ရထာလက်ထက် ၁၀၄၄ မှစကာ ရေတွက်သော် ၁၉၄၇ ခုနှစ် ဗိုလ်ချုပ်အောင်ဆန်းကျဆုံးသည်အထိ နှစ်ပေါင်း ၉၀၃ နှစ်တွင် ၇၄ နှစ်သာ မြန်မာတို့ စည်းစည်းလုံးလုံး ရှိခဲ့ကြလေသည်။ ၁၉၄၇ ခုနှစ်မှစကာ ယနေ့ထိ ကွဲခဲ့ပြဲခဲ့ကြသည်ကို ကိုယ်တွေ့ တွေ့ဖူး၊ ကြုံဖူးကြပြီး ဖြစ်ပေသည်။\nထို့ကြောင့် ယနေ့မျက်မှောက်ခေတ် မြန်မာနိုင်ငံ၏ ပထ၀ီနိုင်ငံရေးအခြေအနေအရ ကျွန်တော်တို့၏ အလိုအပ်ဆုံးအချက် မှာ စည်းလုံးညီညွတ်ရေးဖြစ်ပါသည်။ အစဉ်အလာအရ မြန်မာတို့ စည်းစည်းလုံးလုံး ရှိခဲ့ကြသည်မှာလည်း ခိုင်မာ စွမ်းပကားရှိသည့် ခေါင်းဆောင်များလက်ထက်တွင်သာ ဖြစ်ရကား ကျွန်တော်တို့ အလိုအပ်ဆုံးအချက်မှာ ခိုင်မာ စွမ်းပကားရှိသည့် လက်ရုံးရည်၊ နှလုံးရည်နှင့် ပြည့်စုံသည့် ခေါင်းဆောင်မှုအောက်မှ တစ်မျိုးသားလုံး စည်းလုံးညီညွတ် မှုဟု ကောက်ချက်ချနိုင်မည် ဖြစ်ပေသည်။\nနိုင်ငံကလည်းသေးငယ်၊ အချင်းချင်းလည်း မညီမညွတ်ဖြစ်နေလျှင်၊ ထို့ပြင် ယင်းနိုင်ငံငယ်နှင့် အိမ်နီးချင်းနိုင်ငံသည် နိုင်ငံကြီးတစ်ခုဖြစ်နေပါက ယင်းနိုင်ငံငယ် သေဖို့သာပြင်ပေတော့။ နိုင်ငံကြီးများအလယ်တွင် ကြားညှပ်နေသည့် မြန်မာနိုင်ငံတွင် လွတ်လပ်ရေးမရမီမှစကာ ယခုထိ အတောမသတ် အချင်းချင်း ကွဲပြဲတိုက်ခိုက်လာကြသည်ကို နှောင်းခေတ်သမိုင်းဆရာတို့က မည်သို့ သုံးသပ်ရေးသားကြမည် ထင်သနည်း။\nယင်းမှာ နိုင်ငံငယ်များအတွက် သမိုင်းက ပေးသည့် အရေးအကြီးဆုံး သင်ခန်းစာပင် ဖြစ်ပါသည်။\nပိုလန်ကိုကြည့်ပါ။ အချင်းချင်း သူတစ်လူ ငါတစ်မင်း မညီညွတ်ကြသောကြောင့် အိမ်နီးချင်းနိုင်ငံများဖြစ်သည့် ရုရှား၊ ပရပ်ရှားနှင့် သြစတြီးယားတို့က ပိုလန်ကို သားတစ်သဖွယ် အပိုင်းပိုင်းလှီးဖြတ်ကာ ခွဲဝေယူခြင်း အကြိမ်ကြိမ် ခံခဲ့ရလေသည် (Partitions of Poland) ။ ဒုတိယကမ္ဘာစစ်အတွင်းကပင် ရုရှားနှင့် ဂျာမနီတို့က လက်ဝါးချင်းရိုက်ကာ ပိုလန်ကို တစ်ပိုင်းစီ ခွဲစိတ်ယူခဲ့ကြပါသေးသည်။\nနိုင်ငံသေးငယ်တိုင်း သူများစော်ကားခံရသည်တော့မဟုတ်ပေ။ နိုင်ငံလေးများအတွက် သူများ အစော်ကားမခံရစေရန် မရှိမဖြစ် လိုအပ်ချက်မှာ စည်းလုံးညီညွတ်ရေးနှင့် စစ်ရေးပြင်ဆင်ပြီးဖြစ်မှုတို့ဖြစ်ပါသည်။ အစ္စရေးနှင့် ဆွစ်ဇာလန်တို့မှာ နိုင်ငံငယ်များအတွက် အကောင်းဆုံးသာဓကများ ဖြစ်ပေသည်။\nအစ္စရေးလူဦးရေမှာ သုံးသန်းမျှသာဖြစ်၏။ ရန်သူအာရပ်နိုင်ငံအားလုံး လူဦးရေနှင့်နှိုင်းလျှင် ၂၀ ပုံ ၁ ပုံပင်မရှိချေ။ သို့သော် အစ္စရေးကို မည်သူကမျှ မစော်ကားရဲ။ အစ္စရေးစတင်တည်ထောင်ခဲ့သည့် ၁၉၄၈ ခုနှစ်မှ ယနေ့ထိ အာရပ်များနှင့် စစ်သုံးကြိမ်ဖြစ်ခဲ့ရာ စစ်ဖြစ်တိုင်း အစ္စရေးကသာ အနိုင်ရခဲ့သည်ချည်း ဖြစ်သည်။\nဆွစ်ဇာလန်နိုင်ငံသည် သေးငယ်လှသော်လည်း ဒီမိုကရေစီကို အလွန်မြတ်နိုးသည့်နိုင်ငံဖြစ်၏။ ဘက်မလိုက်သည်မှာ လည်း တကယ်ဒင်ဒင်မြည် ဘက်မလိုက်နိုင်ငံဖြစ်လေသည်။ မကြာသေးမီ အချိန်လေးအထိ ဆွစ်ဇာလန်သည် ကုလသမဂ္ဂကိုပင် အဖွဲ့ဝင်အဖြစ် မ၀င်ခဲ့ဘဲ သီးခြားရပ်တည်ခဲ့သည့်နိုင်ငံ ဖြစ်လေသည်။\nနှစ်နိုင်ငံစလုံးသည် သေးငယ်စေကာမူ စစ်ရေးတွင် ဒင်ဒင်မြည် ထိပ်ထိပ်ကြဲများဖြစ်သောကြောင့် မည်သူ့ အစော်ကားမျှ မခံခဲ့ရခြင်းဖြစ်လေသည်။ သည်နှစ်နိုင်ငံလုံးနှင့် မြန်မာနိုင်ငံ နှိုင်းယှဉ်ကြည့်လျှင် သယံဇာတ ပေါကြွယ်ဝသည့်နေရာတွင် မြန်မာက ထိပ်တန်းကဖြစ်ပါသည်။ မြန်မာတို့သည်သာ စည်းလုံးညီညွတ်စွာဖြင့် သယံဇာတအရင်းအမြစ်များကို စီးပွားရေး တကယ်နားလည်သူများနှင့် စနစ်တကျ ထုတ်ယူသုံးစွဲလိုက်လျှင် မြန်မာတို့ အာရှတွင် နှစ်ပေါင်းသုံးဆယ် အတွင်း ထိပ်တန်းနိုင်ငံတစ်နိုင်ငံ ဖြစ်သွားနိုင်ပါသည်။ ထို့ကြောင့် ကျွန်တော်တို့၏ နိုင်ငံရေးခေါင်းဆောင်များ ပထ၀ီနိုင်ငံရေး (အထူးသဖြင့်) မြန်မာနိုင်ငံ၏ လူဦးရေအခြေအနေကို ရှေ့တန်းတင် စဉ်းစားကြပြီး ညီညွတ်ရေးတည်ဆောက်ရန် အချိန်တန်ပြီဖြစ်ပါကြောင်း ရေးသားတင်ပြလိုက်ရပါသည်။\n(သောင်းထိုက်၏ ပထ၀ီနိုင်ငံရေးစာအုပ်မှ ထုတ်နှုတ်ထားပါသည်။)\ntechnorati tags: demographic, geopolitic, individualistic, national characteristic\nဒီသတင်းလေးကို အောက်တိုဘာ ၂၆ ရက်ထုတ် လျှပ်တစ်ပြက်ဂျာနယ်မှာ တွေ့လိုက်ရတော့ စိတ်မကောင်းဖြစ်မိပါတယ်။ ဒီမင်းသမီးတွေဟာလည်း မြန်မာမိန်းကလေးတွေပါပဲ။ ဗုဒ္ဓဘာသာဝင် တွေပါပဲ။ ကိုယ့်ရဲ့နှမသားချင်း အရွယ်တွေလည်း ဖြစ်ပါတယ်။ ကိုယ်ချင်းစာပြီး စောင့်ရှောက်ပေးသင့်ပါတယ်။ အခုဖြစ်ပုံက စိတ်မကောင်းစရာလည်း ကောင်းပါတယ်။ အခုနှစ်ပိုင်းအတွင်းမှာ ဒီလိုအဖြစ်အပျက်တွေ တော်တော်တွေ့နေ၊ မြင်နေ၊ ကြားနေရပါတယ်။ နည်းပညာတွေ တိုးတက် လာတာ မိန်းကလေးတွေအတွက် ထိတ်လန့်စရာလိုဖြစ်နေပါတယ်။ ရုပ်ရှင်အစည်းအရုံးဥက္ကဌ ဦးမြင့်သိန်းဖေကလည်း ဒီခေတ် နည်းပညာတွေက ကြောက်ဖို့ကောင်းကြောင်း၊ ဘယ်သူမှ သိပ်မလုံခြုံတော့သလိုဖြစ်နေကြောင်း အင်တာဗျူး တစ်ခုမှာ ပြောထားတာတွေ့ရပါတယ်။ ဒါဟာ လွန်ခဲ့တဲ့ ၃၊ ၄ နှစ်လောက်ကတည်းကစပြီး မသမာသူတွေက လုပ်နေကြ တာပါ။ ဥက္ကဌအနေနဲ့ ကိုယ့်သားသမီး၊ ကိုယ့်မောင်နှမလို ကိုယ်ချင်းစာပေးသင့်ကြောင်း၊ အခုလိုလုပ်ခြင်းဖြင့် လုပ်သူ အတွက်လည်း အကျိုးမရှိကြောင်း၊ ခံလိုက်ရတဲ့ သူတွေအတွက် ထည့်ပြီးစဉ်းစားရင်ပဲဖြစ်ဖြစ် မြန်မာဆိုတဲ့စိတ်ဓါတ်နဲ့ စဉ်းစားရင်ပဲဖြစ်ဖြစ် အင်မတန်ဆိုးရွားတဲ့ဆောင်ရွက်မှုတွေဖြစ်ကြောင်း၊ နည်းပညာကို အသုံးချပြီး ကိုယ်နဲ့တည့်လို့ဖြစ် စေ၊ မတည့်လို့ဖြစ်စေ၊ လက်တည့်စမ်းတာပဲဖြစ်စေ မလုပ်သင့်ကြောင်း ပြောထားတာတွေ့ရပါတယ်။\nကျွန်တော့်အနေနဲ့လည်း အခုလိုလုပ်ရပ်တွေကို စိတ်မကောင်းပါဘူး။ ဒီကိစ္စတွေဟာ အမှန်တကယ် ဟုတ်သည်ဖြစ်စေ၊ မဟုတ်သည်ဖြစ်စေ ပုဂ္ဂိုလ်ရေးကိုထိပါးတဲ့အတွက် မလုပ်သင့်တဲ့ဟာပါ။ ဥပဒေကြောင်းအရလည်း အသရေဖျက်မှုနဲ့ တရားစွဲလို့ရနိုင်ပါတယ်။ ဗုဒ္ဓဘာသာအမြင်နဲ့ဘဲ ကြည့်ကြရအောင်။ ဗုဒ္ဓဘာသာဝင်တွေ ရှောင်ကြဉ်အပ်တဲ့ ဒုစရိုက် ဆယ်ပါးရှိပါတယ်။ အဲဒီအထဲက ကာယဒုစရိုက် ၃ ပါးထဲမှာ သူတစ်ပါးသားမယားကို ပြစ်မှားခြင်းဆိုတဲ့ ကာမေသု မိစ္ဆာစာရကံဆိုတာ ပါ}ပါတယ်။ သူတစ်ပါးသားမယားကို ပြစ်မှားတယ်ဆိုတာ ကိုယ်ထိလက်ရောက်၊ ကိုယ်ဖိရင်ဖိ ပြစ်မှားကျူးလွန်တာကိုပဲဆိုလိုတာ မဟုတ်ပါဘူး။ ကာယကံ၊ ၀စီကံ၊ မနောကံ ဘာနဲ့မှ မပြစ်မှားအပ်ဘူးလို့ ဆိုလိုတာ ပါ။ အခုလုပ်ရပ်က ကာယကံမြောက်မထိပါးပေမယ့် ဒီလူတွေကို အထင်မှားစေဆိုတဲ့ မနောကံနဲ့ ဒီလူ ဒီလူတွေပေါ့လို့ ပြောဆိုတဲ့ ၀စီကံ နှစ်ခုမြောက်ပါတယ်။ ကာမေသုမိစ္ဆာစာရကံရဲ့ အကျိုးပေးပုံက ဘေးရန်အန္တရာယ် များပြားခြင်း၊ လူမုန်းများခြင်း၊ နှစ်သက်ဖွယ်မရှိတဲ့ လင် သို့မဟုတ် မယားနဲ့ ဆက်ဆံပေါင်းသင်းရခြင်းတို့ဖြစ်ပါတယ်။ ဒါကြောင့် ပြုလုပ်တဲ့သူတွေအနေနဲ့ ကိုယ့်ကိုယ်ကို ပြန်သုံးသပ်သင့်ပါတယ်။ မိန်းကလေးဖက်က သဘောတူကြည်ဖြူရင်တော့ တစ်မျိုးပေါ့လေ။ အဲဒီလိုမိန်းကလေးလည်း ရှိမယ်တော့မထင်ပါဘူး။ ငွေကြေးနဲ့ တခြားတစ်စုံတစ်ရာအတွက် လုပ်တဲ့သူ တွေ ရှိရင်လည်းရှိလိမ့်မပေါ့။ ကာယကံရှင် သဘောတူကြည်ဖြူမှုမရှိဘဲ၊ ဟုတ်မှန်တာလည်းမဟုတ်ဘဲ အခုလိုလုပ်တဲ့ လုပ်ရပ်ကတော့ လူမှုရေး၊ ဘာသာရေးနဲ့ ဥပဒေရေး ဘယ်ဘက်ကမှ လက်ခံနိုင်စရာမရှိပါဘူး။ ကျွန်တော်ကတော့ ကန့်ကွက်ချင်ပါတယ်။\nယနေ့ ဖွံ့ဖြိုးဆဲနိုင်ငံအများစုကြီး၏ ဆင်းရဲမွဲတေမှုသည် မရှိ၍ ဆင်းရဲသည်ထက် မသိ၍ ဆင်းရဲရသည်ဟု ဆိုပါက ပို၍ မှန်ကန်ပေလိမ့်မည်။ နိုင်ငံများတွင် ရုပ်ဝတ္ထုအရင်းအမြစ်များနှင့် လူသားအရင်းအမြစ်များ မရှိမဟုတ်ဘဲ ရှိနေသည်များကို မည်သို့ ထိရောက်စွာ အသုံးပြုရမည်ကိုမသိ ဆင်းရဲနေရခြင်းဖြစ်ပေသည်။ ထို့ကြောင့်လည်း လက်တင်အမေရိက နိုင်ငံတစ်နိုင်ငံမှ စီးပွားရေးပညာရှင်တစ်ဦးက ကျွန်ုပ်တို့သည် အလားအလာကောင်းသော ရွှေတွင်းကြီးပေါ်တွင် ထိုင်ပြီး ငတ်နေကြသူများဖြစ်သည်ဟု ထုတ်ဖော်ပြောဆိုခဲ့ခြင်းဖြစ်ပေသည်။\nနိုင်ငံများ၏ စီးပွားရေးဖွံ့ဖြိုးမှုဆိုင်ရာအကြောင်းအရာများကို လေ့လာသူများမှာ အများအားဖြင့် စီးပွားရေးပညာရှင်များ အထူးသဖြင့် ဖွံ့ဖြိုးရေး ဘောဂဗေဒပညာရှင်များ (Development Economists)ဖြစ်ကြသော်လည်း ယင်းတို့ သည် လေ့လာရင်းဖြင့်ပင် မိမိတို့ ပညာရပ်နယ်ပယ် သတ်မှတ်ချက်ဘောင်တွင် အကျုံးမ၀င်သော အကြောင်းအရာများ နှင့်ပါ ထိပ်တိုက်တိုးမိခဲ့ကြသည်။\nယနေ့ဖွံ့ဖြိုးဆဲနိုင်ငံများအတွက် အခွင့်အလမ်းမသာဖွယ်ရာအခြေအနေမှာ ယင်းနိုင်ငံများ၏ ပကတိအခြေအနေ အရ စီးပွားရေးဖွံ့ဖြိုးတိုးတက်မှုကို ပိတ်ပင်တားဆီးထားသည့် အကြောင်းတရားများအနက် စီးပွားရေးနှင့်တိုက်ရိုက် မသက်ဆိုင်သော အကြောင်းတရားများက စီးပွားရေးနှင့် တိုက်ရိုက်သက်ဆိုင်သော အကြောင်းတရားများထက် ပိုမို အရေးပါ ပိုမိုလည်း ကျော်လွှားရန်ခက်ခဲသော အကြောင်းတရားများအဖြစ် တည်ရှိနေခြင်းပင်ဖြစ်သည်။\nအမျိုးသားစည်းလုံးညီညွတ်မှု (National Unity) နှင့် အမျိုးသားစုစည်းမှု (National Integratoin) ဟူသော ဝေါဟာရနှစ်ရပ်၏ အဓိပ္ပါယ်သည် များစွာ ကွာခြားပေသည်။ အမျိုးသားစုစည်းမှုသည် နိုင်ငံတစ်ခု၏ ဖွံ့ဖြိုး တိုးတက်ရေးအတွက် မရှိမဖြစ်လိုအပ်သည့် စီးပွားရေးနှင့် တိုက်ရိုက်မသက်ဆိုင်သော အကြောင်းတရားများအနက် တစ်ခုအပါအ၀င်ဖြစ်သည်။ ခေါင်းဆောင်မှုအတွင်း၊ ခေါင်းဆောင်နှင့် ပြည်သူလူထုအတွင်း နှင့် ပြည်သူလူထုအချင်းချင်းအတွင်း အပြန်အလှန် နားလည်လက်ခံမှုနှင့် အသိအမှတ်ပြုမှုတို့ အားနည်းခြင်းနှင့် ပြည်သူ တို့၏ လူမှုရေးစည်းကမ်းထိန်းသိမ်းမှု အားနည်းခြင်းတို့သည်လည်း အမျိုးသားစုစည်းမှုအားနည်းခြင်း၏ သဘော လက္ခဏာများအဖြစ်ရှိနေပေသည်။ ယင်းသို့ အမျိုးသားစုစည်းမှုအားနည်းခြင်းသည် ယင်းနိုင်ငံများကို မဖွံ့ဖြိုးမတိုးတက် အောင် တားဆီးထားသည့် အဓိကအကြောင်းတစ်ရပ်ဖြစ်သည်ဟု လေ့လာသူများက သုံးသပ်ဖော်ပြခဲ့သည်။\nအမျိုးသားစုစည်းမှုသည် ရုပ်ပိုင်းဆိုင်ရာအခြေအနေထက် စိတ်ပိုင်းဆိုင်ရာအခြေအနေနှင့် ပိုမိုသက်ဆိုင်ပေသည်။ နိုင်ငံအတွင်းရှိ တိုင်းရင်းသားလူမျိုးများ စည်းလုံးညီညွတ်နေခြင်းသည် တိုင်းရင်းသားအားလုံး၏ သဘောထား အယူအဆနှင့် အတွေးအမြင်များ ညီညွတ်နေခြင်းကို ဖော်ပြသည့်အခြင်းအရာပင်ဖြစ်သည်။ ထို့အတူ ခေါင်းဆောင်မှု အတွင်း ညီညွတ်မှု၊ ခေါင်းဆောင်နှင့် ပြည်သူအကြားညီညွတ်မှုနှင့် ပြည်သူအချင်းချင်းတို့၏ ညီညွတ်မှုများသည်လည်း အပြန်အလှန် နားလည်မှုနှင့် အသိအမှတ်ပြုမှုဟူသော စိတ်ပိုင်းဆိုင်ရာ အခြင်းအရာများပင်ဖြစ်ပေသည်။ ပြည်သူတို့၏ တရားဥပဒေကို ရိုသေလေးစားမှုနှင့် လူမှုရေး စည်းကမ်းထိန်းသိမ်းမှုတို့မှာလည်း လူတို့၏ သဘောထားပိုင်းနှင့် စိတ်ပိုင်းဆိုင်ရာ အခြေအနေများပင်ဖြစ်သည်။ သို့ဖြစ်၍ အချို့ပညာရှင်များက အမျိုးသားစုစည်းမှုကို စိတ်ပိုင်းဆိုင်ရာ စုစည်းမှု (\nEmotional Integration) ဟု အမည်ပေးခဲ့ခြင်းဖြစ်ပေသည်။\nအမျိုးသားစုစည်းမှုဟုဆိုရာတွင် လူ့အဖွဲ့အစည်းတစ်ရပ်၊ နိုင်ငံတစ်နိုင်ငံတွင်အကွဲကွဲအပြားပြားဖြစ်နေသော အခြေအနေများကို တစ်လုံးတစ်စည်းတည်းသဘောဖြစ်အောင် စုစည်းခြင်း၊ တစ်နည်းအားဖြင့် သေးငယ်သော လူ့အဖွဲ့ အစည်းများကို ခေတ်မီနိုင်ငံတစ်ခု၏ ဥပဓိရုပ်ပေါ်လွင်သော အနေအထားမျိုးသို့ရောက်အောင် စုစည်းတည်ဆောက်ခြင်း ပင်ဖြစ်သည်။\nနိုင်ငံ၏အချုပ်အချာအာဏာသည် တစ်နိုင်ငံလုံးသို့ လွှမ်းခြုံပျံ့နှံ့မှုအားနည်းပါက အစိုးရ၏အာဏာသည် ထိရောက် ထက်မြက်မည်မဟုတ်ပေ။ ထိုအခါ ပြည်သူလူထုအတွင်း တရားဥပဒေစိုးမိုးရေးမှာလည်း အားနည်းလာမည် ဖြစ်ပေသည်။ ထိုသို့သော အခြေအနေရှိလာပါက ပြည်သူတစ်ဦးချင်း၏ လုပ်ကိုင်ဆောင်ရွက်မှုများသည် တရားဥပဒေ ဘောင်အတွင်းမှ လုပ်ကိုင်ဆောင်ရွက်နေသည်ထက် တစ်ဦးချင်း၏စိတ်ဆန္ဒနှင့် အကျိုးစီးပွားပေါ်တွင်သာ အခြေခံ လှုပ်ရှားနေခြင်း ဖြစ်ပေလိမ့်မည်။ ထို့အတူ ခေါင်းဆောင်သူအချင်းချင်း၊ ခေါင်းဆောင်နှင့် ပြည်သူလူထု၊ ပြည်သူ လူထုအချင်းချင်း စသူတို့ အပြန်အလှန်နားလည်မှုနှင့် လက်ခံအသိအမှတ်ပြုမှုများ အားနည်းပါက အချင်းချင်း ပြဿနာ များကို ဖြေရှင်းရင်းဖြင့် အချိန်ကုန်ပြီး မည်သည့်အမျိုးသားရေးလုပ်ငန်းတာဝန်ကိုမျှ ပြီးမြောက်အောင်မြင်အောင် ဆောင်ရွက်နိုင်မည်မဟုတ်ပေ။\nအမျိုးသားစုစည်းမှုအားကောင်းသော နိုင်ငံတစ်ခုသည် သိပ်သည်းကျစ်လျစ်ပြီး တစ်လုံးတစ်စည်းတည်းသဘော ကို ဆောင်ယူနေသဖြင့် တည်ငြိမ်ခန့်ညားသော ဥပဓိရုပ် ပေါ်လွင်ထင်ရှားနေတတ်ပေသည်။ သိပ်သည်းခြင်းသည် ကျစ်လျစ်မှုကိုဖြစ်စေပြီး ကျစ်လျစ်မှုက ခိုင်မာအားကောင်းမှုကို ဖြစ်စေပြန်ရာ ယင်းသို့သော နိုင်ငံများ၏ အတွင်းအား များသည် ပြည့်ဖြိုးနေတတ်သည်ဟုဆိုပေသည်။ အတွင်းအားများ ပြည့်ဖြိုးနေသည့် နိုင်ငံတစ်ခုသည် မည်သည့် အခက်အခဲကိုမဆို ကျော်လွှားနိုင်ပြီး မည်သည့်အမျိုးသားရေးတာဝန်ကိုမဆို ပြီးမြောက်အောင်မြင်အောင် ဆောင်ရွက် နိုင်ပေသည်။ သို့ဖြစ်ရာ ယင်းနိုင်ငံမျိုးသည် ဖွံ့ဖြိုးတိုးတက်ရန် အလားအလာကောင်းသည့်နိုင်ငံမျိုးပင်ဖြစ်ပေသည်။\n(စိုးတင်ဝင်း(ဘဏ်)ရေးသားသော နိုင်ငံများ၏ဖွံ့ဖြိုးတိုးတက်မှုဆိုင်ရာနည်းလမ်းများစာအုပ်၏ အမျိုးသားစုစည်း မှုအခန်းမှ ကောက်နှုတ်ရေးသားထားပါသည်။)\ntechnorati tags: EmotionalIntegration, NationalIntegration, myanmar\nလူ့အဖွဲ့အစည်းတစ်ရပ်အတွက် အိုင်ဒီယာ (၁၀) ခု\nပထ၀ီဒေသတစ်ခုကို အတူမျှဝေနေထိုင်တဲ့လူတွေဟာ လူ့အဖွဲ့အစည်းတစ်ခု ဖြစ်ကိုဖြစ်လာ ရမယ်။ မဖြစ်ခဲ့ရင်တော့ ဒါဟာ အပိုင်းပိုင်းအမွှာမွှာ ပြိုကွဲခြင်းဆီ ဦးတည်နေမှာပါပဲ။ ကျွန်တော်တို့ ဟာ ပထ၀ီဒေသတစ်ခုထဲမှာ မျှဝေနေထိုင်တဲ့အခါ ဘာသာစကားလည်း မျှဝေရမယ်၊ ယဉ်ကျေးမှု လည်း မျှဝေရမယ်။ စံနှုန်းတွေ တန်ဖိုးတွေလည်း မျှဝေရပါလိမ့်မယ်။ နားလည်ထားဖို့က ကျွန်တော် တို့အားလုံးဟာ ကံကြမ္မာကိုပါ မျှဝေခံစားနေရတယ်ဆိုတာပါပဲ။ ကျွန်တော်ရဲ့ကြမ္မာဟာ ခင်ဗျားရဲ့ ကြမ္မာနဲ့ ပူးတွဲချည်နှောင်ထားပြီးသားပါ။ ပြောရရင်တော့ တစ်လှေတည်းစီး ခရီးသည်တွေမို့ "ခင်ဗျား ဘက်ကလှေတော့ နစ်တော့မယ်..." လို့ ပြောလို့မရသလိုပါပဲ။ ဒါကြောင့် ခင်ဗျားတို့ကိုဝေမျှချင်တာက ကိုယ်ကိုယ်တိုင်ရဲ့ လူမှုပတ်ဝန်းကျင်တစ်ခု အသစ်ပြင်ဆင်ဖို့ တိုးချဲ့ဖို့ လိုအပ်တဲ့ ဆောက်လုပ်ရေး အုတ်မြစ် (၁၀) ခု အကြောင်းပါပဲ။ အရည်အချင်းရှိတဲ့ လူမှုပတ်ဝန်းကျင် လူ့အဖွဲ့အစည်းတစ်ခု အတွက် အိုင်ဒီယာ (၁၀) ခုဆိုပါစို့။\nအိုင်ဒီယာ အမှတ် (၁)\nလူ့အဖွဲ့အစည်းကို လွှဲပြောင်းပစ္စည်းတစ်ခုအဖြစ် မယူဆပါနဲ့။ လူ့အဖွဲ့အစည်းကို ထာဝရ ပြန်လည်တည်ဆောက်ပြီး ပြန်လည်ဆန်းသစ်နေရမှာဖြစ်ပါတယ်။ အောင်မြင်တဲ့ နိုင်ငံတွေ၊ လူ့အဖွဲ့ အစည်းတွေဟာ ဒီအတိုင်းဖြစ်ပေါ်လာတာမဟုတ်ပါဘူး။ သီးသန့်အာရုံစူးစိုက်မှုတွေ၊ အနစ်နာခံမှုတွေ၊ အလုပ်ကြိုးစားမှုတွေနဲ့ တည်ဆောက်ခဲ့ရတာပါ။ တစ်ယောက်ကိုတစ်ယောက် ကူညီစောင့်ရှောက်မှုတွေ အတူတွဲဖက်လုပ်ကိုင်ဆောင်ရွက်မှုတွေနဲ့ တည်ဆောက်ခဲ့ရတာပါ။\nကျွန်တော်တို့ ဘော့စနီးယားမှာလို အပိုင်းပိုင်းအစစတွေ ဖန်တီးကြမလား၊ ဒါမှမဟုတ် လူ့အဖွဲ့ အစည်းတစ်ရပ် ဖန်တီးကြမလားဆိုတာ ကျွန်တော်တို့အပေါ်မှာဘဲ မူတည်နေပါတယ်။\nအိုင်ဒီယာ အမှတ် (၂)\nကြီးမြတ်တဲ့လူ့အဖွဲ့အစည်းဟာ ကြီးမြတ်တဲ့ ခေါင်းဆောင်တွေလိုတာ မှန်ပါတယ်။ ဒါပေမယ့် ကြီးမြတ်တဲ့ ပြည်သူတွေလည်းလိုပါတယ်။ အရည်အသွေးရှိတဲ့ လူ့အဖွဲ့အစည်းဟာ ခေါင်းဆောင် လမ်းပြထက် အရည်အသွေးရှိတဲ့ ပြည်သူပြည်သားတွေပိုလိုပါတယ်။ လူ့အဖွဲ့အစည်းတည်ဆောက်ဖို့ ခင်ဗျားအနေနဲ့ ခင်ဗျားရဲ့အိမ်နီးချင်းကို ချစ်ခင်ဖို့မလိုပါဘူး။ ဒါပေမယ့် အိမ်နီးချင်းတွေကို ကြောက်ရွံ့မနေရဖို့တော့လိုပါတယ်။ အဓိပ္ပါယ်ကတော့ လူ့အဖွဲ့အစည်းတစ်ခုမှာ အတိုင်းအတာတစ်ခု အထိ ယုံကြည်စိတ်ချဖို့လိုပါတယ်။\nအိုင်ဒီယာ အမှတ် (၃)\nလူ့အဖွဲ့အစည်းတစ်ခုဟာ ခံနိုင်ရည်သတ္တိကို မွေးရမယ်။ လွတ်လပ်ခွင့်နဲ့ လူမှုရေး အစီအမံတွေ ဟန်ချက်ညီဖို့၊ ရပိုင်ခွင့်တွေနဲ့ တာဝန်သိမှုတွေ ဟန်ချက်ညီဖို့၊ အလိုအလျောက်ဖြစ်မှုနဲ့ ဖွဲ့စည်းတည် ဆောက်မှုတွေ လိုအပ်ပါတယ်။\nခင်ဗျား သမ္မာကျမ်းစာကို ဖတ်ခွင့်ရှိတယ်။ ကိုရမ်ကျမ်းစာကို ဖတ်ခွင့်ရှိတယ်။ ဒါပေမယ့် တခြားလူတွေကို အတင်းအကျပ်ဖတ်ခိုင်းခွင့်မရှိပါဘူး။ ကျွန်တော်တို့ဟာ ဘယ်သူ့စိတ်ကူးစိတ်သန်း ကိုမဆို သည်းခံနိုင်ကြပါတယ်။ လူမှုအဖွဲ့အစည်းဟာ ငြင်းခုံလျှောက်လဲမှုတွေနဲ့ ရှင်သန်နေရမှာပေါ့။ ဒါပေမယ့် အဲဒီစိတ်ကူးစိတ်သန်းတွေကို အများပြည်သူတွေကို အတင်းအကြပ် ယုံကြည်မခိုင်းသင့်ပါ။\nဘာသာအယူအရ ကိုယ့်ကိုယ်ထဲကို သွေးသွင်းခံဖို့ ငြင်းပယ်ခွင့်ရှိပါတယ်။ ဆေးဝါးကုသမှု ကိုတောင် ငြင်းပယ်ခွင့်ရှိပါတယ်။ ဒါပေမယ့် သူတို့ရဲ့သားသမီးတွေအတွက် သွေးသွင်းခံခွင့်၊ ဆေးဝါး ကုသခံခွင့်ကို သူတို့က ငြင်းပယ်မှာကိုတော့ ကျွန်တော်တို့သည်းမခံသင့်ပါဘူး။\nအိုင်ဒီယာ အမှတ် (၄)\nလူ့အဖွဲ့အစည်းဆိုတာ ဂျိုးဇက်ရဲ့ကုတ်အင်္ကျီလို အရောင်အသွေး အယူဝါဒ အမျိုးစုံရှိနေနိုင် ပါတယ်။ ဒါပေမယ့် မတူခြားနားမှုတွေကနည်းပြီး တူညီတဲ့အရာတွေကသာ ပိုများသင့်တယ်။ လူမျိုး ကွဲပြားစုံလင်မှုဟာ အားရကြည်နူးစရာပါ။ ဒါပေမယ့် ပေါင်းစည်းညီညွတ်မှုက ပိုပြီး စိတ်တက်ကြွ ကျေနပ်ဖို့ကောင်းပါတယ်။ လူ့အဖွဲ့အစည်းတစ်ခုမှာ လူတွေကို ခြားနားထားတဲ့အရာတွေထက် အသွေးတူ အဆင်တူ တူညီနေမှုကို ပိုလိုအပ်ပါတယ်။\nလူ့အဖွဲ့အစည်းတစ်ခုဖြစ်အောင်ကပ်ပေးဖို့ ကော် (Social Glue) ကို မှန်မှန်ကန်ကန်ရွေးပြီး အသုံးမပြုနိုင်ခဲ့ရင် ကျွန်တော်တို့အားလုံး ဖရိုဖရဲပြန့်ကျဲနေရပါလိမ့်မယ်။ ကျွန်တော်တို့တည်ဆောက် ထားတဲ့ လူမျိုးပေါင်းစုံ၊ ယဉ်ကျေးမှုပေါင်းစုံရဲ့ လူ့အဖွဲ့အစည်းစမ်းသက်ချက် အောင်မြင်ခဲ့တာဟာ သည်းခံနိုင်မှုစွမ်းရည်ကြောင့်မဟုတ်ပါဘူး။ စိုးမိုးဦးဆောင်နိုင်မှုစွမ်းရည်ကြောင့်ပါ။\nအိုင်ဒီယာ အမှတ် (၅)\nအရည်အသွေးရှိတဲ့ လူ့အဖွဲ့အစည်းဆိုတာ သူ့ပြည်သူပြည်သားတွေအတွက် အလှအပ၊ စိတ်အပန်းဖြေမှုနဲ့ ကျယ်လွင့်ငြိမ်းအေးမှု၊ စိတ်ညွတ်ပြောင်းမှုကို ပေးစွမ်းနိုင်ရပါမယ်။ ဒါမှ အဲဒီကနေ ခွန်အားတွေ ရလာမှာပါ။\nအိုင်ဒီယာ အမှတ် (၆)\nလူမှုအဖွဲ့အစည်းဆိုတာ နောင်လာနောက်သားကို အလေးထားရတယ်။ အရှေ့အလယ်ပိုင်းက စကားပုံတစ်ခုရှိပါတယ်။ လူတစ်ယောက် အသိဥာဏ်ကြွယ်ဝပညာရှိမှုဟာ သူဘယ်တော့မှ အဲဒီ အရိပ်အောက်မှာ ထိုင်ရမှာမဟုတ်မှန်းသိရက်နဲ့ သစ်ပင်တစ်ပင်ကို စိုက်ပျိုးတဲ့အခါမှာ စတာပါပဲ...တဲ့။ ဘုရားရေ...ကျွန်တော်တို့မျိုးဆက်ကတော့ ကျွန်တော်တို့အမွေဆက်ခံရရှိတဲ့ အရိပ်ရသစ်ပင်တွေကို ဖြတ်တောက် ခုတ်လှဲနေကြပါပြီ။\nလူ့အဖွဲ့အစည်းဟာ လူမှုဆိုင်ရာမြို့တော်ကြီးဖြစ်နေရပါမယ်။ အဲဒီမှာ လူတွေဟာ အလုပ်အတူ လုပ်ရုံမျှမက ပြဿနာတွေကို အတူဖြေရှင်းရမယ်။ တစ်ယောက်ကိုတစ်ယောက် ယုံကြည်စိတ်ချတဲ့ အလေ့အထရှိရမယ်။\nလူ့အဖွဲ့အစည်းတစ်ခုဟာ ယဉ်ကျေးမှုကို အတူမျှဝေရမယ်။ ဘာသာစကားကို အတူမျှဝေ ရမယ်။ ပိုင်ဆိုင်မှုအသိ၊ အာရုံစူးစိုက်မှုအသိ၊ တာဝန်ယူမှုအသိတွေဟာ လူ့အဖွဲ့အစည်းဝင် လူသား တွေဟာ ပန်းတိုင်တွေ၊ တန်ဖိုးတွေ၊ ရည်ရွယ်ချက်တွေ တူညီရပါလိမ့်မယ်။\nခင်ဗျားအနေနဲ့ လူ့အဖွဲ့အစည်းက ခင်ဗျားကို ဘာလုပ်ပေးရမယ်လို့ မတောင်းဆိုအပ်ပါဘူး။ လူ့အဖွဲ့ အစည်းအပေါ် ခင်ဗျား ဘာလုပ်ပေးနိုင်သလဲ... လို့ပဲ ကိုယ့်ကိုယ်ကိုတောင်းဆိုရမယ်။\nဆောဘဲလိုးက ပြောပါတယ်။ အမေရိကားကို 'လွတ်လပ်ခွင့်တွေပိုလျှံလွန်းမှု' က ခြိမ်းခြောက် နေတာ၊ ရုရှကိုတော့ လွတ်လပ်ခွင့်ဆိတ်သုဉ်းမှုက ခြိမ်းခြောက်နေတာ...တဲ့။\nဆယ်ခုမြောက်အိုင်ဒီယာကိုတော့ ကျွန်တော်မပြောတော့ပါဘူး။ ခင်ဗျားကိုယ်တိုင် အိုင်ဒီယာ တစ်ခု တည်ထောင်ယူရမှာပါ။\nကျွန်တော်တို့လူ့အဖွဲ့အစည်းဖြစ်ဖို့ ဘာတွေလိုအပ်သေးသလဲ။ ကျွန်တော်တို့အားလုံးရဲ့ တွေးခေါ်မှုတွေ လိုအပ်တယ်ဆိုတာ အရေးတကြီးထင်ရှားနေပါတယ်။\nလူ့အဖွဲ့အစည်းတစ်ရပ်ဟာ စီးပွားရေးအခြေခိုင်ဖို့လိုတယ်ဆိုတာ အသေအချာပေါ့။ အရင်းရှင် စနစ်ကိုရော ဒီမိုကရေစီကိုရော ကျွန်တော်ယုံကြည်ပါတယ်။ ဒီစနစ်တွေအောက်မှာ တည်ဆောက်ဖို့ ပိုလွယ်မယ်ထင်ပါတယ်။ ဒါပေမယ့် ချမ်းသာခြင်းတစ်ခုတည်းနဲ့တော့ လူမှုပတ်ဝန်းကျင်ကို တည် ဆောက်နိုင်မှာမဟုတ်ပါ။ တစ်ယောက်နဲ့တစ်ယောက် အစေးမကပ် မပေါင်းစပ်တဲ့ တစ်သီးတစ်သန့် လူချမ်းသာတွေနဲ့တော့ ဖြစ်လာမှာမဟုတ်ပါဘူး။ ကျွန်တော်တို့ဆက်ပြီး တွေးခေါ် ဆင်ခြင်ရလိမ့်မယ်။\nအခြေအနေသစ်တွေဟာ တာဝန်အသစ်တွေအကြောင်း သင်ကြားပေးတယ်...တဲ့။\n(Eleven News Vol: 1/N0:41, 1-10-2002 တွင်ဖော်ပြခဲ့သော ဂျူး၏ လူ့အဖွဲ့အစည်းအတွက် အိုင်ဒီယာ (၁၀) ခုမှ ကောက်နှုတ်ဖော်ပြပါသည်။)\ntechnorati tags: idea, sociaty, myanmar\nအပိုချဲ့ကားသိမ်းသွင်းစကားသည် လူသေစေနိုင်၏။ လူမှုဝန်းကျင်ကို ဖျက်ဆီးနိုင်၏။ အပိုချဲ့ကား သိမ်းသွင်းစကားသည် နိုင်ငံရေးကို မွန်းကျပ်အသက်ငင်စေ၏။ စီးပွားရေးကို ပျက်ပြုန်းစေ၏။ အပိုချဲ့ ကား သိမ်းသွင်း ကြော်ငြာနည်းသည် မထိုက်မတန် လူတစ်စုအား ချမ်းသာစေလျက် အများ၏ ဘ၀ကို ဖျက်ဆီး၏။ အပိုချဲ့ကားသိမ်းသွင်းခြင်းသည် လူ့အဆောက်အဦ ဖောင်ဒေးရှင်းကို မလိုတမာ စွာကျယ်သော မုသားများ တည်ဆောက်ပေးလိုက်သည်။စစ်အတွင်းမှာဆိုလျှင် အပိုချဲ့ကား သိမ်းသွင်းစကား၏အန္တရာယ်သည် ပို၍ သိသာထင်ရှားလေ့ ရှိသည်။ သို့သော် ချဲ့ကားဝါဒဖြန့်စကားသည် စစ်ကာလအတွင်းသာ ဖြစ်ပေါ်လာသည့် ဒုက္ခမဟုတ်။ လူ့ယဉ်ကျေးမှု အဆောက်အဦ၏ အတွင်းလွှာများတွင်ပါ ၀င်ရောက် သန္ဓေတည်နေခဲ့ပြီ ဖြစ်သည်။ ဈေးကွက်စီးပွားရေးသည် အပိုချဲ့ကားဝါဒဖြန့်ခြင်းပေါ်တွင် မူတည်၍ ပြုပြင်ဆောင်ရွက်နေခြင်း ဖြစ် သည်။ ချဲ့ကားဝါဒဖြန့်စကားသည် ဖျော်ဖြေရေးလုပ်ငန်း အဆောက်အဦများတွင် အလုံးအရင်းနှင့် ၀င် ရောက်လာသော ကုန်သွယ်မှုတစ်ခုဖြစ်သည်။ ရုပ်ရှင်ဇာတ်ကားတစ်ခုသည် ကြေကွဲသနားဖွယ်ရာ ကောင်း လေ ချဲ့ကားသိမ်းသွင်း စည်းရုံးမှုက များလေဖြစ်သည်။ချဲ့ကားဝါဒဖြန့်စကားက ပထမဆုံးသတ်လိုက်သောအရာမှာ စိတ် ဖြစ်သည်။ချဲ့ကားသိမ်းသွင်းဝါဒဖြန့်ခြင်း Hype ၏ ဘန်းစကားအဓိပ္ပါယ်တစ်ခုမှာ ဆေးထိုး>ပန်နှင့် အပ် ဖြစ်သည်။ တကယ်လည်း Hype သည် ဆေးအဖြစ် (အထူးသဖြင့်) မူးယစ်ဆေးအဖြစ် ဆောင်ရွက် လှုပ်ရှားပါသည်။ လူအများကို သက်ဝင်ယုံကြည်အောင် သြဇာလွှမ်းမိုးခြင်းအားဖြင့် ထိုးသွင်းပေး လိုက်သော ၀ါဒဖြန့်ဆေးကို ပထမဆုံး ထင်ရှားစွာ အသုံးပြုခဲ့သူများမှာ ဒုတိယကမ္ဘာစစ်အတွင်းက နာဇီ ဂျာမန်များဖြစ်သည်။ ယခု အိုစမာဘင်လာဒင်နှင့် အစွန်းရောက် အကြမ်းဖက်သမားများကိစ္စသည်လည်း သဘောတရား အတူတူပင် ဖြစ်သည်။ Hype ၏ အောင်မြင်မှုတစ်ခုဖြစ်ပါသည်။ချဲ့ကားသိမ်းသွင်းနည်းပညာသည် သူလိုချင်သောပန်းတိုင်သို့ ဂိုဏ်းသားစိတ်ဓါတ်သွင်းပေးပြီး ရယူတတ်သည်။ ထိုနည်းဖြင့် ချဲ့ကားဝါဒဖြန့်နည်းက နောက်ထပ်အရေးကြီးသော အရာတစ်ခုကို သတ် လိုက်သည်။ Hype က ဒုတိယ သတ်လိုက်သောအရာမှာ အစစ်အမှန် အမှန်တရားပင်ဖြစ်သည်။ချဲ့ကားဝါဒဖြန့်ခြင်းက အစစ်အမှန်ကို သတ်လိုက်သော ဥပမာတစ်ခုမှာ Blair Witch Project ရုပ်ရှင်ဖြစ်၏။ အင်တာနက်နည်းပညာ၏ ချဲ့ကားဝါဒဖြန့်မှု Hype ကို ပထမဆုံး ထိရောက်စွာ အသုံးချ အမြတ်ထုတ်လိုက်သော အဖြစ်ပါပဲ။ ရုပ်ရှင်သည် တကယ့်အဖြစ်အပျက်ကို အခြေခံ၍ ရိုက်ကူးထားခြင်း ဟု လူငယ်များအား ယုံကြည်သက်ဝင်စေသည်။ထိုအဖြစ်အပျက်အားလုံးသည် အစစ်အမှန်နှင့် ထင်ယောင်ထင်မှား ကိစ္စတို့အား မခွဲခြားနိုင်သော တစ်မျိုးတည်းသောရောဂါဖြင့် ဂိုဏ်းစိတ်သွင်းခံရခြင်းဖြစ်သည်။ အကယ်၍ ကျွန်တော်တို့သည် စိတ်ကူး ယဉ်နှင့် တကယ့်အစစ်အမှန်ကို မခွဲခြားနိုင်လျှင် ကျွန်တော်တို့သည် အကောင်းနှင့် အဆိုးကိုလည်း ခွဲခြားနိုင်ဖို့ ခက်ယဉ်းပါလိမ့်မည်။ ကောင်းကျိုးနှင့် ဆိုးကျိုးကို ခွဲခြားသိနိုင်ဖို့ ပို၍ပင်ခက်ခဲပါလိမ့်မည်။ချဲ့ကားဝါဒဖြန့်ခြင်းက တတိယ သတ်လိုက်သော အရာမှာ အရည်အသွေး ပင်ဖြစ်သည်။ချဲ့ကားသိမ်းသွင်းစည်းရုံးခြင်း နည်းပညာဖြင့် သာမန်လူ၊ သာမန်ပစ္စည်းကို ရှေ့တန်းတင် အမွှမ်း တင်လိုက်သောအခါထိုအရာသည် အကြီးကြီးဖြစ်သွား၏။အချို့ သီအိုရီပညာရှင်များက ပြော၏။ မော်ဒန်လူငယ်များသည် ချဲ့ကားဝါဒဖြန့်ခြင်းကို ခံနိုင်ရည် ရှိသည်...တဲ့။ လုံးဝမဟုတ်ပါ။ မော်ဒန်လူငယ်များသည် ဘာမဆို အရူးအမူးစိတ်ရှိသည်။ သူတို့သည် Hype ကို ခံနိုင်ရည်ရှိဖို့ တော်တော် ကိုယ်ခံအားကောင်းမှ ဖြစ်ပါမည်။ချဲ့ကားဝါဒဖြန့်ခံရသော လူငယ်များအနေဖြင့် ကမ္ဘာကြီးကို ပြုပြင်ပြောင်းလဲဖို့ တကယ့် ရုန်းကန် လှုပ်ရှားမှုဖြစ်သော နိုင်ငံရေးအတွက် အချိန်နည်းနည်းမျှမရှိပါ။ နိုင်ငံရေးသည် ချဲ့ကားဝါဒဖြန့်ခြင်းက သတ်ဖြတ်ခံရသော စတုတ္ထသားကောင် ဖြစ်ပါသည်။ နောက်တစ်ခုက ၀ါဒမဖြန့်သလိုလို၊ ရှောင်တခင် အပြုအမူလိုလို ဟန်ဆောင်လိမ်ညာပြီး ၀ါဖြန့်ခြင်းဖြစ်သည်။ ထိုမုသားသည် ပို၍ပင် ထိရောက်သေး သည်။ လူအများ၏စိတ်နှလုံးကို ပို၍ပင် သိမ်းကြုံးဆွဲငင်နိုင်သည်။နောက်ဆုံးအားဖြင့် ချဲ့ကားဝါဒဖြန့်နည်းပညာသည် ယုံကြည်မှုကို သတ်ဖြတ်ပါသည်။ တစ်ဆက် တည်းပင် ကိုယ့်ကိုယ်ကို ယုံကြည်မှုကိုသတ်သည်။ ထို့နောက် မျှော်လင့်ချက်ကိုသတ်သည်။ ဤနည်းဖြင့် လူ့အဖွဲ့အစည်းကို အသက်ရှူပေါက်ပိတ်ကာ မွန်းကြပ်စေပါသည်။အလွန်အကျွံ ချဲ့ကားဝါဒဖြန့်ခြင်း၏ နောက်ကွယ်မှာ ဘာမှမရှိ။ အလွန်အကျွံအမွှမ်းတင် သိမ်း သွင်းခြင်းဖြင့် ပြုပြင်စီရင်ထားသော ကျွန်တော်တို့ လူ့အဖွဲ့အစည်းသည် ဗလာအမှောင်ခန်းတစ်ခုထက် အနည်းငယ်သာ ပိုပါလိမ့်မည်။\n(Eleven News Vol: 1/No: 11, 20-1-2002 တွင် ပါရှိသော ဂျူး၏ အလွန်အကျွံခေတ်ကြီးထဲမှာ ဆောင်းပါးမှ ထုတ်နှုတ်ထားပါသည်။)\ntechnorati tags: burma, hype,, media, myanmar\nလူတွေက သူတို့မှာ နှလုံးသားရှိတာကို မေ့နေကြတယ်။ သူက လောကအပေါ် အကြင်နာတရားနဲ့ ပြုမူလို့ရှိရင် လောကကလည်း သူ့ကို အကြင်နာတရားနဲ့ တုံ့ပြန်လာမှာပဲဆိုတာကိုလည်း သူက မေ့ထားတယ်။\nကျွန်တော်တို့ဟာ တကယ့်ကို အံ့အားသင့်လောက်အောင် ပဋိပက္ခတွေနဲ့ရှုပ်ထွေးနေတဲ့ လောက ကြီးထဲမှာ အသက်ရှင်နေကြရတာပါ။ တစ်ဖက်မှာတော့ လူတွေက စစ်ကို ထိတ်လန့်ကြောက်ရွံ့ နေကြပါတယ်။ တခြားတစ်ဖက်မှာကျတော့ ဒီလူသားတွေကပဲ စစ်ကို အမျက်ဒေါသ ခြောင်းခြောင်း ထပြီး ပြင်ဆင်နေကြပြန်ပါတယ်။\nယခုအခါ မဟာကရုဏာရှင် ဗုဒ္ဓရှင်တော်မြတ်ဘုရား၏ တပည့်သားတော်များ၏တာဝန်မှာ လောကတွင် ငြိမ်းချမ်းရေး ဖြစ်ပေါ်လာရေး မိမိတို့၏ဆရာသခင် ကျေးဇူးရှင်ဖြစ်တဲ့ မြတ်စွာဘုရားရဲ့ အဆုံးအမအတိုင်း နမူနာပြ လိုက်နာခြင်းအားဖြင့်လည်းကောင်း၊ လူသားအချင်းချင်းအပေါ်မှာရော ပတ်ဝန်းကျင် လောကအပေါ်မှာပါ သည်းခံစိတ်နှင့် ဆက်ဆံနိုင်ဖို့ လေ့ကျင်သင်ကြားရမှာပါ။\nငြိမ်းချမ်းရေးကို အမြဲရနိုင်ပါတယ်။ ဒါပေမဲ့ ငြိမ်းချမ်းရေးရအောင်လုပ်ရာမှာတော့ ဆုတောင်း နေလို့မရပါဘူး။ ပူဇော်ပသနေလို့ မပြီးပါဘူး။ ငြိမ်းချမ်းရေးဆိုတာက လူသားအချင်းချင်း သင့်မြတ် တဲ့အခါ ဖြစ်ပေါ်လာတဲ့တရားပါ။ လူတွေဟာ ကိုယ့်အချင်းချင်း သင့်မြတ်ကြရင်ဖြစ်ဖြစ်၊ ပတ်ဝန်း ကျင် လောကနဲ့ အဆင်ပြေပြေနေနုင်ရင်ပဲဖြစ်ဖြစ်၊ ငြိမ်းချမ်းရေးကိုရနိုင်ပါတယ်။ တစ်ကိုယ်ကောင်း လောဘနှင့် ကမ္ဘာကြီးအခြေအနေကြားမှာ ပဋိပက္ခမဖြစ်ဘဲ ကြားလပ်နေတဲ့အချိန်ဟာ ငြိမ်းချမ်းတဲ့ အချိန်ပါ။\nသည်းခံစိတ် ဖြစ်ပေါ်လာအောင် မလေ့ကျင့်ဘဲနဲ့တော့ ဒီကမ္ဘာပေါ်မှာ ငြိမ်းချမ်းရေး တည်ရှိ လာနိုင်မှာ မဟုတ်ပါဘူး။ သည်းခံနိုင်စွမ်းရှိဖို့ကျတော့ ကျွန်တော်တို့အနေနဲ့ မိမိရဲ့စိတ်ထဲမှာ ဒေါသနဲ့ ဣဿမနာလိုစိတ်တွေ ဖြစ်မလာအောင် ထိန်းချုပ်နိုင်ဖို့ အရေးကြီးပါတယ်။ ဒါကြောင့် ဗုဒ္ဓရှင်တော် မြတ်ဘုရားက မကောင်းသဖြင့်ထားအပ်သော စိတ်သည်ကား ထိုစိတ်ရှိသူကို ရန်သူထက်ပင် ပို၍ ယုတ်ညံ့ အောင်ပြုနိုင်၏ ဟု ဓမ္မပဒ ၄၂ တွင် ဟောကြားခဲ့သည်။\nဗုဒ္ဓဘာသာသည် သည်းခံခြင်းတရားကို ကျင့်သုံးသောဘာသာတရား ဖြစ်ပါတယ်။ ဘာကြောင့် လဲဆိုတော့ ဒီဘာသာက ကိုယ့်စိတ်ကို ထိန်းချုပ်နိုင်ဖို့ကို ဟောကြားလို့ပဲဖြစ်ပါတယ်။ လောကအပေါ် မိမိက အကြင်နာထားပြီး ပြုမူဆက်ဆံလို့ရှိရင် မှန်ထဲမှာလိုပဲ လောကကလည်း ကိုယ့်အပေါ်ကို အကြင်နာထားပြီး ပြုမူဆက်ဆံလာတာကို မြင်တွေ့ရမှာသေချာပါတယ်။ ကိုယ်က လောကအပေါ် ငြိမ်းချမ်းစွာဆက်ဆံရင် လောကကလည်း ကိုယ့်အပေါ်ကို ငြိမ်းချမ်းစွာဆက်ဆံမှာဖြစ်ပါတယ်။\nလူ့စိတ်ဆိုတာက မိမိရဲ့အားနည်းချက်ကို ၀န်မခံချင်တဲ့ ကိုယ့်ကိုယ်ကို လှည့်စားလိမ်ညာ ချင်တဲ့စိတ် ဖြစ်ပါတယ်။ သူက သူလုပ်တဲ့အပြစ်ကို လွှဲချဖို့ သူ ဒီလိုလုပ်ခဲ့ရတာ မှန်ကန်ကြောင်း တရားကြောင်းပြောဖို့ တစ်ခုခုကို အကြောင်းပြတတ်တယ်။ ပြီးတော့ သူ့မှာ အပြစ်ကင်းကြောင်းကို ဖန်တီးပြောတတ်ပါတယ်။ လူတစ်ယောက်ဟာ တကယ်တမ်း လွတ်လပ်ချင်တယ်ဆိုရင် သူ့မှာ ကိုယ့် အပြစ်ကိုကိုယ် ရဲရဲဝံ့ဝံ့ ၀န်ခံရဲတဲ့သတ္တိရှိရမယ်။ ဒါကို ဗုဒ္ဓရှင်တော်မြတ်ဘုရားက သူများအပြစ်ကိုတော့ မြင်လွယ်တယ်။ ကိုယ့်အပြစ်ကို ကိုယ်မြင်ဖို့တော့ ခက်တယ်လို့မိန့်တော်မူခဲ့တယ်။\nလူတွေရော၊ နိုင်ငံတွေကပါ မိမိတို့ရဲ့ တစ်ကိုယ်ကောင်း လောဘစိတ်၊ လူမျိုးရေး မာန်စောင်မှု တွေ အာဏာတပ်မက်တဲ့ အတ္တစိတ်တွေကို သုတ်သင်နိုင်ကြပါမှ ဒီလောကမှာ ငြိမ်းချမ်းရေးဆိုတာ ဖြစ်ပေါ်လာနိုင်မှာပါ။ လူ့နှလုံးသားကိုထိထိရောက်ရောက် ပြောင်းလဲသွားအောင် လုပ်နိုင်တာက ဘာသာရေးတစ်ခုပဲရှိပါတယ်။ ကံမကောင်းလှစွာ အချို့သူများဟာ ဘာသာရေးကို ခုတုံး လုပ်ပြီး သူတို့ပဋိပက္ခထဲကို ဘာသာရေးအလံတံခွန်တွေ ထူပြီးလာကြတာလည်း ရှိပါတယ်။ သူတို့ဟာ ဘာသာရေးရဲ့ ကောင်းမြတ်လှတဲ့ နာမည်ဂုဏ်သတင်းကို အသရေပျက်အောင် လုပ်နေကြတယ်ဆိုတာကို သူတို့ မသိကြပါဘူး။\nလွန်ခဲ့သော အနှစ် ၂၅၀၀ ကျော်ကာလအတွင်း ဗုဒ္ဓဘာသာဝင်တွေကြောင့် ဖြစ်ခဲ့ရသော စစ်ဖြစ် ရလောက်အောင် ပြင်းထန်သော စိတ်ဝမ်းကွဲပြားမှုများနှင့် ပဋိပက္ခကြီးများ ဘယ်သောအခါကမျှ မရှိခဲ့ ကြပါ။ ထိုကဲ့သို့ စစ်မက်ကင်းမဲ့ခဲ့ခြင်းသည် မြတ်ဗုဒ္ဓ၏ဒေသနာတော်များတွင် ပါဝင်သော တက်က လှုပ်ရှားသော သည်းခံခြင်း ခန္တီ၏သဘော အယူအဆကြောင့်ပင်ဖြစ်သည်ဟု ဆိုသင့်ပါတယ်။\nဆန်းလွင် ခေါ် အရှင်အာဒိစ္စရံသီ ဘာသာပြန်ရေးသာသည့် ဗုဒ္ဓဘာသာဝင်တွေ ယုံကြည်ကြတာက စာအုပ်မှ ထုတ်နှုတ်ထားပါသည်။\ntechnorati tags: buddha, buddhism, buddhist, burma,, monk, myanmar\nNine Factors That Really Matter For Success: Forme...


Dhamma Yanant: ဖြစ်ချင်တာက အထက်တန်းစား...\n4:51 PM | Author: Dhamma Yanant\nမကောင်းတဲ့စိတ်ထားဟာ ပိုင်ရှင်ကို လူယုတ်မာ၊ လူ့အောက်တန်းစားဖြစ်အောင် ပြုတတ်ပါတယ်။ ကောင်းတဲ့စိတ်ထားကတော့ သူတော်ကောင်း၊ အထက်တန်းစားဖြစ်အောင် ပြုပေးပါတယ်။ ဒီတော့ လူ့လောကမှာ လက်ခံသုံးစွဲနေကြတဲ့ အထက်တန်းစား၊ အောက်တန်းစားဆိုတဲ့ အသုံးအနှုန်း တွေအတွက် မိမိစိတ်ကို ကောင်းအောင်ထားနိုင်ခြင်း ရှိ၊ မရှိ ပေတံနဲ့ တိုင်းတာသတ်မှတ်မှသာလျှင် တိကျမှန်ကန်နိုင်ပါမယ်။ ငွေကြေးဥစ္စာ ပိုင်ဆိုင်မှုပေါ် မူတည်ပြီး သတ်မှတ်ဖို့ မဖြစ်နိုင်ပါဘူး။ မကောင်းတဲ့ လောဘ၊ ဒေါသ၊ မောဟ၊ မာန အကုသိုလ်စိတ်တွေကို ထိန်းသိမ်းပြီး ကောင်းတဲ့ မေတ္တာ၊ ကရုဏာ၊ မုဒိတာ၊ ဥပေက္ခာ ကုသိုလ်စိတ်တွေ ပွါးများနိုင်ပါမှ အထက်တန်းစား လူကြီးလူကောင်းတွေ ဖြစ်ပါမယ်။\nမိမိတို့ လျှောက်လှမ်းနေတဲ့လမ်းက အဆင်းလမ်း၊ အတက်လမ်းဆိုပြီး နှစ်မျိုးရှိပါတယ်။ ကိုယ့်စိတ်ကိုယ် အထိန်းအကွပ်မရှိ သတိလက်လွတ် လွှတ်ထားလို့ ဖြစ်ပေါ်လာတဲ့ အကုသိုလ်ဟာ ပြုထားသူကို အမြဲတမ်း အောက်တန်းကိုပဲ တွန်းပို့ပါတယ်။ မိမိစိတ်ကို ကောင်းအောင်ထားနိုင်စွမ်းရှိလို့ ပေါ်ပေါက်လာတဲ့ ကုသိုလ်တွေကတော့ ပိုင်ရှင်ကို အထက်တန်းကိုချည်း ဆွဲတင်ပါတယ်။ လက်သည်းခွံပေါ်က မြေမှုန့်နဲ့ မဟာပထ၀ီမြေကြီးကို နှိုင်းစာကြည့်ရင် ပမာဏ အလွန့်အလွန် ကွာခြားသလို တက်သူနဲ့ ဆင်းသူများဟာလည်း မြေမှုန့်နဲ့ မြေကြီးလိုပါပဲ။ မနှိုင်းယှဉ်သာအောင် ကွာခြားလွန်းလှပါတယ်။ ဒါဟာ ဘာကြောင့်လဲဆိုတော့ စိတ်ကိုထိန်းချုပ်ရတာထက် လွတ်လပ်ရတာက ပိုသက်သာတယ်ဆိုပြီး ခဏတာ ချမ်းသာကိုကြည့်ပြီး အဆင်းလမ်းကို ရဲရဲကြီးဆင်းနေကြမိလို့ပါ။ အဆင်းရဲလွန်းလို့ ဆင်းရဲတဲ့သူ များရတာပါ။\nအထက်တန်းကို ရောက်ဖို့ဆိုတာ လျှောဆင်းလိုက်သလိုတော့ မလွယ်ပါဘူး။ တမင်ကို ကြိုးစားအားထုတ်ပြီး တက်နိုင်ပါမှ ရောက်နိုင်ပါတယ်။ ဒါတောင် တစ်လှမ်းစာပဲ အားထုတ်တက်ရင် တစ်လှမ်းစာပဲ ရောက်ပါမယ်။ ကိုယ့်စိတ်ကိုယ် သတိကပ်ပြီး ကုသိုလ်ဖြစ်အောင် ထားနိုင်ပါမှ အထက်ကို တက်နေတယ်လို့ ဆိုနိုင်ပါတယ်။ တစ်နေ့ တစ်နေ့ အမှုမဲ့ အမှတ်မဲ့ပဲ အချိန်တွေ ကုန်သွားပါတယ်။ ကုသိုလ်ကောင်းမှုလည်း ထူးမလုပ်မိပါဘူး။ အကုသိုလ်ရယ်လို့လည်း မယ်မယ်ရရ မရှိပါဘူးလို့ ဆိုလာသူများကတော့ တစ်လှမ်းချင်း ဆင်းနေသူတွေပါ။ မိုးလင်းကမိုးချုပ် လောဘဇော၊ ဒေါသဇော၊ မောဟဇောတိုက်ပြီး ကိုယ့်လောကီကိစ္စတွေကလွဲလို့ ဘာကိုမှ သတိမရသူများကတော့ အားရပါးရကြီးကို လျှောဆင်းနေကြတာပါ။ မိမိတို့လည်း တစ်နေကုန်မှာ ဘယ်နှစ်လှမ်းလောက် တက်မိလို့ ဘယ်နှစ်လှမ်းလောက်များ ဆင်းမိနေကြပါလိမ့်။\nလောကမှာ ပွဲလမ်းသဘင် အခမ်းအနား တက်တော့မယ်ဆိုရင် ပရိသတ်အလယ်မှာ သိက္ခာရှိရှိ ၀င်ဆန့်တဲ့ အထက်တန်းစား လူရည်သန့်တစ်ယောက် ဖြစ်စေဖို့ မိမိကိုယ်ကို အကောင်းဆုံးဖြစ်အောင် မှန်ထဲမှာ ကြည့်ရှုပြင်ဆင်၊ ၀တ်ပုံစားပုံ အချိုးကျ၊မကျ သေချာဆင်ခြင်သလို မိမိရဲ့ သဒ္ဓါ၊ သီလ၊ သတိ၊ သမာဓိတွေကို အကောင်းဆုံးဖြစ်အောင် ပညာမှန်ထဲမှာ ကြည့်ရှုပြင်ဆင်၊ ကာယကံ၊ ၀စီကံ၊ မနောကံတွေ အချိုးကျ၊မကျ သေချာဆင်ခြင်ပြီးမှ သံသရာပွဲလမ်း အခမ်းအနား တက်မယ်ဆိုရင်တော့ အထက်တန်းစား ဘ၀ပိုင်ရှင်ချည်းပဲ ဖြစ်ရမှာပါ။\n''သိကားသိ၏၊ မကျင့်မိ'' မဖြစ်စေဘဲ အထက်တန်းစား ပုဂ္ဂိုလ်များဖြစ်အောင် ဓမ္မသတိဖြင့် စွမ်းဆောင်ကျင့်နိုင်ကြပါစေ။\nThis entry was posted on 4:51 PM and is filed under article . You can follow any responses to this entry through the RSS 2.0 feed. You can leavearesponse, or trackback from your own site.\nနောက်ဘ၀ ရှိ၊ မရှိ... အပိုင်း (၂)\nနောက်ဘ၀ ရှိ၊ မရှိ... အပိုင်း (၁)


ရှိ၏ | အမေးများအတွက် အဖြေလွှာ\nဓမ္မဟောင်းကာလတွင် (လူ့ဇာတိမခံယူမှီ) ယေရှုဘုရားအဘယ်မှာနည်း? December 10, 2009\nFiled under: ယေရှုခရစ်တော် — amayaphay @ 11:10 am\nဓမ္မဟောင်းကာလတွင် (လူ့ဇာတိမခံယူမှီ) ယေရှုဘုရားဘယ်ကိုရောက်နေပါ သနည်း?\nဓမ္မဟောင်းကာလကတည်းက ယေရှုရှိလျက် အလုပ်လုပ်နေကြောင်း အချက်များစွာရှိသည့်အထဲမှ အချို့ကို ဖေါ်ပြပေး လိုပါသည်။ ယေရှု၏ နာမသည် ထာဝရအဘဖြစ်သည့်အတွက် (ဟေရှာ ၉း၆) ထာဝရတည်ရှိသော အရှင်ဖြစ်ပါသည်။ ယေရှုသည် ခပ်သိမ်းသောအရာတို့ကိုဖန်ဆင်းတော်မူပြီး စကြာဝဋ္ဌာကြီးမရှိမှီကပင် ရှိတော်မူ၏။(ယော ၁း၁-၁၄) ထို့ကြောင့် ယေရှုသည် လူ့ဇာတိအားဖြင့် အသက်သုံးဆယ်သာရှိချိန်တွင် ဣသရေလခေါင်းဆောင်များအား အာဗြဟံမဖြစ်မှီ ငါဖြစ်၏ ဟုဆိုခြင်းကြောင့် သူတို့က ကျောက်ခဲနှင့်ပေါက်သတ်ရန်ကြိုးစားကြ၏။ သူတို့သည် ဝိညာဉ်မျက်စိကွယ်သောကြောင့် ယေရှုသည် ဘုရားဖြစ်ကြောင်း မသိမြင်ကြပါ။(ယော ၈း၅၆-၅၉) ယေရှုသည် တပည့်တော်များနှင့် ညစာစားပြီးနောက် လက်နှစ်ဖက်ကို အထက်သို့မြှောက်၍ ဆုတောင်းသော အချက်ဟူမူကား “ခမည်းတော်နှင့်အကျွန်ုပ်သည် ဤကမ္ဘာမတည်မရှိမှီခံစားသောဘုန်းအသရေနှင့် ယခုတွင်လည်း အကျွန်ုပ်ကို အထံတော်၌ ချီးမြှောက်တော်မူပါ” ဟုဆုတောင်းလေ၏။ (ယော ၁၇း၅) ဣသရေလတို့ကိုဦးဆောင်သောမောရှေနှင့် အတူ ယေရှုရှိခဲ့ ကြောင်း ရှင်ပေါလုမှ ဆိုခဲ့ပါသည်။(၁ကော ၁၀း၁-၄)\nဓမ္မဟောင်းကျမ်းတွင် ယေရှုကို ယေရှုဟူသောအမည်နာမဖြင့် မတွေ့ရပေမည့် ဘုရားသခင်၊ ထာဝရအဘ၊ ခရစ်တော်၊ ယေဟောဝါ၊ ယေဟောဝါရှလုမ်း၊ ယေဟော ဝါရာဖ၊ ယေဟောဝါနီဆီး၊ ယေဟောဝါရိရဲ့၊ ယေဟောဝါရာအ၊ အာလဖနှင့်ဩမေဃ အစရှိသည့် အမည်နာမများနှင့် ထင်ရှားဖေါ်ပြခဲ့ပါသည်။


iKON အဖွဲ့ရဲ့ Bobby က YG Entertainment ရဲ့ စည်းကမ်းတင်းကြပ်မှုတွေအကြောင်းပြောပြခဲ့\nOn February 22, 2018 February 22, 2018 By Naing Naing\niKON အဖွဲ့ရဲ့ Rapper အဆိုတော်တစ်ဦးလည်းဖြစ် သီချင်းရေးဆရာတစ်ယောက်လည်းဖြစ်တဲ့ Bobby က သူ့ရဲ့ Agency ဖြစ်တဲ့ YG Entertainment ရဲ့ အနုပညာရှင်တွေအပေါ် စည်းကမ်းတင်းကြပ်ပုံတွေကို MBC ကနေထုတ်လွှင့်ပြသတဲ့ ‘Radio Star’ အစီစဉ်မှာ ဖွင့်ဟပြောပြခဲ့ပါတယ်။\nBobby ဟာ ဒီအစီစဉ်မှာ iKON အဖွဲ့ရဲ့ နောက်ဆုံးထွက်ရှိထားတဲ့သီချင်းရဲ့ အောင်မြင်မှုနဲ့ပတ်သက်ပြီး အရမ်းကိုစိတ်လှုပ်ရှားရပါတယ်လို့ဆိုပါတယ်။ YG Entertainment နဲ့ ဒီAgency မှာရှိတဲ့ အနုပညာရှင်တွေအားလုံးဟာ မိသားစုလို ခင်မင်ရင်းနှီးကြပါတယ်။ ဒါပေမယ့် အရမ်းကို စည်းကမ်းတင်းကြပ်တဲ့ မိသားစုကြီးတစ်ခုလိုပါပဲလို့ Bobby လေးကပြောပါတယ်။ Bobby ဟာ YG Entertainment ရဲ့ CEO ဖြစ်သူ Yang Hyun Suk နဲ့ အရမ်းရင်းနှီးတယ်လို့လည်း ထုတ်ဖော်ပြောပြခဲ့ပါတယ်။\n“သူအခုတလော Yang Hyun Suk ရဲ့ စိတ်ဝင်စားမှုကိုခံနေရတယ်.. သူ့ရဲ့ အပူပင်ကြောင့်ကြနည်းတဲ့ Style နဲ့ ထင်ထင်ရှားရှားဝတ်စားတတ်တဲ့ သူ့ရဲ့ Fashion တွေက Yang Hyun Suk ရဲ့ မျက်လုံးတွေကိုဖမ်းစားနိုင်ခဲ့တယ်ထင်တယ်” လို့ပြောခဲ့ပါတယ်။ MC တွေနဲ့ ဧည့့်သည်တွေ အံ့အားသင့်ခဲ့ရတာလေးတစ်ခုကတော့ Yang Hyun Suk က ‘Radio Star’ ကိုလာဖို့ Bobby ရဲ့ အဝတ်အစားဒီဇိုင်းတွေကို သူကိုယ်တိုင်ရွေးချယ်ပေးခဲ့တဲ့အကြောင်းပါပဲ။\niKON အဖွဲ့သားတွေဟာ သူတို့ Agency က သူတို့ကို Dating နဲ့ပတ်သက်ပြီး တားမြစ်ထားရုံတင်မကဘဲ အပြင်သွားလာမှုနဲ့ပတ်သက်ပြီး သူတို့ရဲ့ Manager ကို အသေးစိတ်ပြောပြနေရပါတယ်တဲ့။ သူတို့နေတဲ့အဆောင်ရဲ့ အရှေ့မှာရှိတဲ့ Store ဆိုင်လေးသွားဖို့ကိုတောင် Agency ကို Report တွေအများကြီးတင်ရပါတယ်လို့ ဆိုလာကြပါတယ် (Oppa လေးတွေသနားပါတယ်?)။ ပြီးတော့ “သူတို့တွေအားလုံး Blackpink အဖွဲ့ဝင်တွေနဲ့လည်း လုံးဝတွေ့ဆုံခွင့်မရှိပါဘူး။ သူတို့အားလုံးကို Agency က ကားမောင်းလိုင်စင်တောင် ဝင်မဖြေခိုင်းပါဘူး” လို့ထုတ်ဖော်ပြောပြခဲ့ပါတယ်။\nOppa တွေ အရမ်းကိုစည်းကမ်းတင်းကြပ်လွန်းလို့ ဘယ်လောက်တောင်စိတ်ညစ်နေကြလည်းမသိဘူး။ ခံစားချက်တွေကိုပြောသွားတာ သနားဖို့တောင်ကောင်းလေရဲ့ ….. ?\nA post shared by 바비 (@bobbyindaeyo) on Jan 26, 2018 at 11:46pm PST\nPREVIOUS POST Previous post: စိုင်းစိုင်းခမ်းလှိုင် သီချင်းအခွေအသစ် ထွက်တော့မှာလား?\nNEXT POST Next post: Demi Lovato က သူမ Drake အကြောင်းအိပ်မက်မက်တယ်လို့ ပြောကြား


Chin Culture Videos | Network for Chin Community Development\nZomi Khuado Pawi ( Harvest festival)\nZogam it na la.\nDo na lingling zo ngei na la.\nအိန္ဒယနိုင်ငံ ဒေလီးမြို.တွင် ချင်းဒုက္ခသည်များ၏ ဘ၀\nTrump နိုင်ငံတော်အခြေပြမိန့်ခွန်း ပြောကြားမှု ရွှေ့ဆိုင်းဖို့ Pelosi တိုက်တွန်း January 16, 2019\nသမ္မတ Donald Trump ရဲ့နိုင်ငံတော် အခြေပြမိန့်ခွန်းကို ရွှေ့ဆိုင်းဖို့ ဒါမှမဟုတ် စာနဲ့ဘဲ ရေးတင်ပြဖို့ အောက်လွှတ်တော် ဥက္ကဌ နန်စီပလိုစီ က ဗုဒ္ဓဟူးနေ့က အကြံပြုလိုက်ပါတယ်။ […]\nမြစ်ဆုံစီမံကိန်း ဆက်ရပ်ဆိုင်းထားဖို့ ပြည်ပ ကချင်ခေါင်းဆောင်တွေ တောင်းဆို January 16, 2019\nသမ္မတ ဦးသိန်းစိန်လက်ထက်ကစပြီး ၇ နှစ်ကြာ ရပ်ဆိုင်းထားတဲ့ ကချင်ပြည်နယ် မြစ်ဆုံ ရေအားလျှပ်စစ် စီမံကိန်းကို NLD အစိုးရအနေနဲ့ ဆက်ပြီး ရပ်ဆိုင်းထားသင့်တယ်လို့ ပြည်ပရောက် ကချင်ခေါင်းဆောင်တချို့က တိုက်တွန်းလိုက်ပါတယ်။ […]\nAA ရက္ခိုင့်တပ်မတော်တောင်းဆိုထားတဲ့ Confederate မူအပေါ်သုံးသပ်ချက် January 16, 2019\nဖွဲ့စည်းပုံ အခြေခံဥပဒေနဲ့ အညီ အာဏာခွဲဝေမှု မြင့်မားတဲ့ Confederate ကွန်ဖက်ဒရိတ် ဆိုတဲ့မူဟာ လက်ရှိ မြန်မာအစိုးရနဲ့ တပ်မတော်တို့ သွားနေတဲ့ ဖယ်ဒရယ် ပြည်ထောင်စု မူနဲ့ ဘယ်လိုကွာခြားချက်တွေ ရှိသလဲ။ […]\nဗြိတိန်ဝန်ကြီးချုပ် အပေါ် အယုံအကြည်မရှိအဆို လွှတ်တော်မှာ ရှုံးနိမ့် January 16, 2019\nအယုံအကြည်မရှိ အဆိုမဲခွဲရာမှာ အနိုင်ရခဲ့တဲ့ ဝန်ကြီးချုပ် May ဟာ လွှတ်တော်ကနေ တဆင့် Brexit သဘောတူညီချက် အရေးကို ပြန်ပြီး အာရုံစိုက်ဆောင်ရွက်နေပါပြီ။ […]


how to upgrade Notebook GPU! — MYSTERY ZILLION\nhow to upgrade Notebook GPU!\nကျနော့် Notebook Built in Graphic card HD Intel(R) Graphics 5500 Total Memory 3839 ပါ။ Monitor display 1366 x 768 ပါ။ ဒီဟာနဲ့Star Wars Battlefront ဆော့လို ့မရဘူးလို ့ထင်ပါတယ်။ Notebook Graphic card ကို အသစ်လဲချင်ရင် ဘာတွေသိသင့်ပါသလဲခင်ဗျာ။ ဘယ်လိုလုပ်ရပါသလဲ (Lenovo ThinkPad E450)။ Service Center မပို ့ပဲ မိမိဘာသာ ပြုလုပ်ချင်ပါတယ်၊\nNotebook , laptop တွေက graphic card , CPU စတာတွေက desktop လိုမျိုး လဲလို့ မရပါဘူး။ ပုံမှန်အားဖြင့် memory , hard disk ပဲ လဲလို့ ရပါတယ်။


MoeMaKa Burmese News & Media | USA – editors @ moemaka.net ((510) 854-6501)။ ရန်ကုန် ဆက်သွယ်ရေး – အမှတ် ၂၅၄၊ ပထပ်၊ လမ်း ၄၀၊ ကျောက်တံတား၊ ရန်ကုန်။ (ဖုံး – ၀၉ ၂၅၂ ၂၄၉ ၀၉၄ ၊ ၀၉ ၄၂၁ ၇၄၃ ၇၅၃ ၊ ၀၉ ၅၀၄ ၁၀ ၅၈) ဖြန့်ချိရေး – ဆိပ်ကမ်းသာစာပေ – အမှတ် ၁၃ / ၃၈ လမ်း။ ပလာဇာဈေးသစ် ။ ၀၉ ၇၈၆၈၃၇ ၃၀၅ / ၀၉ ၉၆၃၆၉၉၈၃၄ | Page 5\nတရုတ်မြန်မာနယ်စပ် ကျောက်မျက်ဈေးကွက် - Gem trade in China Burma border\n>Nagis Storm Suvivor from Dedaye - First Hand Experience\n>ပေဵာက်ဆုံးနေတဲ့ သံဃာမဵား စာရင်း - ၁\nခင်လွန်း ● ဖုတ်ကောင်ချင်း လွမ်းစကား\n>MoeMaKa celebrates April Fools' Day\n>Kyaw Thu - FFSS Yangon Activity (29th August 2011)\nပြင်သစ်ပြည်၊ ပါရီက ကာတွန်းမဂ္ဂဇင်းတိုက် အကြမ်းဖက်ပစ်သတ်ခံရ၊ လူ ၁၂ ဦး သေဆုံး\nပန်းချီ ထွန်းဝင်းငြိမ်း၏ ပန်းချီပြပွဲ ဖိတ်\nလင်းသစ်နီ ● ငပျင်း\nလင်းသစ်နီ ● ငပျင်း (မိုးမခ) ဖေဖော်ဝါရီ ၂၁၊ ၂၀၁၉ ဇာတ်လမ်းမှာ အကုန်လုံးကေခါက်ဓားေတွချည်ပဲ ဘာလို့ ပုလင်းလွတ်ထဲက စာကို မျှော်လင့်ချက်နဲ့ အနားသတ်ချင်ရတာလဲ အဓိပ္ပာယ်မရှိ မြင်ကွင်းဆုံးလည်း ပင်လယ်ရေက ငံတယ်...\nရဲဘော်ငွေ ● မမစိန်တို့ ဇနီးမောင်နှံ (မိုးမခ) ဖေဖော်ဝါရီ ၂၁၊ ၂၀၁၉ (၁) အခု ကျွန်မရေးနေတဲ့ မမစိန်ဆိုတာ ဗိုလ်ချုပ်ကတော် ဒေါ်သန်းစိန်ပါ။ ဒေါက်တာ လှကျော်ဇော၊ ဒေါ်စန်းကျော်ဇော၊ ကို အောင်ကျော်ဇော...\nPhoto Credit – Digital Media Pro / Haoka / Shutterstock / Paul Spella / The Atlantic ဒေါက်တာခင်မောင်ဝင်း (သင်္ချာ) –...\nမောင်သာနိုး – သတိပြုသင့်သည့် မြန်မာစာလုံးပေါင်းများ\nphoto – dated 23rd Oct 2004, Maung Thar Noe, Tin Moe and Maung Swan Yi @ USA မောင်သာနိုး –...\nကိုသန်းလွင် ● လွတ်လပ်ခွင့် (မိုးမခ) ဖေဖော်ဝါရီ ၁၉၊ ၂၀၁၉ (၁) ၁၉၆၈ ခုနှစ်ကစာစီစာကုံးတခုတွင် ဂျရပ်ဟာဒင် (Garrett Hardin) က လူတွေကို “အရာအားလုံးမှာ လူတွေကို လွတ်လွတ်လပ်လပ် ကြိုက်သလို...\nလင်းသက်ငြိမ် ● နှလုံးသားမပါတဲ့ ပေါင်မုန့်တွေ (မိုးမခ) ဖေဖော်ဝါရီ ၁၉၊ ၂၀၁၈ မှန်ကောင်တာထဲက ပေါင်မုန့်ဖြစ်ဖြစ် ခြင်းထဲက ပေါင်မုန့်ဖြစ်ဖြစ် အတူတူ အနူနူပဲ အကောင်းစားပေါင်မုန့်ဖြစ်ဖြစ် အညံ့စားပေါင်မုန့်ဖြစ်ဖြစ် ပေါင်မုန့်စရိုက် ပေါင်မုန့်အချိုးက တစ်ပုံစံတည်း...\nမောင်စွမ်းရည် – စာပေဝေဖန်ရေး\nမောင်စွမ်းရည် – စာပေဝေဖန်ရေး (မိုးမခ) ဖေဖော်ဝါရီ ၁၉၊ ၂၀၁၉ ကျနော် အခုအခါမှာ ပြေးရင်းလွှားရင်း အမေရိကားမှာပဲ သော`င်တင်နေပါတယ်။။ ၁၄-၅ နှစ် ကြာခဲ့ပါပြီ။ ၂၀၁၅-၁၆ တို့မှာ ဗမာပြည်ကို ခနပြန်တယ်။...\nမောင်အောင်မွန် ● ကျွန်တော်တွေးမိသလို ရေးပါမည် (၃၉၈) (မိုးမခ) ဖေဖော်ဝါရီ ၁၈၊ ၂၀၁၉ ဆရာမြသန်းတင့် ကွယ်လွန်ခြင်း ဆယ်ကြိမ်မြောက် ကျွန်တော့်ဇနီးက ဆရာမြသန်းတင့် ကွယ်လွန်သွားပြီဟု Washington DC သို့ တယ်လီဖုန်းဆက်ပြော၍...\nကျော်ဟုန်း ● စိတ္တဇ အလင်္ကာ ရှင်းတမ်း (မိုးမခ) ဖေဖော်ဝါရီ ၁၈၊ ၂၀၁၉ ကိုယ့်စိတ်ကူးနဲ့ကိုယ် ရူးနေရတာဆိုတော့ ကိုယ်လိုအရူးတွေ ရှိဖို့လိုအပ်တယ်။ အားမငယ်ပါဘူး ဗုဒ္ဓရှင်တော်ဘုရားက လူတွေအားလုံး အရူးတဲ့။ အားမငယ်ပါဘူး တွေးခေါ်ပညာရှင်တွေ...\nကိုအောင်မှိုင်း ● ချဉ်ဖတ်အိုး (မိုမခ) ဖေဖော်ဝါရီ ၁၇၊ ၂ဝ၁၉ ● မြန်မာနိုင်ငံရဲ့  ပထမချဉ်ဖတ်အိုးကို ရိုက်ခွဲခြင်း မဆလခေတ်မှာ လူဖြစ်ခဲ့ကြသူတွေကတော့ ချဉ်ဖတ်အိုးဆိုလိုက်တာနဲ့ မျက်စေ့ထဲတန်းမြင်ကြမယ်လို့ ကျနော်ထင်တယ်။ ကနေ့လူငယ်တွေကတော့ ချဉ်ဖတ်အိုးဆိုရုံနဲ့သိလိုက်ကြမှာက...\nကာတွန်း လိုင်းလုဏ်ရဲ့ အမိန့် (မိုးမခ) ဖေဖော်ဝါရီ ၁၇၊ ၂၀၁၉ No tags for this post. Related posts No related posts.\nဆောင်းယွန်းလ – “အမေရိကန်ဖဲဝိုင်း”\nဆောင်းယွန်းလ – “အမေရိကန်ဖဲဝိုင်း” (မိုးမခ) ဖေဖော်ဝါရီ ၁၆၊ ၂၀၁၉ အစိုးရက ဖဲဒိုင်ကိုင်ပြီး ပြည်သူက ထိုးသားတွေဖြစ်တယ် ဒီဖဲဝိုင်းကြီးထဲမှာ ဒိုင်က ဖဲလိမ်ရိုက်ပြီး ထိုးသားက ဖဲခိုးပြီးရိုက်တယ် အနိူင်အရှုံးဟာ သူတို့ နှစ်ဦးစလုံးအတွက်တော့ မဆန်းတော့တဲ့...\nကာတွန်း မောင်ရစ် – တမတ်သား (မိုးမခ) ဖေဖော်ဝါရီ ၁၆၊ ၂၀၁၉ No tags for this post. Related posts No related posts.\nမြင့်ကျော် – သေဒဏ်\nမြင့်ကျော် – သေဒဏ် (မိုးမခ) ဖေဖော်ဝါရီ ၁၆၊ ၂၀၁၉ ဦးကို နီကို လုပ်ကြံပြီး အငှားကားဆရာ ကိုနေဝင်းကို သေနတ်နဲ့ ပစ်ခဲ့တဲ့ ကြည်လင်းကို သေဒဏ်အမိန့်ချ၊ ဦးကိုနီလုပ်ကြံမှုမှာ စီစဉ်ပါဝင်ခဲ့တဲ့ အောင်ဝင်းဇော်ကို...\nကာတွန်း ကိုခေတ် – ကွင်းဆက်\nကာတွန်း ကိုခေတ် – ကွင်းဆက် (မိုးမခ) ဖေဖော်ဝါရီ ၁၆၊ ၂၀၁၉ Tags: ကာတွန်း ကိုခေတ် Related posts ကာတွန်းကိုခေတ် – ဆွဲအား (0) ကာတွန်း ကိုခေတ်ရဲ့...\nPage5of 952«1...34567...952»


အရိုင်းဆန်တဲ့အလှနဲ့ နတ်ကျောက်ကမ်းခြေ (ကျောက်ဖြူ) – YANGON STYLE\nအရိုင်းဆန်တဲ့အလှနဲ့ နတ်ကျောက်ကမ်းခြေ (ကျောက်ဖြူ)\nနတ်ကျောက်ကမ်းခြေလို့ပြောလိုက်တော့ ရန်ကုန်ကလူတော်တော်များနဲ့ စိမ်းနေလိမ့်မယ်လို့ထင်ပါတယ်။ ဟုတ်ပါတယ် နတ်ကျောက်ကမ်းခြေဆိုတာ ရခိုင်ပြည်နယ်တောင်ဘက်ပိုင်း ကျောက်ဖြူမြို့မှာရှိတဲ့ ကမ်းခြေလေးတစ်ခုပါ။ နတ်ကျောက်ကမ်းခြေဆိုတာ နတ်ကျောက်တောင်နဲ့ ကမ်းခြေ အတူယှဉ်တွဲရှိတဲ့နေရာလေးပေါ့။ ကျောက်ဖြူမှာဆိုရင်တော့ ဘယ်သူ့ကိုမေးမေး မသိတဲ့လူမရှိသလောက် နာမည်ကြီးတဲ့နေရာလေးတစ်ခုပါ။\nရှေ့ကနတ်ကျောက်ကြီးပေါ့၊ အဲ့နတ်ကျောက်က လှိုင်းလာပုတ်တဲ့အချိန်က အလှဆုံးပဲ\nနတ်ကျောက်ကမ်းခြေ (နတ်ကျောက်တောင်) ကတော့ ကျောက်ဖြူမြို့လေးရဲ့ အပြင်ဖက်မှာတည်ရှိပါတယ်။ ကျောက်ဖြူမြို့အထွက် ကမ်းနားလမ်းတစ်လျှောက်လာပြီးရင် ကျောက်တစ်လုံးဘုရားရှိပါတယ်။ ကျောက်တစ်လုံးတောင်မှာ ဂူပေါက်များစွာနဲ့ တည်ထားတဲ့ဘုရားပေါ့။ လမ်းတစ်ဖက်ခြမ်းမှာတော့ နတ်ကျောက်ကို တစ်ဝုန်းဝုန်းလာရိုက်နေတဲ့ လှိုင်းလုံးကြီးတွေနဲ့ နတ်ကျောက်ကမ်းခြေလေးပေါ့….\nနတ်ကျောက်ကမ်းခြေကိုတစ်ချို့က နတ်ကြီးတယ်လို့လဲပြောတာကြားဖူးပါတယ်။ ဟုတ်မဟုတ်တော့ TD လဲသေချာမသိဘူး။ အဲ့ဒီ နတ်ကျောက်တောင်အပေါ်မှာ ပုခက်လေးတွေလုပ်ထားတော့ အမလေး ဘာပြောကောင်းမလဲ လတ်ဆက်တဲ့ပင်လယ်လေတစ်ဖြူးဖြူးနဲ့ ဇိမ်ကျနေရောပဲလေ\nအရင်တုန်းကဆို အဲ့ဒီနတ်ကျောက်နားမှာ ဘာဆိုင်မှ ထွေထွေထူးထူးမရှိဘူး။ အခုဆိုရင် အမုန်းတရားကင်းမဲ့ဇုန်ဆိုပြီး Beach Side Restaurant ကြီးနဲ့ နတ်ကျောက်ဖက်ကို မျက်နှာမူထားတဲ့ ဟိုတယ်ကြီးတစ်ခုလည်း ဆောက်ထားပြီးပါပြီ။ အဲ့ဒီဟိုတယ် ဖွင့်ရင်တော့ အပေါ်ထပ် နတ်ကျောက်မြင်ရတဲ့ View မှာ ရအောင်သွားတည်းဦးမှာပါ။ မျက်လုံးထဲတင် တော်တော်လှနေပါပြီ။ တည်းပြီးရင် Review လေးလည်း ပြန်ရေးပေးမယ်နော်။\nနတ်ကျောက်တောင်ပေါ်တက်ပြီး အပေါ်စီးကနေ ပင်လယ်အလှကိုခံစားလို့ရသလို ကျောက်တောင်တစ်ဖက်မှာရှိတဲ့ ကမ်းခြေကိုလည်း ကျောက်တောင်ပေါ်ကရော တောင်အောက်ကပါ သွားလို့ရပါသေးတယ်။ ပြီးတော့ရှိသေးတယ် နတ်ကျောက်ရဲ့အလှကို ရေကျချိန်မှာ နတ်ကျောက်အောက်ကဂူထဲလည်းဝင်လို့ရသေးတယ်လေ ရေအတက်အကျအချိန်ကိုတော့ စောင့်ရတာပေါ့နော်….\nဒါက ခုနက နတ်ကျောက်ရဲ့ တစ်ဖက်ခြမ်းမှာ\nအဲ့လိုခုံလေးတွေရှိတော့ ညနေခင်းဆို အေးဆေးနှပ်ပဲ ဟီး\nနတ်ကျောက်ရဲ့တစ်ဖက်မှာက ကျောက်ဆောင်တွေ၊ ကျောက်တန်းတွေနဲ့ နတ်ကျောက်ကမ်းခြေရှိပါသေးတယ်။ ဒီဖက်မှာကတော့ Hotel zone နဲ့အပန်းဖြေမယ့်နေရာလေးပေါ့။ ကျောက်ဆောင်တွေရှိတဲ့ ကမ်းခြေကတော့ ရေကစားမယ်ဆို နဲနဲတော့အန္တရာယ်များမယ်ထင်ပါတယ်။ ကျောက်အငူအသေးလေးတွေ၊ ကျောက်ဆောင်အသေးလေးတွေပေါတာကြောင့် ချော်လဲတာတို့၊ လှိူင်းပုတ်မိတာတို့ဆို ထိခိုက်မှာစိုးလို့ပါ။ ဓာတ်ပုံရိုက်လို့တော့ သိပ်ကောင်းတာပေါ့… ဒီဖက်က Hotel Zone ရှိတဲ့ကမ်းစပ်မှာတော့ အေးဆေးဆော့ကစားလို့ရပါတယ်။ Hotel ကလဲ ခုံတန်းတွေလုပ်ထားပေးတော့ အေးဆေး Chill ပြီး Relax လုပ်လို့ရတယ်လေ။\nကျောက်ဖြူကဒေသခံတွေလည်း ညနေခင်းဆို နတ်ကျောက်မှာ အနားလာယူကြတာမျိုးတွေ့ရပါတယ်။ ညနေခင်း နေဝင်ချိန်မှာ နတ်ကျောက်ကို ပင်လယ်လှိုင်းလုံးကြီးတွေ ရိုက်ခက်နေတဲ့ပုံက မျက်လုံးထဲကကိုမထွက်တော့ဘူးလေ။ ပုဇွန်ဆီရောင်သမ်းနေတဲ့ကောင်းကင်အောက်မှာ ဝိုင် (သို့) အုန်းရည်လေးတစ်ခွက်နဲ့ ဘဝရဲ့အရသာကိုခံစားရင်း တွေးမိတွေးရာလေးတွေနဲ့ ခေတ္တနိဗ္ဗာန်ပေါ့…\nကမ်းခြေကလည်း လူအရမ်းမရှုပ်ပဲ သန့်ရှင်းနေတော့ ငွေဆောင်တို့ ချောင်းသာတို့ဆိုတာ ကိုယ့်အတွေးထဲ မတိုးတော့ဘူးလေ…. ရေကစားတဲ့လူ၊ လမ်းလာလျှောက်တဲ့လူ၊ Relax လာလုပ်တဲ့လူနဲ့ အမုန်းတရားကင်းမဲ့ဇုန်မှာ အဆင်ကိုပြေနေရောပေါ့….\nအလယ်မှာနတ်ကျောက် တစ်ဖက်နဲ့တစ်ဖက် ကမ်းခြေကမတူဘူးလေ\nနေ့လည်ဆို အမိုးအောက်ထိုင် အုန်းရည်လေးသောက်\nသန့်ရှင်းပြီး အရိုင်းဆန်တဲ့ ကမ်းခြေ\nဒါက အဆစ်ထည့်ပေးထားတာ ကျောက်ဖြူ View point\nview point အပေါ်ထပ်မှာ\nဂျပန်မဆိပ်လို့ခေါ်တယ် TD အတွက်တော့ ကျောက်ဖြူမှာ အဆွဲဆောင်နိုင်ဆုံးနေရာလေးပဲ။ နွားလှည်းဂါရီကြီးတွေနဲ့ ပင်လယ်မှာစောင့်နေတဲ့ လှေငယ်လေးတွေဆီသွားရတာ အဲ့လိုလေးတကယ်မြင်ချင်ရင် ကျောက်ဖြူမြို့ကိုသာ လာခဲ့လိုက်တော့\nငြိမ်းချမ်းလှပတဲ့ ကျောက်ဖြူမြို့လေးကို အလည်လာဖို့ အားလုံးကိုဖိတ်ခေါ်လိုက်ရပါတယ်ရှင့်\nရန်ကုန်ကနေ Express, Flight အကုန်ရှိပါတယ်။ Express တွေကတော့ အခုCovid ကာလအတွင်းမှာ ၃၀၀၀၀ ခန့်ရှိပြီး နေ့လည် ၂ နာရီဝန်းကျင်ကိုထွက်လေ့ရှိပါတယ်။ ရခိုင်ရိုးမကြီးကိုကျော်ဖြတ်ပြီး နောက်နေ့ မနက် ၉နာရီဝန်းကျင်ခန့်မှာ ကျောက်ဖြူမြို့လေးကိုရောက်ပါတယ်။ ကျောက်ဖြူမြို့နားနီးတာနဲ့ ကားပေါ်ကနေဆင်းချင်နေပါပြီ။\nပင်လယ်ပြင်ကြီးကိုတောက်လျှောက်မြင်လာရတာကိုး။ ကားနာမည်တွေကတော့ အောင်သစ္စာ၊ မာန်သစ္စာ၊ မျိုးဆက်သစ်၊ ရဲအောင်လံ စတဲ့ကားတွေအများကြီးရှိတာမို့ ကိုယ်ကြိုက်နှစ်သက်ရာကားကိုရွေးချယ်စီးနိုင်ပါတယ်။ လေယာဉ်ကတော့ တစ်ပတ်ကို ၅ ရက်ထွက်ပါတယ်။ ၆သောင်းကနေ ၁ သိန်းဝန်ကျင်ခန့်ရှိပါတယ်။\nတည်းခိုဖို့အတွက် Hotel တွေကတော့ ကမ်းနားမှာ Palace hotel, Kyauk Phyu Hotel, ဗာရာဏသီ စတဲ့ နာမည်ကြီးဟိုတယ်တွေရှိပါတယ်။ မြို့ထဲမှာတော့ Hnin Taung Hotel ဆိုတာရှိပါတယ်။ စျေးလဲသင့်တင့်တော့ မြို့ထဲမှာတည်းခိုမယ်ဆိုရင်တော့ အဆင်ပြေပါတယ်။ တခြား Motel တွေ Guest House တွေလဲရှိပါသေးတယ်။\n(၁) ကျောက်ဖြူမြို့အကြောင်းအသေးစိတ်ဖတ်ချင်ရင်တော့ အောက်က Link မှာဝင်ဖတ်လို့ရပါတယ်\n(၂) ကျောက်ဖြူမြို့ကနေ လှမ်းမြင်နေရတဲ့ကျွန်းလေးတစွန်ပိုင်းချိုင် အဲ့ကျွန်းအကြောင်းဖတ်ချင်ရင်တော့ အောက်က Link မှာဝင်ဖတ်လို့ရပါတယ်\n(၃) ဒါကတော့ ကျောက်ဖြူအကြောင်း MRTV-4 မင်္ဂလာပါ Morning Show မှာပြောထားတဲ့ Linkပါ.\nအေးချမ်းသာယာတဲ့ ကျောက်ဖြူမြို့လေးကို တစ်ခါတစ်ခေါက်တော့ အလည်လာရောက်ဖို့ ဖိတ်ခေါ်လိုက်ရပါတယ်ရှင့်…. အားလုံးပဲ သာလီစွပါ


Thingyan Feeling | The World of Pinkgold\nNyein Chan Aung on April 1, 2008 at 3:30 am said:\nမြန်မာပြည်က သင်္ကြန်ကို လွမ်းတယ်။\nMELODYMAUNG on April 1, 2008 at 5:55 am said:\nတက်လို့ပဲ ရေးရေး ၊ ရေးချင်လို့ပဲ ရေးရေး လာဖတ်သွားတယ်။ သိချင်တာလေးတွေ သိရတာ သိုင်းခရုပါ။ ပုံတွေလည်းကြည့်သွားတယ် စစ်။ အကုန်လုံးကို ပြန်တက်ပစ်လိုက်တာလဲ ဂွတ်ထဗျာ Haveanice Thingyan for this year byar!\nနှင်းစက်မိုး on April 2, 2008 at 8:29 am said:\nအရမ်းခိုက်သွားပြီ.. ဒီ post လေးကို….. 😀\nပုလုကွေး on April 4, 2009 at 1:53 pm said:\nလာလည်ပါတယ်။ ပုလုကွေးက ရခိုင်-ဗမာ ကပြားလေးဆိုတော့ ရခိုင်သင်္ကြန်ကို မကဲဘူးဘူးဗျ။ ပျော်စရာကြီးနေမှာပဲ..\nPingback: Thingyan Shades..! « The World of Pinkgold